
Hazánk örök szeut büszkesége ! 
Nagy száműzött! — bár törve tested : 
Lángszellemed dicsőn ragyog fönn 
S egy-egy sagárt reánk eresztget. 

S elég a sötétség hatalma 
Ez egy sugártól porba zúzva, ' 
Mint hajnal átmosolyg a földre 
Fátylával bár az éj behúzza. 

Ilyég Bálint. 

LOAN STACK 



Peit, 1870. Nyomatott Heckenast GvAztávnáL 

Csak két tized 1 csak húsz év! 

S mégis — mintha századok tűntek volna el! 

A szellemi élet, a nemzetek élete is sokban hasonlit á 
fisikai léthez, a külső, az anyagi világ viszonyaihoz! 

Ha szárnyaira kapja hajónkat a vihar; ha zivatar haragja 
förgeteg homályát veti közénk és a part közé, melyen vakitó 
fény s hangzatos örömzajtól körözve mozogtunk alig néhány 
perc előtt: mit tesz az, pár araszra vagy sok mértföldre tá- 
voztunk e már onnan ? - 

Ránk nézve elveszett, megszűnt lenni s némi kárpót- 
lást és vigaszt csak azon emlékek nyújthatnak, miket ma- 
gunkkal hoztunk .... 

Az 1848-iki szabadságharc is csak emlékeiben él már 
közöttünk s ez emlékek nagy része is — fölötte szomorú! 

Csonkavitézek az utcák sarkain! koszorutlan sirok a 
csaták téréin! vagy hideg, rideg szobrok, mik elbeszélik: 
hányan 'hullottak el itt is, ott is a — szabadságért, de el- 
hallgatják, hogy mindannyi — hiában! 

Nem teljesültek az írás szavai: „Az ártatlanul kiontott 
vér boszuért kiált az éghez!... a föld elitta, a fü benőtte 
s még nyoma sem maradt a drága cseppeknek, sem ott künn 
a mezőn, sem ott benn — a szivekben!.... 

Elég gondot ad mindenkinek a jelen .... a multat őrizze, 
ünnepelje, dicsőítse — a történet ! 

Ez az az öreg harang, hová a kegyelet a nemzeti nagy 
tartozások lefizetését utasítani szokta 

Egyetlen név van csak, mit a nemzet túlnyomó része 
sehogy sem tud feledni. 

És ez az egy név: Kossuth Lajos! 

Az esztendők ködfátyola, a viszontagságok hullámai 
minden egyebet elborítottak és megrongáltak, de azon a 
hatalmas sziklán, melyre milliók épiték hitöket 48-ban — 
megtört erejök. 

Rendületlenül áll az most is egész fönségében a régi 
alapon s bár közeledni hozzá csak azok mernek, kik nem 
törékeny lélekvesztön, hanem a jog és meggyőződés szilárd, 
törhetlen anyagból épült hajóin szállanak a nyilvánosság 
tengerére, nagyszerűségéből mit sem von le, sőt hatalmát 
jelezi azok félelme is, aÉk — kerülik őt! 

Sokszor tapasztaltam azonban s épenséggel nem örül- 
tem e tapasztalásnak, hogy a magyar nép bizalma Kossuth- 
ban, a magyar nép ragaszkodása személyéhez inkább az 
ösztön mint a — tudás eredménye. 

S igy szóltam magamhoz : „Ha az a kevés, mit a nép a 
48-ki mozgalmak vezére felől tud, — már ekkora lelkesedés-5 
sel tölti el a sziveket, nem hazafias kötelesség-e: alkalmat 
szerezni, alkalmat nyújtani neki, hogy közelebbről lássa és 
megismerje őt? Az ösztön végre is ingatag és változó, de a 
tudás — elvvé magasul s az elv hajthatlan és szilárd, mi- 
ként a vas. 

A válasz az lévén, hogy — igen, hozzáfogtam Kossuth 
müveinek lapozgatásához s a kivonatok, miket itt közlök a 
magyar néppel — egyes sugarak ugyan csak, nem maga a 
nap, de oly ragyogók, oly melegítők, hogy könnyen ráismer- 
hetni azokban a forrásra, a honnan ömlenek. 

Magába a napba nézni: úgyis csak kevésnek, csak sas- 
szemeknek adatott... 

Hétköznapi halandó köszönje meg s érje be véle, ha 
világát, ha melegét és áldásos hatásait élvezheti. ^ 

Magamat is az utóbbiakhoz számítom ! 

Mentse ki ez a gyűjtemény netáni fogyatkozásait.... 

Kossuth müveiből kivonatot készitni egyékbént nem 
könnyű föladat. 

Mindaz, a mit ő mondott, bizonyos időszerű jelleggel és 
színnel bir s noha az aforismák, miket a tömegből kiválo- 
gattam, s mikben majd egy állambölcseleti eszme, majd egy 

fontos történeti tény rejtőzik, vagy a miniszter, a szónok, az 
ember nyilatkozik jellemző vonásokkal, — egyszersmind 
Örök igazságok és elvek: jelentőségök, értékök mégis kétsze- 
res volt ott és akkor, ahol és amikor elhangzottak. 

Ám vegyetek elő s szedjetek szét valami drága, művészi 
szerkezetű ékszert..;. Az egyes ékkövek lényege nem szenved, 
valódi becse nem csökken . ... a gyémánt gyémánt, a rubin rubin 
marad..., s mégsem az többé, vagy legalább nem látszik 
annak, ami volt vagy aminek látszott a közös foglalatban.,. 

Van továbbá Kossuth beszédeiben, leveleiben, cikkeiben 
sok oly elv és fejtegetés, miket ma már a gyermek is tud 
nálunk, de mik akkor merőben uj dolgok voltak a nemzet 
tömegére nézve. Mások p. o. a reform eszmék: úrbér, örök- 
váltság, ősiség, stb. miket megyeszónok s méginkább hir- 
lapszerkesztő korában vitatott és terjesztett — törvényekké 
és tényékké lettek azóta, s igy mind azoknak, mind ezeknek 
fblmelegitése és méltatása nem ide, hanem egy terjedelmes 
élet vagy korrajz körébe tartozik; — amennyiben mégis 
egyik-másik 48 előtti és alattikérdés p. o. a megyerendezés, 
az ország függetlensége stb. máig eldöntetlen, nyilt kérdés; 
vagy amennyiben a vita tárgyai változtak, de a jelszavak a 
régiek maradtak, — sok oly aforismát vettem föl, mik — 
első pillanatra ugylátszik, hogy idejöket multák, holott szó- 
ról szóra bátran ismételheti azokat a képviselőházban ma is 
— az ellenzék. • 

A forradalmi időszak természetesen leggazdagabban 
van itt képviselve. Nemcsak Kossuth pályája: genieje, tevé- 
kenysége s termékenysége is kulminált 48— 49-ben. Vajha 
kitűnnék egyúttal e mutatványokból, miszerint épugy téved- 
nek kik minden jót, mint csalnak, kik minden roszat Kossuth* 
nak tulajdonitanak, ami csak történt. Azok megalázzák a 
nemzetet, ezek meghamisitják a történetet. Kossuth volt a ve» 
zér, ő az első mindenütt és mindenben, de környezetéből, 
valamint elődei közöl sokan teljesen méltók hozzá. Ideje volna 
végre tisztába jönni eziránt. A közvélemény megoszlása ; a 
hiu és nevetséges alternativa: Kossuth volt-e nagyobb vagy 
Széchenyi vagy Deák stb. önként megsemmisülne igy. 

Mert ha igaz, hogy nem a gyakorlati eredmények száma, 
hanem azok hordereje ; ha igaz, hogy nem az eszmék és ter- 
vek sokasága, hanem azok nagysága; ha igaz, hogy nem az 
mennyi, hanem az, hogy mekkora reformokat létesitünk : 
mértéke a szereplök és szerepeknek a történet fóruma előtt... 
ugy Kossuth elsőségét, s azt hogy egy fejjel magasodik ki 
e század nagy alakjainak dicssugáros sorából: senki sem 
tagadhatja. Hiszen azt belátja még a laikus is, hogy köny- 
nyebb Öt fa-, mint egy lánchidat épitni a Dunán s Kossuth 
a reformpárt vezéreivel szemben ily lánchidat emelt az el- 
maradt nemzet számára a korszellem soha sem pihenő, sebesen 
rohanó folyama fölé a múlt és — jövő közé, nem is emlitve 
másfelől ama lényeges, döntő körülményt, hogy egy nap 
alatt valósítá, amihez azok — egy századocskát igényeltek. 

Ami különben engem illet: én csak kénytelenségből 
szoktam latba vetni, a három legnagyobb: Kossuth, Szé- 
chenyi és Deák közöl melyik a nagyobb — genie? Láng- 
elme mindhárom, hazafi mindhárom, de a föltétlen demokra- 
tikus irányzat s alkut nem ismerő törekvés a nemzeti függet- 
lenségre a közvélemény ^mérlegén nem ok nélkül billenti 
Kossuth felé a serpenyőt. Ám tagadják ezt mások; ám haboz- 
zon maga az egykorú történet is.... egyet szentül hiszek s 
meggátolni, hogy e hit ténynyé váljék, senki és semmi sem 
lesz képes : 

„II sera toujours plus grand dans nos coeurs que dans 
nos annales!" 

Mindig nagyobb lészen ő a nemzet szivében, mint annak 
— évkönyveiben.*) 

Aldor Imre. 



*) Massilou XIV. Lajosról. 

KOSSUTH LAJOS. 

(Életrajzi vázlat.) 

Szent Ágostonról mesélik, hogy egykor a tengerpartján 
sétálva az Istenségről elmélkedett.... Hirtelen egy puha kéz 
szelid érintése rezzenti föl elraerüléséböl s egy nyájas kis 
angyal — pici ujjait ajkaira helyezve, mielőtt megszólíthatná 
— a tengerhez szalad s felkapva egy kagylót, üreget váj s a 
tenger vizével töltögetni kezdi. 

„Mit mivelsz te kis bohó?" kérdi a sz. atya mosolyogva. 

„A tengert akarom átmerni ide!" 

„Hisz az lehetetlen 1" 

„Hát az tán lehetséges, amin te most fejed töröd?" 

Valószinü, hogy a történet géniusza hasonló módon szó- 
lana hozzám, ha komoly szándékom leendne e töredéket élet- 
rajznak keresztelni. Kossuth élete oly változatos, működése 
oly nagyszerű, öröm és fájdalom, dicsőség és megaláztatás, 
hatalom és nélkülözés, imádat és üldöztetés annyira össze- 
fonvák pályájával, hogy mindezeket kimeritöleg festeni, sőt 
pusztán felsorolni csak vastag kötetek és éjtnapot a lelkese- 
dés hevével egyesítő vasszorgalom lehet képes. 

Mig ily mű létesül, pótolja ugy a hogy e vázlat. 



Kossuth Lajos Monokon született. Zemplénmegyében, 
1802-ben sept. 16-án. 

Atyja: udvardi Kossuth László; anyja: Vöber Sarolta. 

IskoláitS. A. üjhelyen, Eperjesen és Sárospatakon végzé. 

Lángelméje már gyermekkorában föltűnt, noha az elő^ 
Ítéletek és aristokratikus gőg hazájában ekkor még álmában 
sem tette volna föl valaki, hogy e nemes de szegény i^n Ma- 

gyarországot újjáteremteni s igénytelen nevét a késő száza- 
dokat is besugárzó fényhez juttatni van kijelölve a sorstól. 

De nemcsak rendkivüli tehetsége, jó szive is korán 
nyilatkozott s tanulótársai közöl többen máig megőrizték a 
szeretetet, melyet magaviselete s különösen a szegényebb 
sorsuakat támogató áldozatkészsége miatt személye iránt 
már akkor éreztek.,.. 

Hazatérve darabig ügyvédkedett s a megyegyüléseken 
mondott lángszónoklata által oly tekintélyre, különösen pe- 
dig a népnél, mely leendő Messiását ösztönszerűleg fölismeré 
benne — oly befolyásra emelkedett, hogy 1830— 31-ben, a 
kholera pusztitásaiból támadt zendülés idején csak ő volt ké- 
pes korlátozni az árt, mely tömérdek birtokos életét és va- 
gyonát fenyegette. 

Miként rendesen : a jóért roszszal fizettek itt is. Irigy- 
ség, rágalom, kislelkűség, butaság szövetkeztek, hogy napjait 
megkeseritsék s ez okozta nagyrészt, hogy hálátlan szülő- 
földétől, mint az Egyiptomba menekülő Krisztus — megvál- 
ván, előbb Pesten, majd 1832-ben Pozsonyban telepedett meg. 

Jövő nagysága s azon épülethez, melynek homlokzatára 
a század nagy embereinek és a szabadságra törő népeknek 
közös jelszavát irta: „Szabadság, egyenlőség, testvériség," itt 
rakta le a hatalmas alapot... 

A szónoklat terén tett első kisérlete nem sikerülvén, a 
tollat ragadá meg, s legyőzve az „ismeretlen nagysága" iránt 
mutatkozó bizalmatlanságot — megkezdé „országgyűlési 
tudüsitás"-ait, melyek — mint a törvénytáblák, miket Isten 
a Sinai hegyen Mózes által adott a zsidó népnek — egy- 
szerre a magyar nép, a magyar nemzet vezérévé avaták.... 

A kormány és zsoldosai: a konservativek megrémültek, 
midőn észrevették, mily roppant hatása van e tudósitások- 
nak... A hályog, melyet oly gondosan ápoltak a „tömeg" 
szemén — a messiás ujjának érintésére lehullott, — s a 
milliók látni, gondolkodni, érezni kezdenek!.. A holt anyag 
megmozdult a Prometheusi szikrától, mit Kossuth lehelt belé 
3 az élő lény első hangja — velőt rázó, vesékig nyomuló ,jaj" 
kiáltás volt a sok százados elnyomatás fölött. Ily sikert Kos- 
suth maga sem remélt s ezért, midőn az országgyűlés haza- 

ment, — „Törvényhatósági tudósítások" változott cime alatt 
folytatá a régi tanok prédikálását, a régi szellem terjeszté- 
sét.... A kormány mindent megkisérlett, hogy megnyerje öt, 
nem sikerült! fenyegetni kezdé, hiában! üldözőbe vette ira- 
tait, de a megyék pártfogása megbénitá karját; végkétség- 
beesósóben személyét támadta hát meg s elfogatván Kossu- 
thot (nemes lelkű barátja , Vesselényi Miklóssal együtt) 
1839-ben „folségárulásért" négyévi börtönre Ítélte.... 

Leirhatlan, mily sensatiot keltett e gyűlöletes tény az 
egész országban.... Kossuth neve jelszó, egyénisége közke- 
gyelet tárgya lön s mire az országgyűlés ismét összeült, a 
közhangulat oda fokozódott, hogy az ellenzék a kormánytól 
kért 38,000 újonc és 4 millió frt. megszavazását azon fölté- 
telhez kötötte, hogy Kossuth szabadon bocsátassék. 

Az „amnestia" nagy kegyesen megadatott. Vesselényi 
megvakulva, Kossuth betegen elhagyák a börtönt. A kor- 
mány elégülten nézett szigorának két áldozatára s midőn az 
utóbbi 1841 sept. 9-én Meszlényi Terézt oltárhoz vezeté, 
szentül hivé, hogy a nagy férfiú okulva és kiábrándulva, a 
családi élet szűk keretében fogja leélni hátralévő s a gyönge, 
megtört külsőről következtetve megszámláltnak tetsző nap- 
jait ... 

E kellemes csalódása nem sokáig tartott.... Kossuthra 
most már egy nemzet, a népek milliói függesztek szemöket s 
valami titkos szellem, mint az üdvözítő az inkórosnak — 
szüntelen azt sugá fülébe a betegeskedőnek: Kelj föl és járj! 

És ő fölkelt és járt! Megalapítva a „Pesti Hirlap'*-ot az 
újjáteremtő reformok bűvös világú fáklyájával járt nemzete 
előtt; nem kímélve senkit s nem félve senkitől, mutatott a 
nép hatalmas elleneire; lerántá az álarcot, mely mögé az erő- 
szak és önzés rejtőzött; s beleélve magát nemes szivével a 
köznép helyzetébe s átérezve annak minden keservét, oly 
ékesszóló kifejezést adott viszonyaink igazságtalan voltának, 
— hogy a nép először kezdett remélni, kezdett bízni egy szebb 
jövő lehetőségében... 

. A vílágteremtés óta, melyet isten mindenható „Legyen" 
szavának tulajdonít az írás, nem ismerünk példát a világtör- 
ténetben, hogy a puszta szó oly csodás eredményeket szült 

volna, mint Kossuth ajkain. Nem túlzás, csak egyszerű való- 
ság, ha állítjuk, hogy a vakok látni, a süketek hallani, a bé- 
nák járni kezdenek s a zászlót, melyet hatalmas keze oly ma- 
gasan lobogtatott — rövid idö alatt élni-halni kész sereg 
Özönlő tte körül.... 

A j,fólsöbb körök" eleinte megvetéssel, később boszuság- 
gal, majd rettegéssel nézték, mint emelkedik napról-napra az 
ár, mely ha nem is őket, de osztályukat, kiváltságaikat, elő- 
jogaikat eltemetni készült.... 

Ugyanazon téren próbálkoztak hát mérkőzni, véle a me- 
lyen ö állott, 8 ugyanazon fegyverekkel győzni le őt, amelyek- 
kel ö harcolt... Fenyegető arányokban növekvő népszerűsé- 
gével Széchenyi megalapított tekintélyét , lángeszével 
Des se wffy Aurélét, lapjával a„Világ"-ot, bűvös tollával szin- 
tén legjelesb tollaikat helyezték szembe... 

Mind hiában!... A gigantikus küzdelem Széchenyinek 
népszerűségébe, Dessewfiynek életébe került; s a legyőzött 
óriások, mint összeomló sziklák, piedstalul szolgálva alakjá- 
nak — a bámuló nemzet előtt csak annál nagyobbnak, annál 
magasabbnak láttaták őt. . 

A kormány ekkor cselhez folyamodott s azon botor hit- 
ben, hogy a közvéleményt kijátszania siker űlend sha a zászlót 
kicsikarja a vezér kezéből a vezérletet is magához ragadhatja 
— a „Pesti Hirlap" szerkesztője és kiadója közt meghasonlást 
idézett elö, melynek sajnos eredménye — Kossuth visszalépése 
lön* Az árván maradt lap Szalay László kezére jutott, de jó 
iránya dacára megszűnt, legalább a közönség szemében, az 
lenni, a mi volt,.... 

Egyik útról leszorítva, — ujolag másra lépett Kossuth, 
anélkül, hogy irányt cserélt vagy célt változtatott volna. 
Tudta, érezte, hogy a nemzet nyomában van s követni fogja 
ide is, itt is... 

A „védegylet**-i társulat a „Pesti Hirlap" által keltett 
mozgalomnak még nagyobb lendületet adott s midőn hiúság 
s hagyományos vétkűük: a fényűzés Kossuth e tervét és az 
abban rejlő nagy eszmét teljes gyümölcsösé fejlődni nem 
engedek, a vállalat közgazdászati céljának meghiúsulásáért 
dus kárpótlást nyújtott azon sokféle politikai előny, niit a 

védegylet szült... Bármint vitassák is az ellenkezőt, meggyő- 
ződésem, hogy Kossuth emelkedésének ez egylet is egyik 
fokozatát jelzi, s hogy 1847 okt 18-án az ő 2948 szavazata 
mellett 1314 voksra rúgó tekintélyes kisebbség volt az ellen- 
jelölt részén, ez nem a Kossuth roppant népszerűsége és be- 
folyásának csökkenése, hanem amellett bizonyít, hogy az 
ördög gyakran a világosság angyalának szinét öltvén föl, 
némelyeket ezzel, másokat Ígéretekkel, pénzzel, sőt ennél is 
aljasb eszközökkel tántorít le az igaz útról... ügy volt, ugy 
van és fájdalom! ugy lesz az még sokáig, mindaddig, mig a 
népet a hatalom tervszerüleg megtartván a tudatlanság éjé- 
ben, nemesebb hajlamai a szenvedély békóiból ki nem bonta- 
kozhatnak... 

Kossuth megjelenése az országgyűlésen egysizerre el- 
dönté Magyarország jövőjét... Nagyszerű működése, melyet 
gazul izgatás és lázitásnak kereszteltek ellenei — külsőleg is 
törvényes alakot nyervén, a mit kezdeményezett és indítvá- 
nyozott — azontúl visszautasithatlan lőn a kormányra nézve, 
miután az nem többé egyes ember, hanem a nemzet akarata 
volt Néhány hét alatt századok mulasztásai lettek helyre- 
pótolva... néhány hó alatt egy végtelen s ahl oly szép, oly 
igézetes, oly boldognak tetsző jövő alapja megvetve I... 

Megszentségtelenitenők ama napok emlékét, lealáznók 
hőseit, megrabolnók vívmányaik nagyszerűségét, ha itt, e pár 
lapon, e szűk határok közt megkisérlenők föltűntetni. A munka, 
melyen „Kossuth élete'* cimmel régóta vajúdom, ha lelkese- 
désem képes lesz kiegészitni, mi erőben hiányzik nálam — 
tán pótolni fogja az itt hagyott űrt.... 

Főbb vonásaiban ama kort s legnagyobb herosát, örök 
dicsőségét — Kossuthot ugy is ismeri a nemzet... Hasztalan 
veté közéje és hona közé mérföldek válaszfalát az erőszak, 
hasztalan hinté alakjára és tetteire a feledés hamvát hosszú 
18 év... az uj nemzedék gyermekjátékai mellett tanulá meg 
imádni nevét s a jelen i^uság jobb része bezárva füleit az 
álpróféták és áltanok előtt, hódolatával ugy veszi körül a 
nagy száműzöttet,mint a felhőbe emelkedő tölgyet a tövében 
nyiló rózsabokrok ... 

Emlékszem, hogy az ötvenes években e név volt minde- 

nünk!.^. A hazafiság, melyet a vérpad és a börtön penésze 
ki nem ölt, ki nem oltott, ingadozó hitét Kossuth nevével 
támogatta s bár szuronyok százezreivel bástyázták körül, a 
nemzet reményteli várakozással nézett a láthatáron tul azon 
messze táj felé, hol öt lenni sejté s honnan a legcsekélyebb 
hir, a hir, hogy él, hogy működik és íblszabaditásunkon 
munkál — észrevétlenül mint a madár, mint a szellő — köl- 
tözött egyik helyről a másikra, a vigasz balzsamát csepeg- 
tetve mindenütt az ezer sebből vérző szivekbe..,. 

S van-e mit csodálni ezen? A forradalmat megelőző 
éveknek, magának a forradalomnak is tagadhatlanul több 
kiváló alakja van ; a kort és törekvéseit egész összeségökben 
azonban csak ő képviseli.... Mellette nagy érdemeket szerez- 
tek sokan, kitűntek többen, sőt egyesek localis népszerűsége 
tán meghaladta egy-egy helyen az övét... de az egész nem- 
zet osztatlan rokonszenvét mégis csak ő birta s a hadvezér, 
ki száz diadal babérával halántékai körül jelent volna meg a 
nép közt, hasztalan mutatott volna e borostyánra, sebhe- 
lyeire, foglyaira s a tépett zászlót büszkén lobogtató vité- 
zeire... Kossuth néhány szóval s édes zengésű hangjával egy 
perc alatt több katonát teremthet ^ közölök, mint amaz di- 
csőségének csábitó példáival egy év alatti Sokszázados lán- 
cok, az időtől és vértől megrozsdásodott láncok voltak azok, 
miket Kossuth leszedett a nép karjáról.... s a szabadság, mit 
serafhárfával vetélkedő ékesszólása festett, ha kimondva nem 
lett is, de régesrégen ott lappangott minden magyar ember 
szive fenekén s Dózsától Rákóczyig nem egyszer vetett lobot 
lángba boritva a hazát . . . 

Mi volt ő a forradalomnak: hirdeti elleneinek mélységes 
gyűlölete is, mely gyáván hunyászkodott meg előtte s irigy- 
ségtől eltorzult arcát fölemelni csak akkor merészkedett, 
mikor a balsors az orosz interventio rémalakjában megjelent 
nálunk s az árulással szövetkezve, az árulóktól segitve meg- 
dönté Kossuth hatalmát s haj! véle a hazát is!.... 

Földönfutó lett, kit milliók szeretete tenyerén hordo- 
zott... a „koldusbot és függetlenség"-ből, mit a forradalom 
nagy költője után százezrek jelszavul választottak — a kormá- 
nyzónak is, nemzetének is csak az első jutott osztályrészül... 

Augusztus 19-én kelt át a világosi kata strófa után 
a Görgey gyűlölete és Ausztria boszuja által egyenlően fenye- 
getett kormányzó kevesek kíséretében a Dunán. Szándéka 
volt Törökországon át titkon Angliába jutni, de a török kor- 
mány atyai pártfogáöa alá v^tte s hogy lehetőleg biztosítsa, 
Viddinben a rendőrfőnök lakába szállásolá el. 

E túlságos elővigyázat félelemmel és aggálylyal tölte 
el Kossuth kísérőit, kik jobban aggódtak a kormányzóért, 
mint saját személy okért. Attól tartottak, hogy a porta nem 
mer majd ellenszegülni az északi medvével párosult kétfejű 
sasnak s ha követelik, odadobja nékik a követelt áldozatokat. 
A magas diván azonban jobbnak és erősebbnek bizonyult hí- 
rénél s noha Kossuth határozottan megtagadta a mentőszertll 
ajánlott mód: az izlamratérés elfogadását, több elv és sors- 
rokonaival együtt 1849 okt. SO-án Schumlába, 1850 febr. 
végén Kijitahiába belebbezék. 

A menekülés első napjai a kétség, a zavar és aggály 
napjai valának. A haza és honmaradt övéi sorsa egyaránt 
marcangolák Kossuth nagy lelkét s álmatlan éjek százféle kí- 
sértetei látogaták meg fekhelyén a férfiút, kinek egyetlen 
bűne volt, hogy hazáját ^s a szabadságot mindenekfölött 
szeretvén, a kettőt örök frigybe hozni igyekvék. A kik később 
szöktek át a határon, ellenmondó hírekkel áraszták el, me- 
lyeken eligazodni sem ő, sem társai nem valának, nem lehet- 
tek képesek. 

Az első meglepetés, az első öröm egy cseppjét Schum- 
lán önté keserűséggel csordultig tölt serlegébe a Gondviselés. 
Itt érte el őt neje, a hű és bátor asszony, ki ezer veszély közt 
bolygott egy ideig az országban, mig tél elején (1849) végre 
sikerűit neki egy hű s feláldozó hölgytől kisérve Újvidéknél 
átkelni a Dunán. Merész elszánással a szerbek lovagiasságára 
bizá aztán magát és — nem csalódott. Szívesen, sőt lelke- 
sen fogadtatott s szerb pártfogás alatt küldetett férjéhez 
Schumlába. 

. Gyermekeinek, kik közöl Ferenc 1841-ben, Vilma 1843- 
1t)an, Lajos Tódor 1844-ben született, mindhárom Pesten, — 
csak később, 1850 nyarán engedte meg az angol királyné 
közbenjárása folytán az osztrák kormány, hogy szüleik szám- 

lizetésébeii osztozhassanak. 'A világosi gyásznap után nagy- 
nénjök, Márton Antónia és nevelöjök, Karády Ignác gondjai 
alatt egyik rokonuknál Lókuton, a Bakony közepén tartóz- 
kodtak. Itt fogta el őket az osztrák katonaság 1849 sept. 
elején s szállitá Pozsonyba, hol -- ártatlanságuk figyelembe 
vétele nélkül, több hónapig, mindaddig fogságban tartattak, 
mig a nemeslelkü királynő részvéte és tekintélye meg 
netn'szabaditá. 

Kiutahiában Kossuth (dgy nagy katonai laktanya első 
emeletén lakott családjával. A törökök a legnagyobb tiszte- 
lettel viseltettek iránta. A köznép „magyar Padischá"-nak 
címezte, Spliman bey ezredes, a katonai őrizet parancsnoka 
pedig a legudvariasb készséggel teljesité a kitűnő fogoly leg- 
csekélyebb kívánságát, hanem azért mégis csak foglyok va- 
Iának mind ö, mind társai a töröknél, kik fölügyelet nélkül 
egy sétalovaglást sem tehettek, sőt még a házat övező kertbe 
sem mehettek. 

A haza gondjai ide is elkísérték, itt sem hagyák pihenni 
Kossuthot. Itt készité azon nevezetes politikai dolgozatot, 
mely hü, francia fordításban mint függelék olvasható a kö- 
vetkező jeles s minden mivelt magyar embernek eléggé nem 
ajánlható munka zárlapjain: „La Revolution de THongrie en 
1848 ^t 49 par A. L. Chassin et Dániel Irányi," továbbá azon 
terjedelmes emlékiratot a világosi katastrófát megelőző, 
illetőleg előidéző események felöl, melyet 1850 végén gróf 
Teleky László utján Parisban, Pulszky Ferenc által London- 
ban a francia és angol kormány akkorbéli fejeinek kézbesit- 
tetni kivánt. Hadászati tanulmányokra szintén sok időt szen- 
telt, hogy ha a szerencse kedvez s ő újra megjelenhetik a 
hazában, folytatni az árulás által félbeszakított harcot, 
necsak a polgári, de a katonai főhatalom gyeplőit is megra- 
gadhassa és intézhesse, — 

Terhes és örömszegény tizennyolc hó után 1851. nyarán 
végre ütött rá nézve is a szabadulás órája. Az északamerikai 
egyesült államok kormánya s sirStratford Canning, az angol 
követ addig bátoritgaták a portát, hogy ez szembeszállva az 
osztrák kormány ellenkező követeléseivel, az internálást 
megszüntette s megnyitá Kossuth előtt a — nagy világ ka- 

púit. A kormányzónak szabad választása volt angol vagy 
amerikai hajóra szállani; ö ez utóbbit fogadta el. Gumlekig a 
szultántól oldalához rendelt diszes, csaknem fényes kisérettel 
jött, ott pedig az amerikai „Mississippi" nevű hadi fregattra 
szállt, melyet a hatalmas köztársaság kormánya a „Congres- 
sus vendjének" szabad rendelkezésére bocsátott. Neje, 
gyermekei, ezek nevelője, Karády, katonai segéde és máig 
elválhatlan hü kiséröje, a derék Ihász Dániel ezredes, néhány 
hoavédtiszt, végül akkortáji titkára, az olasz Adriano Lemni 
képezték egész kíséretét. Mintegy 50-en voltak összesen, kik 
a nagy férfiút követék s megosztani készülvén balsorsát, ré- 
szeseivé lőnek dicsőségének is, mely nem fog elenyészni az 
idők végéig, örök vezércsillaga maradván nemzetének a jó, 
vigasza és büszkesége a rósz napokban. 

Eredeti terve volt egyenesen Amerikába hajózni, s csak 
oiman visszatérv^e látogatni meg Angliát. Útközben megvál- 
töztatá szándékát s Lissabonban elhagyván a „MÍ8sÍ8sipi"-t, 
angol gőzösre szállt, melynek Southamptonban kellé kikötnie. 
Az angol hajó lelkes kapitánya — (sajnáljuk, hogy nevét az 
országos elismerés számára feledé megirni forrásunk) — nem 
fogadta el a vitelbért. „A derék angol e nemes tette nélkül, 
monda Kossuth a párisi világtárlat megtekintése alkalmából 
nála is tisztelgő több honfitársának, midőn a múlt, és név- 
szerint ez esemény jött szóba — úgyszólván egy garas 
nélkül kell vala angol földre lépnem, miután az 
^gész összeg, melylyel rendelkezhettem, alig né- 
hány száz tallér volt." 

Váljon nem bánta-e meg ekkor, hogy szeplőtlen jellemét 
a gyanúnak még árnyékától is megóvni akarván — nem fo- 
gadta volt el azon tekintélyes összeget, melylyel Duschek, 
mint az ország pénzével, a menekülés órájában megkínálta, s 
melyet a jó madár kevéssel később az osztrák kormány ke- 
zére játszott — illő jutalmat alkudván ki abból maga részére 
is ? Nemcsak magán, de bujdosó társain is segíthetett volna ^ 
Kossuth e pénzzel, melyhez mindenesetre több joga volt bár* 
kinél, s bárhova fordítja... a nemzet soha szemére nem lob- 
bantotta volna ! 

Fény és ború, virág és tövis fölváltva, vegyesen huUot^ 

tak a bujdosó vándorutjára, melyre megtbgyva bár, de meg 
nem törve lépett, s melynek végét emberi szem — akkor 
is csakúgy, mint ma — hiában kutatta, 

A hatalom, az önkény százféle alakban, de egyenl6 
hévvel s tervszerű kegyetlenséggel mindent elkövetett, hogy 
megalázza és lehetőleg elkeserítse a férfiút, ki, mint az Üdvözitö 
—'meggörbült a száműzetés vállaira rakott ah! és oly súlyos, 
oly rettenetes keresztje alatt, s kinek mosolyát legszebb órái- 
ban, legvakitóbb diadalai között is mérsékelte, megölte éa 
egy könyben olvasztá föl a gondolat, hogy — a müvet, 
mely befejezetlenül is ennyi lelkesedést ébreszt és ily 
századokra kiható dicsőséggel árasztja el öt --folytatnia nem 
lehet, nem szabad! Mindig fíilében csörgött a rablánc, 
melybe nemzetét verték s mint a parton térdelő és tehetet- 
len anya a hullámoktól ragadott gyermekét kétségbe- 
esett sziwel nézte vérbefuló, leigázott s néma szenvedéssel 
elhaló hazáját.,. A nép, melynek ösztöne az idegen öltöny 
alatt is fölismeré barátját és szabaditóját — enyhítni igyek- 
vék ugyan e bánatot, de csak pillanatokra sikerült ez. A ko- 
rán fehérlő fürtök, az éveket megelőző barázdák megannyi 
jele valának a keblét vivó szent fájdalomnak! 

Az első kellemetlen meglepetés Marseilleben érte. Na- 
póleon Lajos, a francia köztársaság elnökének rend- 
őrsége t. i. megtiltá néki, hogy partra szálljon s lábaival 
érintse a földet, melyen ép ekkor millió ajk zengé: szabad- 
ság! 8 százezer kar ajánlkozott oltalmára. 

A tüntetést azonban, mitől félt, igy sem akadályozá 
meg a rendőrség, mert a nép naszádokra kapván, ezrenkint 
tódult a hajóra üdvözölni Kpssuth-ot. Sőt egy szegény nap- 
számos leszorulván a csolnakokról, a hullámok közé ugrott a 
többet, mint egy mértföldet úszott, csak azért, hogy — kezet 
szoríthasson véle! Ekkor, itt kelt a hires marseille-i kiáltvány is, 
melynek demokratikus forradalmi szelleme előre hirdeté a 
büszke Albionnak, hogy a nép embere a néphez jő s nem 
azért, hogy az udvarnál és mylordoknál tisztelegjen. 

Gibraltárban, hol szintén megállapodott, mind a kor- 
mányzó, mind az őrség kitüntetésekkel halmozák el Kossu- 
thot. A várparancsnok megmutogatá néki az erődítményeket, 

a tisztek pedig lakomára hivták meg öt és kiséröit s lelkese- 
déssel éltették Magyarországot s ügyének száműzött nagy 
bajnokát. Többen a tisztek közöl magas tory házak fiai lévén, 
jellemző angol egyenességgel vallák be, hogy ök biz politikai 
okokból Ausztriával rokonszenveznek, de azért — poharat 
emeltek ök is ama közszellem és hösiség dicsőítésére, mely- 
lyel Magyarország utolsó véres küzdelmében lételét és' 'sza- 
badságát védelmezé. 

Nem kevésbé lelkes volt fogadtatása Lissabonban is, és 
pedig nemcsak a nép, de a magasabb körök részéről is. A 
pompás Braganza-palota aranytól és bársonytól tündöklő 
termeit rendezték be számára, a miniszterelnök tisztelgett 
nála, a régens (Coburg-Koháry Ágost hg.) titkárát küldé 
hozzá, a küldöttségeknek pedig se hossza, se vége nem volt. 

Mégis csak Southamptonba érkeztével, azon perctől, 
melyben lábát angol földre tévé, kezdődik azon, bujdosó 
népvezérek történetében parallelával nem biró diadalmenet, 
mely Kossuthot Anglián és Észak-Amerikán át kiséré. „Ott 
voltunk mi is, — olvassuk egy akkor kelt levélben, száműzött s 
közelről ^távolról odasereglett magyarok — az angol százezrek 
közt, melyek a partokat ellepek, midőn a Kossuthot hozó kis gő- 
zös a kikötő nyilasán befordult s bár fájdalommal telt keblünk 
örömkönyeket sirt e látványnál, arcunkat a szégyen gyöngéd 
pirja fösté. Magyarok vagyunk s nem egyszer láttuk otthon 
lelkesedni a tömeget Kossuthért, de azenthusiasmusnak ilyetén, 
€gész az őrültségig menő fokáról fogalmunk sem volt eddig." 

Palmerston lord Broadlandba jött, Southamptonhoz kö- 
zel fekvő jószágára azon nyiltan kimondott szándékkal, hogy 
ott fogadja Kossuthot. Lord Dudley Stuart, Palmerston ba- 
rátja, de még melegebb, igazabb barátja a lengyeleknek és 
nekünk magyaroknak, intézé azt el igy. De Kossuthot semmi 
módon sem lehetett rávenni, hogy Palmerstonhoz közelítsen, 
miután rendithetlenül meg volt győződve, miszerint a hires 
miniszternek csak egy szavába került volna s megakadályoz- 
hatá vala az orosz cár átkos interventióját. S hogy ez nem 
volt elfogultság, öncsalás és csupa merő gyanitás, diplomati- 
kailag bebizonyult később a Bluebookból és Palmerston 
vallomásaiból. 

í A marseille-i kiáltvány és e büszke, hazafi önérzettől 
augallt magatartás Anglia hatalmas államférfiujával szem- 
közt, eldönték Kossuth állását és szereplését Shakespeare 
hattyuszigetén. Az aristokratia teljesen visszavonult tőle, bár 
eleinte kész volt — a divatnak hódolva — szintoly kitünte- 
téssel fogadni őt is, mint később Garibaldit. A nép ellenben 
annál nagyobb szeretettel' karolta föl, a középosztálytól le a 
legutolsó rétegekig, 

Londonba jővén, a város corporatiója élén a Lordmayor 
üdvözölte. Órák multak, mig a menet a lelkesedéstől túláradó 
tömegen át bajosan és lassú léptekkel áthatolva a Guildhallt 
elérheté. S itt tartá aztán Kossuth ama roppant sensatiót 
költött két órányi beszédet az orosz interventio és az orosz 
politika ellen, melyről igy ir a fönnidézett szemtanú: „Kos- 
suth nagyszerű beszéde bámulatra ragadá, nemcsak az ango- 
lókat, de minket magyarokat is, kik nem először láttuk hallot- 
tuk őt a szószéken. Tudtuk, hogy fogsága alatt Budán, a 30-as 
években megtanult angolul s megbarátkozott az angol iroda- 
lommal, különösen máig legfö kedvence, Shakespeare-rel; tud- 
tuk, hogy Kiutahiában anyanyelvükön társalgott az^ őt meg- 
látogató angolokkal; tudtuk, hogy folyton olvas angol könyve- 
ket: mégis kifej ezhetlen, mekkora volt meglepetésünk, midőn 
Southamptonban szállására vezettetvén, kilépett az erkélyre 
s majdnem egy óra hosszat beszélt a néphez angolul. Előadása 
az első próbánál ugyan még kissé akadozó volt, de a Guild- 
hallban már oly könnyűséggel, oly folyékonyan, annyi tűzzel, 
szabatossággal és bájjal szónokolt, mintha a tribünéről soha 
sem is beszélt volna más, mint angol nyelven." 

Szólott aztán az úgynevezett Copenhagen- mezőn egy 
tiszteletére rendezett roppant népgyűlésen, s több más alka- 
lommal, hasonló szerencsével — ugy Londonban, mint Anglia 
és Skótia egyéb nagy városaiban. A vidéki városok pedig 
versenyre keltek egymással, hogy még Londonon is tultegye- 
nek s különösen a birminghami és manchesteri fogadtatáshoz 
hasonlót alig látott még Anglia. Kossuth Angolországban 
mondott beszédei két kiadásban jelentek meg, mig az osztrák 
követségtől megfizetett „Times'', mely ellene irni merészelt, 
nyilvánosan megégettetett. 

1851 november hő 11-én szállt Kossuth ismét hajóra 
Soutbamptonban, hogy az észak-amerikai Egy. államok elnö- 
kének és kongressuaának meghívására az uj világba utazzon. 
Kisérte öt neje, a Pulszky-pár, Hajnik Pál, Ihász, Beth- 
len Gergely és mások. Pulszkyék „White, Red, Blue'* cim 
alatt érdekes önálló munkában irták le az amerikai körút 
gyönyörű részleteit. 

Nincs terünk az egyes ovatiókról szólani, melyekkel 
Kossuth az egyesült államok roppant területén mindenütt, 
még a rabszolgatartó államokban is fogadtatott. A fö, hogy 
ö mint az „amerikai nép és kongressus vendége" szállott ki 
és üdvözöltetett december hó első napjaiban Newyorkban, ott 
addig még nem látott pompával és ünnepélyességgel. A 
kongressus mindkét házába is, mint ilyen vezettetett be s 
mint ilyen ült az elnök jobbján a fehér házban. Oly megtisz- 
teltetés, milyenben Lafayette óta senki sem részesült. Amerika 
különböző helyein száznál több beszédet mondott Kossuth, 
melyek közöl a legfontosbakat összegyűjtve egy vastag kötet- 
ben adta ki F. W. Newman londoni tanár. Ez egy kötet elég 
lenne az uj kor Demosthenesének örök dicsőséget biztositni. 
Száz beszéd idegen nyelven egy tárgyról... és mégis mi kevés 
ismétlés a gondolatokban... mi dus, mi kifogyhatlan válto- 
zatosság a fölfogásban, a kifejezésekben, a képekben, a for- 
mában, szóval, mindenben ... a lángész teremtő erejének hó- 
ditó bizonyítéka... 

Hosszú távolléte alatt leánykáját Londonban nevelő- 
házba adta, két fia pedig Karádjrval Pulszkyék házánál volt 
elhelyezve, szintén Londonban, hol ugy nekik, mint Pulszky 
visszahagyott kiskorú gyermekeinek egy közös meghitt barát 
viselte gondját. Az 1852-dik év nyarán tért vissza Londonba 
amerikai diadalmas kőrútjából Kossuth s darabig visszavo- 
nulva élt hazafi bánatával és gondjaival, melyeket a lábaihoz 
omló idegen népek ragaszkodása, hódolata nem volt képes 
elaltatni... 

Az európai helyzet azonban veszteglésre kárhoztatá 
1853 őszéig, azon pontig, midőn Menczikoff föllépése követ- 
keztében kiütött a török-orosz háború. — Anglia és Francia- 
ország tettlegesen még nem avatkoztak volt be... Ausztria 

magatartása pedig eleinte annyira kétértelmű volt, hogy egy 
ideig bizonytalan volt: nem fog-e Oroszországgal — a 
48/49-diki kölcsön fejében szövetségre lépni? E rövid időszak 
alatt Kossuthnak élénk összeköttetései voltak a portával s 
föllobogott — honn és künn ainlö magyarokban egyaránt — 
a remény, hogy közeledik a megváltás, a tettek órája... 
Oroszországot leggyöngébb oldala, Lengyelország felöl és a 
szenvedésben és érzületben velünk testvér lengyel nemzet 
felköltésével megtámadni látszott a háború természetes fel- 
adatának. — r Az angol és francia befolyás azonban a krimiai 
hadjáratot szülte s ezzel a fényes remények is rombadöltek. 
De azért Kossuth nem szűnt meg hatalmas tollával és mé}^ 
hatalmasabb szavával a lengyelek mellett s a krimiai hadjá- 
rat eszméje ellen agitálni. Sorra járta ismét az országot, tö- 
mérdek meetingben szónokolt, a„Sunday Times'' s később az 
„Atlas" hetilap meg minden szombaton hoztak tőle fulmináns 
vezércikkeket, melyek csakúgy, mint angol nyelven tartott 
beszédei, megannyi remekmüvei az elragadó ékesszólásnak 
és metsző dialéctikának. 

így múlt el az 1854-diki év. A rákövetkező esztendők 
kétszeresen szomorú időszakot képeznek K. magánélete vi- 
szonyaiban. Mindig csak a haza és a haza érdekei forogván 
szeme előtt, — soha a saját és övéinek érdekei ! — hajthat- 
lanul visszautasította azon igen számos és igen tetemes pénz- 
beli ajánlatokat, miket ugy Angliában, mint Amerikában 
első föllépése idején saját személye és családja részére min- 
denfelől tettek, s sohasem fogadott el akár csak egy fillért is, 
ha az ajánló nyiltan belé nem egyezett, hogy a kérdéses 
összeg Magyarország szabadságának kivivására fordittassék. 
Ez iránt pedig Angliában a spekulatió nagymesterei, a va- 
gyonos osztályoknál oly határozott ellenszenv uralkodott, hogy 
az úgynevezett „Kossuth-fundeommittee" is e kérdésen szenve- 
dett hajótörést. A mi Amerikában folyt be a haza ügyére, az 
el is költ a haza ügyére, s Magyarország volt kormány- 
zója, hogy magát és családját fönntarthassa s gyer- 
mekeinek illő nevelést adhasson, kénytelen volt 1855 56és 
57-ben Brittaniát, s különösen a lelkes Skótiát (hol 
legkitartóbb maradt irányában a rokonszenv és részvét), 

városról-városra járni s majd politikai, majd tudományom* 
kérdések fölött nyilyános fölolvasásokat tartani... 

Egyetlen öröme e küzdelmek közt, egyetlen vigasza 
múlt és jelen bánatáért — ez idötájt családi élete volt. Fiait 
az angol nyelv megtanulása végett egy évig Londonban, ké- 
sőbb Parisban növelteté, hol Barbés jeles intézetében csak- 
hamar kitűntek mindkettőnek jeles tehetségei, különösen a 
mathesisben és a természettudományokban. Mint érdekes kö- 
rülmény, hadd. legyen itt fölemlitve az is, hogy a két évvel 
fiatalabb Lajost sohasem lehetett visszatartóztatni, hogy 
bátyjával egy osztályban ne haladjon, 

1857-ben Londonba mentek vissza az egyetemre. Mér- 
nökökké óhajtván magukat kiképeztetni, itt is a mathematika 
és a természettudományok tevék tanulmányaik főtárgyát és 
e téren nem egyszer nyerek meg a legfö dijakat. A dijosztá- 
sok év végén Angliában mindig némi szertartással történnek 
s az ünnepély elnökéül egy-egy nevezetes egyéniség szokott 
fölkéretni. 185 9-ben Palmerston lord nyújtotta át Kossuth 
Ferencznek a politikai Economiában nyert első dijat. 

Bevégezvén egyetemi pályáját (1860), a két fényes, re- 
ményű ifjú egy évig még Angliában maradt, gyakorlatra 
menvén két nevesebb vasút- és táviratmérnök mellé. 1861- 
ben aztán szüléikkel Olaszországba költöztek s rögtön alkal- 
mazást is nyertek gyakorló mérnök minőségben azon társu- 
latnál, mely a Génua és Spezzia közti vasútvonal kiépítésére 
vállalkozott. A vonal a tengerpart hosszában, sziklákon és a 
tenger bemosásain haladván keresztül, sok műépitést (hidat, 
viaduc1;ot, alagutat stb.) igényelt és egyike a légritkábbak és 
legmesterségesbeknek a maga nemében. A két ifjú Kossuth- 
nak a nehezéből is a neheze, a vállalat bunkós része jutván, 
föladatukat oly biztosan és meglepőleg oldák meg, hogy 
Cavour kiváló tehetségök és gazdag ismereteik méltánylásául, 
azonnal kinevezé mindkettőt a közmunkák minisztériumának 
azon osztályába, melyre az országos vasutak fölötti őrködés 
van bizva. 

Jelennen az ifj. Lajos Exillesben van, Piemontban, hol 
az olasz kormány megbízásából a Mont Cenisi alagutat és 
Susát összekötő vasútvonal munkálatait vezeti, mig az idős- 

bik, Ferencz ugyané munkálatok bureaujának főnöke Turin- 
ban. A jeles két ifjú együtt növelkedett föl és osztatlan sze- 
retetben egymás iránt futja most pályáját. Két ikercsillag a 
száműzetés sötét éjében... A kegyelet, melylyel atyjuk iránt 
viseltetnek, a legszebb bizonysága az érzületnek, mely iQu 
keblöket lakja. Vajha mielőbb a miénk lehetnének s keblé- 
ben hordhatná őket a haza, mint ők keblökben viselték és vi- 
selik az elvesztett édes haza képét ! 

1861 — 66-ig a szakadatlan szenvedések s egymásra 
halmozódó csapások megrendítő korszaka Kossuth életében. 
A haza reményeit egymásután látá meghiúsulni; leghí- 
vebbeknek vélt barátai elhagyták (a derék Pulszky urat is 
oda számithatni) ; leányát, nejét, hosszú szenvedéseinek osz- 
tályosait s mégis legfő boldogságát elragadá oldala mellől a 
^- halál. 

Roppant veszteség rá nézve! Leánya: Kossuth Vilma 
szép, okos és kedves lány volt, s midőn 1862-ben hosszú ki- 
nok után húsvét hétfőjén 18-dik évét még be sem töltve, 
örökre elszenderült, a ravatalára boruló dicsteljes apa keser- 
vét mindenki osztá. 

„A temetés egyszerűn, de annál nagyobb fájdalommal 
ment végbe; fájdalom dulti a szülék, testvérek, fájdalom a 
magyar és lengyel emigratio (mely akkoriban Genuában volt 
concentrálva) szivében, melyet Irányi Dániel a sirnál tartott 
beszédében oly szépen ecsetelt, hogy még az ég is majd kö- 
nyeket ejtett/^ 

A megrendítő gyászszózat igy hangzott : 

A megpróbáltatás napjait éljük, szeretett honfitársaim! 

A fájdalomhoz, mit a hazának elnyomatása, mit számki- 
vettetésünk miatt érezünk, ime családi bút is mért reánk a 
gondviselés. 

A koporsó, melyet körülállunk, magyar nőnek, szám- 
űzött társnak, Kossuth leányának tetemeit zárja magában, 
megannyi czim, hogy a bánatot, melyet elhunyta okozott, 
családi bánatnak nevezzük. Kossuth Lajos magzata a honnak 
gyermeke s minden magyarnak rokon édes vére. 

Nem szónoklat a mit ez alkalommal hallottok, a fájda- 
lom könyüi ajkaimra hullva hangokká váltanak. 

A hajadon, kiért kesergünk, ifjú volt s a sziv és elme 
legszebb tulajdonaival felruházva, mégis vajmi sokat és rég- 
óta szenvedett. 

Még gyermekkorát élte csak, midőn elszakadva a kedves 
tájtól, hol bölcsője ringatá, megválva kisded társai és játék- 
szerei, meg egyidőre szülőinek óvó kebelétől is, saját honában 
bujdokolni, majd fogságot szenvedni, s elvégre más világ- 
részbe vándorolni vala kénytelen, öröm helyett, mi a gyer- 
meknek természetes osztaléka, ürömpoharat nyujta neki a 
végzet pályája legeskezdetén. S mikor anyja szivének mele- 
gén hajadonná serdült a sokat igérö gyermek, súlyos beteg- 
ség anyagát oltá bele ,a sors keze. És most ama gyönyörű 
kornak küszöbén, hol" boldog maga, férjet boldogítani van 
hivatva a leány, mint tavasz derekán elfagyott virág, a hideg 
sirba szállt. Oh hagyjatok zokogni e végzetüldözte ifjú lény 
felett. Hagyjátok folyni könyeinket a vigasztalhatlan szülők, 
a szomorgó testvérek könyüi közé. Isten kegyelmes ujja fel 
fogja szedni a szemeink hullatta cseppeket, s harmatul ejteni 
le esténkint az elhagyott sírdombra, mely éleszszen rajta vi- 
rágokat, hogy illatukat a tengeri szellő gyenge fuvallata bal- 
zsamul elvigye a kesergő szüléknek. 

De nemcsak sirni kell, tanulni is lehet e koporsónál. 
Tanuljunk tűrni, miként e szelid leányka tűrt, s bizni, re- 
mélni, miként ö remélt. 

Három hosszú éve múlt, mióta betegség gyötörte, az 
utolsó hónapok leirhatlan kínokkal valának teljesek, s a nő, 
kit gyengének szokás nevezni, oly óriási lélekkel, alig hal- 
latva panaszt, tűrte, viselte szenvedéseit, hogy férfiak, kik 
csatamezőn hidegen szoktak nézni a halál szemébe, példát 
vehetnének rajta, a nőgyermeken. Még félórával kimúlta 
előtt is a leggyöngédebb kímélettel párosult lelkierőnek adta 
tanújelét. Érezvén közeledni a halált, görcsösen szorította 
édes anyja kezét, s alig hallható hangon közölni készült szü- 
lőjével kinos előérzetét. De csakhamar, hogy kétségbe ne 
ejtse, ki oly forrón szerété, megbánva pillanatnyi szándokát, 
magába fojtá, mi lelkén átvillant. 

Tanuljunk tűrni állhatatosan, tűrni nemesen miként ö 
tudott, tanuljunk remélni miként ő remélt. Remélni jobb, 

, remélni szebb jövendőt magunknak, és a melyért küzdünk, 
melyért szenvedünk, a hadának. A jobblét, melyet te nemes 
lélek immár élvezesz, fel fog viradni rád is, sokat hánya- 
tott haza. .... 

És most, Isten veled drága teremtés.' A. föld, mely rom- 
lékony részedet takarja, legyen bár idegen, baráti nemzet 
által lakott föld. Hiven megőrzi az porodat. .... . . 

mig nem őseid hónába viendjük vissza a tetemet, aludni az 
örök nyugalom csendes álmát, < ama nemesek oldalán, kiket 
£i vivott csaták, kiket hóhér, ezernyi szenvedés, kiket a szám- 
űzetés gyötrelmei, vértanukul szemeltek ki a haza^ függetleh- 
:sége, a haza szabadságának." ' x 

A temetés után Kossuth beteg nejével Schweitzba ment 
^ szülői fájdalomnak enyhet, gyógyhelyet keresendő. 

Alig kezdett azonban némileg hegedni a seb, mit szivén 
leányának elvesztése ejtett, újra fölszakgatá azt, hogy soha 
be ne gyógyuljon többé, imádva szeretett nejének gyorsan 
reá következő halála!... . 

Kossuth nejét egyidőbeji sokan ; nem szerették itthon. 
Büszke, merev jellem volt, az igáz; de ki tagadhatja, hogy épen 
ez kölcsönözte neki azon erőt, meíylyel a sors legborzasztóbb 
<í8apásait, betegségében a legkínzóbb gyötrelmeket soha 
meg nem hajló méltósággal viselte. Azt pedig legkt)nokabb, 
legridegebb ellenei sem vitathatják el tőle, hogy — a mi a 
nő legfő és legelső dicskoszoruja : a szó legnemesb értelmé- 
ben hü és föláldozó hitves s a legjobb anya vala... Midőn 
1865-ben september 1-én Turinban kiszenvedett s marad- 
ványait leánya níellé a genuai sírkertben örök pihenésre 
tevék, — a hir, szárnya a hazából is megvivé fájdalmai visz- 
hangját a kormányzónak s őszinte részvéttel rebegé el itthon 
minden ajk: Béke poraira! 

A két sirkő, mely alatt pihennek, egymás mellett állast, 
'benignoi temetőben öntött vasráescsal bekerített helyen. Az 
anyáén, mely fölött koszorút, a lenn nyugovónak tömérdek 
szenvedéseit találóan jelző töviskoszorut tartva lebeg a ke- 
gyelet angyala, ily megható föliratban van kifejezve az utána 
:siró gyász és keserv : 

Memóriáé 

Theresiae de Meszlény 

Conjugis adoratae 

Ludovici de Kossuth 

Gubernatoris Regni Hungáriáé. 



Conjugi et Matri 

Omnibus virtutibus adornatae 

Maritus inconsolabilis 

et 

Filii lugentes 

Franeiscus et Ludovicus 

Hoc posuere monumentum. 



Decessit vita in Exilio 

Augustae Taurinorum. 

Die prima Septembris anno 1865. 

Leányáén pedig: 

Memóriáé 

Vilhelminae de Kossuth. 

Filiae tenerrimae amatae 

Amaritudinem exilii 

Dum viverit 

Consolatricis 

Morte preematura abreptae 

Parentes 

Aeternum inconsolabiles 

Ludovicus de Kossuth electus 

Regni Hungáriáé Gubernátor 

et 

Theresi^. Meszlényi 

t 

KogBTith élete. 3 ^ ^^^T^ 

Nata Pesthini Hungáriáé 10. mai 1843. 
Obiit exul Nervi Ligariae 22, aprili 1862. 

t t . 
Patria me mentő cinerum extorrium dum libera f ueris ! 



Vajha a más világon, az Ur szine előtt ki tudnák esz- 
közölni, miért hasztalan epedtek, hasztalan tűrtek annyit itt 
lenn... ama boldog napot, ama dicső látványt, midőn az 
utánok siró nagy ember megtört szivének annyiféle gyászát 
levetkőzi s a boldoggá lett hazában, a szabaddá lett földre 
térdelve reszkető ajkainak bűvös igéivel köszöni meg a Gond- 
viselésnek, hogy megelégedéssel lelkében, áldással ajkain 
várhatja az órát, mely övéivel, elköltözött szeretteivel újra 
egyesiti — ott fönn!,. ^ 

Aldor Imre. 

Arany igazságok. 

Kossuth müveiből. 



A királyi szónak szentnek kell lenni utolsó vonalig, a 
szónak minden betűjében. 



Két korona: — egy alkotmányos és egy kényuri — nem 
fér meg egymás mellett egy és ugyanazon fön, valamint két 
ellentétes természet nem lehet öszhangzó ugyanazon testben, 
s valaki nem lehet egyszerre jó is, rósz is. 



Hajdan a status ideája minden individualitást absorbeált; 
most az individuumok képezik a status ideáját. 



Ez a mi korunk borzasztóan reális jellemű kor. Frázisok 
költői zománczával jól nem lakik. Neki valóság kell. 

A valóság pedig az, hogy állam csak az, a mely min- 
dennemű állami ügyei körül önállóan függetlenül intéz* 
kedhetik. 



Sokkal könnyebb egy uj rendszert alkotni, mint a már 
meglevő köz-administratiót átalakítani. 

Ha uj alkotmányt készítenénk, a tapasztalásokat fel^ 
használva, mint az óriás vállára álló törpe annál tovább lát, 
nekünk is más nemzeteket túl kellene szárnyalnunk. 



A biró nem tartozik egyebet respectálni, csak a törvényt. 



Min alapszik a felsöség tekintete? rettegtetésen, vagy 
bizodalmon? én azt gondolom, bizodalmon; pedig nincs esz- 
köz, mely a népnek a felsőbbség iránti bizodalmát annyira 
biztosithatná, mint ép a nyilvánosság örök-éber szemének 
őrködése; nincs fék, melynek hatása a nyilvánosságéval mér- 
kőzhetnék. 



Én nem tartozom azon emberek sorába, kik az igazság 
istenasszonyát véres kezekkel látni szeretik, én a gyilkossá- 
got birói kézben is gyilkosságnak tartom. 



Reformok élvezetéhez, fájdalmak enyhítéséhez, óhajok 
teljesedéséhez élet kell. 

Szerencsétlen nemzet az, mely institutiók helyett sze- 
mélyekben keres biztosítékot. 



A lelkiismeretet violentálni soha sem szabad. 



A szabadság Achilles fegyvere minden sebeket meg- 

A szabadság, a közjóllét, mely a szabadság alapján fel 
fog virágozni, nepi olyan bér, melyet az istenek ingyen adnak. 
Azért a nemzetnek nem kell megijedni, egyátalában gyáva- 

ság volna megijedni, ha a szabadság anyagi áldozatba, vagy 
vérbe kerül is. 



Csak azon javítás tartós, mely igazságon épült, valódi 
szükségen segített, s a nemzet életéből önkényt fejlett ki. 



Javitni mindig lehet, ha az alapelv igazságos, és olyan, 
mely állandóságot igér, csak az elv ingatagsága az, a mely 
káros következményeket vonhat maga után. 



Nem mind javitás, mi egyes érdekeknek hizelg, és tar- 
tós csak az, mely igazságon épült, valódi szükségen segített 
s a nemzet életéből önként fejlett ki. Ismerni kell tehát a 
nemzetnek előbb önmagát és ismernie kell szükségeit; aztán 
megvitatni célt és eszközöket, dolgot és módokat mincien 
oldalról, s ha ekkor elkövetkezik a törvényhozás ideje, áldás- 
dús leead mindenik törvény, mert egy-egy socialis meggyő- 
ződést mondott ki. A törvény, mely ekként született, minde- 
nek előtt jogszerű leend, mert hiú bölcseség az, melyet a jog 
tekintete nem vezet, de a jogszerűség határai közt követni 
fogja a józan politika sugallásait, és bizonyosan nem felej- 
tendi, hogy a századokon át emelkedett országépület roppant 
boltjainak árnyékában millió élet, millió érdek nyugoszik, 
mely az igazság mellett gyöngéd figyelmet s kíméletet is 
követel. 

Én is azon nézetből indulok ki, hogy a javítások alapja 
a nemzetiség legyen. Egy herceg azt monda bizonyos min- 
denfelöl nyilt országról, hogy annak geographiai helyzete 
nem engedi, hogy becsületes legyen; minket ebben a philan- 
thropia akadályoztat és én is azok közé tartozom, kik az ide- 
genek berohanásának gátot vetni kivannak. Ezért nem szere- 
tem azon véleményt, mintha az Ősiség nemzetiségünket ótal- 
mazná, mely nélkül nekem az élet sem kell. 

Az alkotmányosság mondja, hogy az országgyűlés alatt 
a nemzet a tanácsadó; ha országgyűlés nincs, akkor az ország 
főhivatalnokai, kikről feltételeztetik, hogy a nemzetet kép- 
viselik. 



Az alkotmányos eljárásra nézve egy elvet ismerek a 
parlamentben, azt t, i. hogy a többség határoz. És mindig az 
fog történni, a mit a többség akar. 



Az soha sem törvénytelen, mit a törvényhozó testület tesz. 



A válaszfelirati vitatásokban sok vagy kevés súly, sok 
vagy kevés fontosság fekszik a szerint, a mint azt a nemzet 
neki tulajdonitani akarja. A francia talán mert heves vérű, 
talán mert attól tart, hogy a hosszas ülések fáradalmai ki 
fogják fárasztani lelkesülését, az országgyűlés első percei- 
ben szokta, midőn még trónbeszédekkel volt dolga, összpon- 
tosítani a főharcot, s ezen alkalom volt a válaszfelirat, ez volt 
az eldöntő ütközet, mely egy egész évi parliamentaris tábo- 
rozás felett határozott. Az angol ellenben hidegebb vérű, de 
talán kitartóbb, egy ünnepélyes bóknak tekinti a válaszfel- 
iratot, mintha mondaná, belépek a terembe, s üdvözlöm ba- 
rátomat, s ellenségemet egyaránt, majd azután munkához 
térek; — náluk egy 24 óra alatt vége szokott lenni a válasz- 
felirati vitatkozásnak. Meglehet, hogy az utóbbi gyakorlatibb, 
a mennyire szabad hivatkoznom a tapasztalásra, hogy e nem- 
zet, mely igy szokott eljárni, egy parányi szigetről, mely aUg 
nagyobb, mint Magyarország, a felvilágot nem csak meghó- 
ditani tudta, de a hódítást meg is tudta tartani. 



Mig a miniszter isten nem lesz, egyes tagokban mindig 
csalatkozhatik. 

A miniszteriutnnak csak a törvényt kell védeni minden 
ember irányában. 

A parlamentaris harcban a miniszterek megszámolásá- 
nak meg kell történni, történjék bár az egyes speciális kérdés- 
nél, vagy az egyes kérdéseket Öszpontositó válaszfeliratban, 
mindegy, meg kell történni, és kell, hogy történjék, azt a 
miniszteri felelősség természete Jiozza magával. 

Pártok mellett, noielyek akadályokat görditnek a minisz- 
térium útjába, kormányozni igen nehéz. 



A világon nincs könnyebb az oppositiónál. Magam is 
próbáltam ezt, nem vagyok már gyerek-ember. Gyönyörűsé- 
ges dictiókat mond az ember, kivált ha egyébbel nem gondol, 
mint hogy elmondhasson bizonyos nagy szavakat, ráfog az 
előtte szólóra olyas valamit, a melyről már hatan megmond- 
ták előtte, hogy nem kék szinröl van a szó, hanem a fejérről, 
de ő erővel csak kék szinről akar beszélni. Próbáltam én ezt 
magam 25 éven keresztül. 



Collegialis politikai testületet a miniszteri felelősség 
nem tűrhet, s midőn Erdély kimondotta, hogy uniót akar, 
már kimondotta azt is, hogy miniszter által, ki a nemzetnek 
felelős, s nem oly testület által fogja magát kormányoztatni, 
a mely voksok többsége alá búvik a nemzet akaratának tel- 
jesítése elől. 

Ott, a hol a nemzet sorsa egy határozat mérlegén mére- 
tik, a magán sympathiáknak hallgatni kell, valamint a magán 
anthipathiáknak is. 

A kormányzatnak nehéz ösvényén pusztán és egyedül 
privát sympatluák szempontjából kiindulni nem lehet. 



Én nem tagadom, a magán sympathia olyan, hogy raj- 
tam is — nem teszek belőle titkot — gyakran megtörtént, 
ha hallottam, hogy győztek az olaszok valamely csatában, 

lelkem örült, s sympathiámban el tudtam feledkezni arról, 
hogy saját magyar vitézeinknek vérén van megvásárolva 
gyözelmök. De ha mint magán ember el tudtam erről feled- 
kezni az olasz nemzet iránti sjrmpathiából, a kormánynak 
nem szabad arról megfeledkezni. 



Választásokban igen könnyen lehet csalatkozni, és igen 
gyakran csalatkozik az ember, és itt puszta sympathiája az 
elveknek nem elég arra, hogy az ember a megbízásnak töké- 
letesen megfeleljen. Én semmit sem óhajtanék inkább, mmt 
hogy például az én tárczámnál minden kinevezés, melyet 
tettem és tenni fogok, egyszersmind politikai tekintet- 
ben is tökéletes rokonszenvvel legyen összeolvadva 
azon elvekkel, melyek keblemet melegítik. De kény- 
telen vagyok megmondani, hogy ha legjobb barátomban is 
egyszersmind szaktehetséget nem találok, puszta politikai 
sympathiából alkalmazni nem fogom, mert különben annak 
tetteiért a felelősséget el nem vállalhatom. 



Hogy születés tegyen valakit törvényhozóvá, ez derisiója 
a józan észnek; hogy a kormány nevezzen törvényhozókat, 
ez derisiója az alkotmányosság fogalmának. Az alkotmányos 
önkormányzat eszméjében benne fekszik, hogy a törvényhozó 
hatalomnak a nép bizalma kifolyásának kell- lennie. Küldje, 
— a mint küldi — a nép egyenes választás utján választott- 
jait a képviselő házba, — s küldjék a képviseleti alapra 
fektetendő megyék, szabad kerületek és városok, követeiket 
a felső házba, — Ez, s csakis ez lehet az alkotmányos tempe- 
ramentumnak azon módja, mely a népképviselet s önkormány- 
zat eszméjével összefér. 

Az indulatok felzaklatása kétélű fegyver ; két oldalról 
lehet izgatni, lehet a szabadság nevével, melyet én bálvá- 
nyozok, de lehet kivált itt Magyarországban, hol a nép ugy 
gondolkozik, a monarchia érdekében is. 

Magyarországban a nép kiválólag monarchicus. 



Nem képzelhetni átkosabb, undokabb bűnt, mint játszani 
a polgárok vérével s egy nemzet nyugalmával. 



A polgárháború szerencsétlenségénél nagyobbat alig 
tudok ismerni mást^ mint egy nemzet szolgaságát. 



A hatalomnak szokott hibája, hogy obiigatus cotteriák 
zsoíigását a sphaerák harmóniájának veszi. 



Istennek a történelem minden betűjéből kimenydörgö 
szava kiáltja, hogy a mely uralkodó biztos és hatalmaS akar 
lenni, népeit elégedettekké kell tennie. 



A tyrannismusnak nem ismerem veszélyesebb nemét, 
mint a mely a törvény iránti engedelmességre hivatkozva, 
rontja meg a törvényt és dönti meg az alkotmányt. 



Az adórendszert a világnak első talentumai sem dolgoz- 
ták ki eddig tökéletesen. 



Az adóvitatás története dicsőségére válik e nemzetnek, 
mert midőn Angliában az ily törekvést a szabadsajtón kivül 
mindazon intézetek, melyekkel egy alkotmányos szabad 
nemzet bir, sokkal inkább támogaták, mégis a rabszolgaság 
eltörlesztése-, s a gabnabill kivivására 20 — 30 évi agitatio 
vala szükséges, noha azon segédeszközök mellett O'Connell- 
nek háta megett 7 millió nép állott; nálunk az adóra nézve 
6 évi küzdés után a pártkérdés ugy áll, hogy midőn egy rész 
a nép terheiben ugyan osztakozni nem, de az országos pénz- 

tár megalapításához járulni kivan, a másik párt itt is ott is 
egyaránt kivánja a terheket viselni. Ez a kulcsa a többség- 
nek. A kisebb rész e két adót ellentétben látja, a másik nem. 
S a kik terhekben nem subsidionalis utón, de a közös teher- 
viselés alapján kivannak osztakozni, vigyázzanak, nehogy ez 
alapot alulok kivegyék. Az adót egy párt is képes megaka- 
dályoztatni, midőn kivivására mind a két párt megegyezése 
szükséges. 

Mig a nemesség minden terhekben nem osztozik, a nép 
robotozó jobbágyság marad, és semmi politikai jogokban 
nem részesül, addig Magyarországot, ha veszély nem is fe- 
nyegeti, de fenyegetheti. Ha azonban a nemesség közösen viseli 
a terheket, többet ezáltal fizetni nem fog, de a nép érdekei ki 
lesznek egyenlítve, a közös teherviselés behozatalával a ne- 
messég java s jövendője alapittatik meg. Én a nemességet 
ugy tekintem, mint melynek ezredéves históriája a nemzet lé- 
telének talapzatát megszentesité; a nemesség irta be a ,ma- 
gyar* nevet áz európai nemzetek emlékkönyveibe, a melyből 
sok nevet kitörlött az idő; a nemesség vívta ki a nemzet lé- 
tele harcait, ő volt századokon át Európa védfala a harcos 
időkben; a nenxesség érdeme az, hogy Magyarprszág van és 
lesz. A magyar nemesség jármot i:iem tűrt soha, a szabadság 
aranyfonalát kezéből kirántatni nem engedé; a magyar ne- 
messég elniondhatja, hogy honában az absolutisinus törvé- 
nyesitve nem volt soha. És ha a szabadságnak minél több 
osztályosai lesznek, nem fog ez a nemesség elzsibbasztásával 
történni; politicai túlsúlyát a nemesség nem az által alapí- 
totta meg, hogy az országos terhekben részt nem vett, hanem 
mert az ország védelmét magára vállalta s az ország terheit 
vállain viselte. Időfolytával a terhet lerázta vállairól s min- 
den élvezetben részesül. Ezen állapot tovább fen nem tart- 
ható, a nemességnek idejénkorán kiváltságairól lemondani, a 
népet maga iránt kibékíteni s beléje bizalmat önteni kell, 
miszerint a népnek vezére akar lenni de nem ura, mi csak 
a terhekbeni részvétel által történik, s miből világos, hogy 
az adó barátja a nemességnek nem ellensége. 

Mig az úrbéri hold a majorságival egyenlő értékűnek 
állittatik, s e mellett a teherviselés közös lesz, addig a 
népből a gyűlölség ki nem irtatik s a közfal fenmarad, ho- 
lott, ha ezen úrbéri viszonyok nem léteznének, a nép sorsa 
100^/o-el lenne megkönnyítve. Ily viszonyban áll az örökvált- 
ság a közös teherviseléssel. A nemességnek érdekében fek- 
szik, hogy a nép úrbéri viszonyaiból minél előbb kibonta* 
kőzzék. Minél többször fordul e tárgy elő a törvényhozás 
tereméiben, az mindig a nemességnek áldozatba kerülend, 
mert a nép terhei szüntelen mérsékeltetni fognak. Minél ké- 
sőbbre halasztatik az örökváltság, annál olcsóbb lesz a dij, 
ha csak a békés állapot fenmarádása és a dolog természetes 
kifejlődése is vétetik tekintetbe. 



Csalódás az, hogy az urbériség magán-jogi állapot. Nem 
oly vagyon ez, mint mely zsebemben van, de mely a törvény- 
hozás elébe tartozik. A tulajdon sérthetlen, de alakját a tör- 
vényhozás határozza meg. Az urbériség közjogi szempont 
alá esik. E tekintetben végcél az, hogy Magyarország az úr- 
béri állapotból kiszabaduljon. 



Ha elvekből indulunk ki, azoknak következményeire el 
kell készülni. Ám próbálja meg valaki a kormányzást, a kö- 
rülményekből mindennap felmerülő ujabb gyakorlati nehéz- 
ségek közt s az első percben el fog csücsülni minden elveivel. 



A jövendőt biatositani kell; de arra, hogy a jövendő biz- 
tosittassék, a jelent meg kell tartani, és a jelen megtartásá- 
nak ez a nagy feladata/ ez a szomorú kénytelensége az embert 
arra készteti, hogy számot vetve önmagával, megmérje, mi 
fog hát akkor történni, ha szigorúan, ridegen ragaszkodik 
meggyőződéséhez, mi fog ekkor történni épen a jelen percek- 
ben, melyek olyanok, hogy talán rövid idő alatt mind a két 
háznak, de nemcsak mind a két háznak, hanem az egész nem- 
zetnek nagyszerű határozatrai felhívását fogják magukban 

foglalni. Ha mondom, mérlegbe veti az ember, hogy mi fog 
akkor történni, ha ridegen, szigorúan ragaszkodom meggyő- 
ződésemhez, és nem engedek: ngy fogjuk találni, hogy a pol- 
gárnak kötelessége legyőzni a fájdalmat, melyet az elvek és 
meggyőződések roppant alternativái miatt érez, melyek abból 
származhatnak, ha én megállok makacsul, s rendithetleniil 
véleményem mellett. 

A nemzetnek, melynek élete különbözik egyes ember 
életétől, számot kell vetni a körülményekkel, számot ön elha- 
tározásával, s akként cselekedni, hogy vagy a maradék, vagy 
legalább a história átkot ne mondjon azokra, kik csele- 
kedték. 



Igen gyakran megtörténik, hogy ha az ember kellőleg 
figyelembe nem veszi a körülményeket, épen az ellenkező 
célnak szolgál kezére, és épen az ellenség nevet azon leginkább. 



Kell, hogy oly emberek is legyenek, kik az elvet, mely 
életük vezércsillaga volt, nem adják föl semmi áron. Elvhűsé- 
gük néha termő maggá lehet a jövendő földében. Néha po- 
raikból kél ki, mi életükből ki nem kelhetett. Ha níartyrok 
nincsenek, a kereszt nem ül vala diadalt. 



Nem látok Európában egy uralkodó családot sem, mely- 
nek a íiépek nagy halával tartoznának. . 



Én nem ismerek dynastiát, mely nagy érdemekre hivat- 
kozhatnék a népek s nemzetek szabadsága irányában a múlt- 
ban. Hanem tény: királyunk V-dik Ferdinánd azon mozgal- 
makban, melyeknek e ház lételét köszönheti, a magyar 
nemzet uj alapokon! szabadságához sanctiójával hozzájárul. 
Neki tehát őseinek bűneit imputálni nem! akarom, különben 
is azt mondom, ő felsége, mint kik utána következni fognak, 

igen jól fognak cselekedni, ha pusztán az ideális hűség hasi- 
sára nem támaszkodnak, hanem iparkodnak oly politikát 
követni népeik irányáhan, melynek következtében nem csak 
parancsolt hűséggel, hanem benső regaszkodással viseltessék 
irántok a nemzet. 



Európának vésze rejlik abban, ha a proletariusokról 
nem gondoskodik, mert az ezekröli ezredéves megfeledkezés 
oly háborút idézhet elő, mi a világot meg fogja rázni. 



Az emberszeretetnek megvannak a maga igényei, s 
társas életben a magános erényt sokszor a szentségtelen pil- 
lanat tettekre szólitja, miket a számoló statusgazdálkodás 
elmélete roszalni tanit, de joggal csak akkor roszalhat, ha el 
nem mulasztá, megnyitni eleve a kútfőket, és létre hozni az 
intézeteket, mik ama pillanatnak elejét vehetek. 



Hol az ország közgazdászata oly rendetlen állapotban 
létezik, mint nálunk, ott az Ínséget elhárítani nem, de legfe- 
lebb enyhíteni lehetséges, elegendő erővel sem a nemzet, sem 
a kormány nem rendelkezhetvén. 



Mozgalmas időkben a rósz akarat minden fegjnrert fel- 
használ, és a fegyverek egyike: gyanusitani egyeseket oly cé- 
lokról, melyeket nem birnak. 



Vannak, kik a recriminatiokban gyönyörködnek. Vigasz- 
talásnak szomorú, segélynek semmi. A mi jó lehetett tegnap, 
ma rósz; a mi tegnap jókor volt, ma késő; a mi tegnap elég, 
ma kevés. 

íö^j? hiogy mozgalmak körében vannak emberek, kik, ha 
feltűnik bolygó tűz gyanánt némi kedvező körülmény, azt hi- 

Digitized by VjOOQIC 



— 46 — 

szik: a világ már sarkából van kifordítva, pedig teljességgel 
nincs kiforditva. 



Könnyű azt mondani: a „nép", de a nép nevével sok em- 
ber visszaél. Egy embernek szava nem a nép szava, s a ki né- 
hány ember szavára hivatkozik, ne vegye szájára a nép nevét. 



Á logikát kevesebbre kell becsülni mint a megnyugta- 
tást és kénytelenséget. . 

A történelem logicája néha soká vesztegel, néha egy 
perc alatt századokat lép. Oly nagyokat lép, hogy a rövidlátó 
„ki hitte volná"-t kiált, s véletlenről beszél. 



Kinyilatkoztatom, hogy azon nemzet nem fog élni, mely 
nemzet elvül nem választja azt, hogy a ki öt kövei, ö azt 
mennykövei. 

A dolgok természetében fekszik azon psychologiai igaz- 
ság, hogy minden ideiglenes állás, ideiglenes hatalom, mely- 
ről nem tudjuk meddig tart, kétségtelenül zsibbasztó. Igen 
sok ember, mert az ország gépezetének igen sok ága van, sok 
ember van, ki ha egy rendeletet kap, melyet végrehajtania 
kellene nem szól semmit, hanem zsebbe teszi és végre nem 
hajtja, hanem számot vet magával, váljon olyan embertől 
jön-e, kinek engedelmességgel tartozik; van-e állandóság azon 
hatalomban, mely neki azt parancsolta. 



Hiba s tévedés — nehogy többet mondjak — a nemzeti 
szabadság barátainak túlcsapongásától jobban félni, mint az 
ország ellenségeitől; s azért mindig azon véleményben vol- 
tam, hogy nem kell kimélni az ellenséget, bármi alakban le- 
gyen is ellenünk, s nem kell félni, s nem kell legalább túl- 

félni a túlbuzgóságától azon elemnek, mely kellőleg vezérel- 
tetve kétségkívül érezni fogná azt a kitörés percében is, hogy 
ha túlmegyen azon vonalon, melyre oly férfiak fogják inteni, 
kik a hazának igaz hivei, s kik iránt minden becsületes em- 
ber, mint hü fiai iránt e hazának, bizalommal viseltetik, 
visszafogják magokat tartani tudni, s visszatartván, az or- 
szág bajait növelni nem fogják. 



Az administratori rendszerbe bonyolított urak ne feled- 
kezzenek meg arról, hogy Szent István palástját sem az 
administratorok, sem az administratorokat gyártók részére 
nem varrták, s e nemzetben lesz annyi erö, hogy a palást 
mögé búvókat kiugratni s mindaddig űzni fogja, mig a köz- 
vélemény sújtó karja alatt össze nem roskadnak. 



Kimondhatlan fontosnak tartom azt, hogy Magyarország 
területén minden ember bármily helyzetben legyen is, elmu- 
laszthatlan kötelességének ismerje, miszerint a bécsi minisz- 
tériumtól még csak kérdeznie sem szabad valamit, annál 
kevésbé pedig rendeletet onnan elfogadni. S ismétlem, ha a 
bécsi minisztérium részéről történt ilyes valami, ugy azt 
egyenes ellenségeskedésnek, s ha valaki által némi rendelet 
efibgadtatott, azt árulásnak tekintem. S mindig oda fogom 
szavamat adni, hogy a ki merészelt ilyes parancsot elfogadni, 
az a legszigorúbb módon, a mily szigorúságot a törvény is- 
mer, büntettessék meg. 

Nekünk egy kimondhatlan nagy bajunk van, kimondom 
őszintén: a múlt századok kormányainak bűnei éretlenné 
tevék ezen nemzetet annyira, hogy hallgatni nem tud, midőn 
hallgatással megmenthetné a hazát, beszél, midőn tenni kel- 
lene, s ha beszél, nem válogatja meg jól a szavakat. Engedje- 
nek meg uraim, nem éretlen gyermek nemzet-e az, melynek 
minden hírlapjaiban kikürtölik az ütközet óráját, ugy hogy 
az ellenség két héttel előbb tudja, s mi magunk is Pest bel- 
sejében csaknem minden tagja a háznak, nem érzett nagyobb 

foglalatosságot, mint kérdezni, mikor lesz az ütközet, s to- 
vább mondani. Másodszor : ugyan nyert-e ütközetet azon nem- 
zet, melynek tribünéiről számszerint mondják el, mennyi 
ember áll a táborban, miszerint az ellenség magát kényelme- 
sen tájékozhassa mind azon erőre nézve, melyet €llen kell 
vetni, mind azon percre, melyben megtámadtatik. Ha a haj- 
dani bécsi Hofkriegsrath alatt, mely Magyarországban a 
török háborút a bécsi divánokról vezette, csak akkor nyert 
ütközetet a vezér, ha ellenkezőt cselekedett, mint Bécsből pa- 
rancsolták, ugy mondhatom, ha a strategicus terveket e ház- 
ból dictáljuk, a vezér csak akkor nyer, ha ellenkezőt cse- 
lekszik. 



Mindenkinek megvan a maga köre, s én lelkemben meg 
vagyok győződve, hogy köréhez képest hatni a legnagyobb 
szolgálat, a mit mindnyájan a hazának tehetünk. 



A munka napja nehezebb, mint a veszélyé; mert a ve- 
szély .az egyest éri csak, ellenben a munka gyümölcse az 
egész hazáé. E munka tekintetében, oly közszellemre van 
szükség, mely általhatva a szabadság lelkesedésétől, azon 
meggyőződés által vezéreltessék, hogy a szabadságnak con- 
solidatiójára jogszerű rend s jogszerű nyugalom kell. 



Tagadni nem lehet, hogy voltak köztünk mindig olya- 
nok, s még ma is vannak, kik a haladásnak ugyan jiem sze- 
gülnek ellene: de azt őszintén nem is pártolják; hanem 
minden lépést bizonyos kénytelenségi nemakarással tesznek^ 
mely már a kezdetet végnek szeretné tekinteni s mindunta- 
lan megállapodni. 

A pálmafáról mondják, hogy legjobban női, ha terhet 
aggatnak reá. Legyenek honfitársaim, mint a pálmafa. Sok 
mindenféle erkölcsi és anyagi terhet kellend a magyarnak 
viselnie! Nöljön alattuk határozottságban, mely nem lan- 

kad, erélyben, mely nem ismer ernyedést visszaszerezni mind, 
a mi a nemzetet, Isten és ember törvénye szerint megilleti. 



Bizzunk magunkban s ügyünk szent igazságában. Nem 
egy nemzettel történt már, hogy egy óra visszaadta, a mit szá- 
zadok elvesztettek. 



Egy létező nemzetnek politikai egységét a faj, nyelv, 
valláskülönbség nem teszi lehetetlenné. Legvilágosabb példa 
erre a politikai organisatio két ellentétes véglete: az Orosz- 
birodalom és a republicanus Észak-Amerika. 

De kifejlett, s külön személyiségük teljes öntudatával 
biró nemzeteket egy állammá összeolvasztani lehetetlen. 



Van a elmekben diplomatikai fontosság, kétségtelenül, 
de csak akkor, ha valóságot jeleznek. 



A westfáliai, utrechti, hubertsburgi, bécsi, párisi, prágai 
békekötések mutatják, hogy Európa politikai térképe, s vele 
az európai államrendszer minden nagy válság után kisebb 
nagyobb átalakításon ment keresztül. Most oly válság küszö- 
bén állunk, melyről előrelátható, hogy birodalmak fognak itt 
szétbomolhatni, amott tömörülhetni, uj állam csoportulatok 
alakulhatni, nemzetek kelni, nemzetek enyészni, a mint oko- 
san vagy oktalanul választandották állásukat. 



Attila ideje óta nem látott a világ ily fegyverkezést. — 
Egész Európa nem egyéb mint egy nagy kaszárnya, mely- 
nek fentartása a népek csontvelejét kiapasztja, de háborút 
senki nem akar! mind ez a béke érdekében történik. 



A 

Kossuth élete ^^ ^ 

Valamint a győzelmeknél, ugy a nemzetek sorsa eldön- 
tésénél is, Cicero szavai szerint: sokat tulajdonithat magának 
a szerencse, sokat más körülmények. 



A világon lelkemnek semmi sem fáj annyira, mintha az 
ármánynak azon diadalát látom, hogy nemzetek, melyek nem 
ismerhetnek nagyobb kincset a szabadságnál, ármányok kö- 
vetkeztében a szabadság szent neve alatt egymás ellen 
vérontásra izgattatnak. 

Én azt hiszem, hogy az igaz ügyben az igaz Isten velünk 
van, de csodákat velünk tenni nem fog, mert csodákat tenni 
nem szokása, hanem azt mondja: adtam 5 — 6 millió magyart, 
ebből keljen föl 5—6 száz ezer, feküdjék le az árulókra, s 
ugy nyomja le őket, mint a zsupszalmát. 



A magyar megérezte jerejét, a magyar látja, hogy mi 
erő van benne; s csalatkoztak azok, kik hitték, hogy a három- 
száz esztendős nyoniás által elszenderített oroszlán meghal. 
Az oroszlán csak aludt; a vész fölébreszté, — s a hosszas 
alvás után nemcsak hogy nem gyöngített erővel, sőt pihen- 
ten áll, ha kell, megvívni a poklokkal is. 



A magyar korona szent, s az örökösödés rendé megálla- 
pítása óta nem vad erőszak s vérpatakok által lehet és kell 
ahhoz jutni ; öröm, nem a keserűség, nem a kétségbeesés ko- 
nyulnék kell a nemzet szemében föltűnni, midőn a fejedelem 
Európa egyik legszebb koronájával fölékesittetik, áldás 
óhajtásának kell lebegni a nemzet ajkain és nem elfojtott 
átok és boszú indulatának dulongani a keblében. Reményt s 
jóllétet kell a fejedelemnek első felléptével terjeszteni, nem 
dulással s rombolással kezdeni meg pályáját 1 

Ki Magyarországon legjobb esetben is egj kis nyaktöréa 
veszélyével járó forradalom utján akarná lapos erszényét 
megtölteni, az nem csak gazember volna, de még bolond is; 
mert ha forradalmi kísérletek pénz nélkül a világon még 
soha sem sikerültek, Magyarországon bizonyosan a terjedel- 
mes uradalmacskákat zendités által senki fiának ősei nem 
szerezték. 



Én nemzetek éltetében csudákra, istenek közvetlen be- 
avatkozására, nem tükre s más ilyesekre nem sokat adok s a 
mint erősen hiszem az egyetemet örök bölcs törvények sze- 
rint kormányzó isteni gondviselést: ugy sérteni vélném a 
világok világának törvényhozóját, ha öt egy szeszélyes szül- 
tannak képzelném, ki ~ ha kedve tartja — ok és eredmény 
láncolatának örök törvénye alól egy vagy más hangyaboly t 
kiváltságul, s eljö, közvetlen isteni befolyásával ^gy Lázár- 
nemzetet csudatevöleg feltámasztani. ,,God acts but by 
generál laws" — mond egy angol bölcs. Nemzetek életé- 
ben más ternók nincsenek, mint talán észben s polgári 
erényben nagy férfiak, minő például az^ kit én, nem gyáva 
hizelgésbül, hanem meggyőződésből, a magyarok legnagyobbi- 
kának szoktam nevezni. — Ezek lehetnek véletlen ternók, 
minden egyébben ok van szorosan és következmény. 



Valamint az amerikai nagy köztársaságban, a független- 
ségi nyilatkozatot tanítják minden falusi iskolában, hirdetik 
minden egyházi szószékről, proklamálják adott alkalmakkor 
minden piacon, bár azt minden gyermek könyv nélkül tudja; 
ugy kívánnám én, hogy hazánk alapjogai utón útfélen ismét 
és ismét hirdettessenek, miszerint azoknak ismerete vérébe 
menjen át az egész népnek. 



Én azt hiszem, nem az a loyalitás, a mely eszközül 
ajánlkozik a hatalom előítéleteinek uj meg nj experimentá- 
tiókra, hanem inkább az, a mely férfias nyíltsággal oda mu^ 

tat a veszélyre, a mely felé balitéletei által a hatalom magát 
is, a népeket is sodorja. 



A hideg ész csak a rábírás okait mérlegeli föl, a szív 
cselekszik; ezt a psychologusok mind igy tartják. 



Becsületes ember, ha hibázott, jobbat nem tehet, mint 
lia hibáját elismeri, s ismételésétöl óvakodik. 



A. nemzeti értelem csődületében bizodalomra mindig 
számolhat, ki a versenytért harcmezönek s a versenyzőket 
ellenségeknek nem tekinti, vagyis ~ mint a „Hitel"-ben irva 
van — egymással s nem egymás ellen dolgozik. 



Én nem vagyok a multak embere, s valamint az 9>rchaeo- 
logiai tudományt különösen kevesebbre becsülöm, mintache- 
miát, ugy azt gondolom, a nemzet sorsa jobban áll, ha 
figyelmét előre, nem.hátra fordítja. , A multakból tanúságot 
merítsünk, mert ez a históriának feladata, hanem hogy min- 
dig bántsuk a multat, semmi célra nem vezet. Megvallom : 
nem szeretem ha az úgynevezett táblabíróság gúnynyá téte- 
tik, mert in fine finali azon táblabírák tartogatták 300 éven 
által a hazát. Nagy szerencsétlenségnek tartanám, ha a népkép- 
viselők 1848-ban azon politikát követnék, melyet a múlt 
időben ezen táblabírák követtek; de sokat tettek, hogy a 
népképviselők ott ülhetnek a hol ülnek; azon táblabírák vol- 
tak annak lépcsői. 

Furcsa volna, ha valamely rabló engem megtámad, s 
azt mondanám, a szolgabírót kértem, hogy ezen útra rendel- 
jen csendőröket, hogy ne legyek megtámadásoknak kitéve, 
azt a szolgabíró nem tette, tehát rabló ur méltóztassék 
engem megölni. Ilyen bolond nem lesz az ember. Gondoskod- 

tünk a nemzet védelméről akkor, midőn nem gondoskodott 
az, kinek hittel szentesitett kötelessége volt gondoskodni. 



Fátyolt vetni a személyes bántalmakra lehet, sőt midőn 
azt a haza érdeke kivánja, kötelesség is. De a komoly meg' 
gyöződéssel vallott elvekre fátyolt vetni nem szabad, leg- 
kevésbbé akkor, midőn minden a mi történik, meg annyi 
tanúság, hogy ezen elveken kivül nincsen és nem lehet üdve 
a hazának. 

Nem bölcsen cselekszik, a ki valakinek égő szurok fák- 
lyát ad kezébe, hogy lemenjen vele a puskaporos pincébe, 
mert hiszen „okos ember, bizni lehet bölcseségében." Én^ 
sokkal jobb biztosítéknak tartora, nem suppeditálni neki az 
égő fáklyát, vagy elzárni előtte a puskaport. 



A mesterkélt expediensek gyarló csónaka libeghet i^eig 
őráig a sima viztükrön, mig szép csendes az idő, s a benn 
ülők gyönyörködhetnek helyzetük apró kényelmeiben; de 
keljen fel csak a vihar szélé — a mint felfog kelni okvetle- 
nül — a gyarló csónak a legelső szirten darabokra törik, s 
a benülők bánata késő bánat lesz. 



Egy emph^mer-győzelem nem riaszthatja vissza med- 
rébe a század szellemét, és ha az rögtön nem folyik is oly 
sebesen, mint valaha, de annyival inkább fog kitörni, ha erő- 
szakkal visszatartóztatik azon menetelében, melyet számára 
az isten, a polgárosodás, a szabadság eszméje, és az érett 
Európa lelkülete kiszabott. 



Nem tartom tanácsosnak némely dolgokról sokat szólani, 
gyakran a napvilág sugarai közül egyetlen egy sugár adja 
meg a dolognak világosságát, mely azon bizonyos pontra 
hull, mely pontot ismerni kell. 

Az illusiók mámora hamar elszáll a ruinosus valóság 
fagyos ujjainak nyomása alatt. 



Ne ajánlkozzék Magyarország máglyának, melyen a tör- 
ténelem kérlelhetlen logikája az osztrák sast elégeti. 



Valamint igaz az, hogy ,a népek szava^ isten szava^, ugy 
nehéz percekben az irott törvénynek végrehajtása is itagy 
részben a maga typusát az isten szavában találja. 



Én rám mindig igen kellemetlenül hat, valahányszor 
egy nagy ember „confessio"-it olvasom : mindig egemből hul- 
lok alá; mindig tapasztalom, mennyire igaz, hogy a kit iste- 
nitni akarunk, azt igen közelről megnézni nem jó; mert a 
közelség mintegy nagyító^ a sima tün is göröngyöt mutat. — 
Én a „selfbiography"'t csak Fouché-f éle embereknél találom 
jónak, s nálok sem a miatt, a mit magokról, hanem inkább 
a miatt, a mit másokról mondanak ; ama miatt nem, mert 
nekem ugy tetszik, hogy az önismeret a tehetségek legnehez- 
bike; — hiába! az ember nem vetkőzhetik ki önmagából, s 
megesik még a legjobbakon is, hogy egyben másban önma- 
gukat elfogult szempontból nézik, mert magunkhoz sokkal 
közelebb állunk, s az egyes részletek sokkal inkább elfoglal- 
nak, mintsem hogy az egésznek áttekintésénél gyarlóság ne 
keverednék nézetinkbe, — A ki vádoltatik, ám védje magát ; 
kinek élete titokrejtély volt, ám beszéljen — ha tetszik — 
titkairól ; de a kit nyilvános életében egy nemzetnek tisztelő 
azerelme kisért, hagyja tetteit szólani maga helyett. 



A rendszer görcsös erővel ragadja meg a társas élet 
ezer viszonyát, belészövődik minden ágaiba, körülgyűrűzi 
ezerréteaen mint egy óriáskígyó; és hasson meg bár idővel 
a tisztább gondolkozás, hasztalan bontunk le egy közfalat, 
hasztalan oldunk egyes hurkokon, hasztalan sikamlunk ki egy- 

két gyűr űzet szorongásiból ; rendszert, ép azért, mivel rend- 
szer, foltozva javitni gyermekgondolat ; ha valahol, itt igaz^ 
mit gróf Széchenyi mond: hogy gyökeresen s nem mindig 
mázolva, foltozva kell reformálni. — A rendszeres törvény ^ 
hozás ime kényes természete birta reá az angol fajt, hogy — 
igen kevés kivétellel — a codificatiónak ellensége lenne, s 
csak a szokásos törvényhez ragaszkodnék ; mert azon véle- 
ményben van, hogy valamint minden egyébnek, ugy a bün- 
tetőjognak is együtt kell fejleni a népnek jellemével, szoká- 
saival, erkölcseivel, melyekben soha nincs állapodáa; s igy 
nézetök szerint amannak sem szabad megállapodni, hanem 
együtt kell fejlenie a nemzet napontai íejleményéveL Innen 
van, hogy egy angol vagy amerikai törvénytudónak egy 
egész könytárra van szüksége, csak hogy hazája büntetőjogá- 
ban honos lehessen; s a „rabu ismusnak", melyet Széchenyi 
gróf annyira utál, hogy felhabzó szenvedély és harag nélkül 
még csak nevét sem képes említeni, tágasb mező nyílik, mint 
más akárhol. Én nem ócsárlom az angol fajnak e véleményét ^ 
mert neki nem méregették soha gyámorvosi mindentudóság- 
gal cseppenkint, dráchmánkint ama lelki táplálékokat, me- 
lyek nélkül a közszellem ki nem fejlődhetik; s azért e köz- 
szellem istenmelege éltetőn is hatja át institutióinak vérereit, 
és megóvja a gyakorlatot mindattól, a mi „rabuláinak" 
poros könyveiben borzasztó vagy n^evets^ges foglaltatik, mig 
a „müveit" Poroszhonban, hol a nevelés Európában legter- 
jedtebb, de közszellemnek még csak hire sincs, a rendszeres 
büntetőtörvénykönyv mellett még az embereket kerekbe tö- 
rik. — Azonban ép azért, mivel a szellemet, mely az angol fajnál 
a zavaros szokás tarkaságából egy rendes életet idéz elő, kö- 
rünkbe nem lehet átültetni, s tán ép azért nem, mivel vezé- 
reink a nap sugarát is drachma számra szeretnék beteg sze- 
meinknek kijuttatni, — az angol rendszertelenséget ránk 
nézve igen rosznak tartanám. — Rendszer kell tehát; de 
rendszerre nézve, mint mondám, minden az alapelvtől fiigg. 
— Már én gondolkoztam e tárgyak körül, szétnéztem a bol- 
cselkedők elméleteiben, ésmegvizsgáltam az élet jeleneteit, 
megfontolgatám, minő eredményt idéztek elő az elméletnek 
kísérletei; és megvizsgálám nemzetünk e részbeni állapot- 

jait; és midőn az élet ezer torokkal kiáltá felém, hogy btin- 
tetörendszerünkben a mennyi lépés, annyi tévedés; midőn 
látám, miként merittetik ki az embertelenséggel határos 
szigorúság s a rettentetés komor rendszere, ép ugy valamint 
a leglelkismeretesebb pontosság, minden legkisebb siker, 
minden legkisebb eredmény nélkül; midőn betekintek törté- 
neteink évkönyveibe, és láttam, mikint vesztegel a nép mű- 
veltségi tekintetben századok óta mozdulatlanul, erkölcsben 
pedig sűlyed naponkint: könnyű volt ugyan átlátni, mikép 
ez áUapot büutetöjogunk fonákságából egyedül ki nem ma- 
gyarázható : de ha megfontolám a kölcsönhatási kapcsolatot, 
mely a néperkölcs és tjörvények között szembetünöleg mutat- 
kozik, lehetlen volt meg nem győződnöm, mikép büntetőjo- 
gunknál maga az alapelv gyökerében hibás, és foltoísásokkal 
javithatlan. Ezen meggyőződés következtében^ csupán azon 
kéréssel, hogy alkotmányos nemzet tagja levén, legyen sza- 
bad, igény és követelés nélkül, más vélemények mellett az 
enyéimnek is állani, előadám azon elveket, miknek alapossá- 
gáról éveken át tartott fontolgatás után lelkemben meg va- 
lék győződve. És nem érdemelném meg, hogy alkotmányos 
nemzet tagja legyek, ha arról, a minek alaposságáról mathe- 
matikai bizonyossággal meg valék győződve, másokat is 
meggyőzni nem törekedném. — Azonban hogy állott e rész- 
ben a közvélemény? Ismerem az országgyűlési munkálatokat, 
ismerem a törvényhatóságok utasításait, ismerem azt a felü- 
letességet, melylyel sokan, kiknek idejök vagy kedvök nem 
volt e bonjT-olódott tudománynyal bíbelődni, elcsépelt szójá- 
rások vágáskörében tekintélyes homlokredőzettel mozognak, 
miszerint a legvastagabb önmystificatio nélkül lehetlen volt 
nem látnom, mikép a közvélemény oda hajlik, hogy ha a 
törvényszéki birák állandósittatnak, botok s fogságnapok 
száma meghatároztatik, s célirányosabb tömlöcök építtetnek, 
a büntetőrendszer-javitás be lesz végezve. — És ez boldog- 
talan egy tévedés ! Ennek ellenében két célt tűztem ki ma- 
gamnak e tárgyra nézve; egyik: azon alapelveknek elfoga- 
dást szerezni, mik nélkül, ugy hiszem, nincs e téren üdvösség, 
elannyira, hogy jobbnak tartanám, ha még egy ideig tör- 
vény nem hozatnék, mint más alapokra épitve hozassék; 

másik : a törvényekben feltalálható, de hanyagság s politikiÉÍ^^ 
érdekek által eltemetett jogszerűségeket tisztába hozva, oda 
hatni, hogy a törvényhatóságok, törvényes hatalmoknál 
fogva, tegyenek oly lépéseket, melyek a törvényhozásnak 
amaz üdvös elvekre alapítását előkészítsék. — E végre azon- 
ban tisztán és leplezetlenül föl kellett tárni a mostani rend- 
szer gyökeres hiányait; mert csak igy lehet elérni, hogy 
haszontalan, söt káros foltozás helyett gyökeres javitás kö- 
vetkezzék, minthogy ennek a körülmény- és tárgyismeret 
nélkülözhetlen föltétele. 




Alkotmányunk kifejlésének a nemzet meggyőződéséből 
kell történni. Minden javításnál meg kell vizsgálnia, igazsá- 
gos-e, a mit kivan? igazságtalant soha se kívánjon; de a mi 
igazságos, azt követelje, a közvélemény egész erkölcsi súlyá- 
nak mérlegbevetésével követelje. Ha valakinek ez nem tet- 
szik, róla nem tehetünk; — egy alkotmányos nemzet nem 
alacsonyíthatja le magát koldusszerepre, — egy alkotmányos 
nemzet, mely hivatását erezi, s föllépett a haladás ösvényére 
azon nyilt szándokkal, hogy hivatásának megfelelni töreke- 
dendik, nem kárhoztathatja magát, néma hallgatásban várni, 
mikor méltóztatik ama confessionarius közlegény kegyelme- 
sen jó kedvében lenni, s hat pénzecske zsoldjából egyet vagy 
mást tán koldusnak vetni. Nyomorult, gyáva nemzet volna 
az, mely alkotmánya dacára, minélfögva joga van megkí- 
vánni, hogy semmit róla nélküle, kegyelmi készségre 
alapítaná jövendőjét — kegyelmet még fejedelmétől sincs 
joga kívánnia; de igazságot még attól is, kinek joga van jó 
kedvből alamizsnát nyújtani, joga van rósz kedvből nem 
nyújtani; a mely nemzet ezt nem erezi, annak kebeléből hi- 
bázik minden életelem, annak jövendője nincs, az csak egy 
„élő szobor", vagy inkább egy váz, melynek csontjait élet- 
izmok helyett sodronyok fűzik össze. 



„Ha emberek végett nem, ugy nem tudom, mi végett 
van a társaság" — mond egykor Sieyes. — Az országlási tu- 

domány tehát nem olyan, mint a számtan, mely a mennyiség 
eszméjének puszta jeleivel foglalkodik. Az országlási tan 
számvető részében emberek a számok; ép azon emberek, kik 
a számvetésnek egyszersmind céljai is. A status egy adott 
mennyiség, melynek factorait, az embereket, vennünk kell 
egészben^ anélkül hogy e vagy ama lénytöredéket kedvünk 
szerint a számvetésből kitörölhetnők. Már pedig a szív, ép 
ugy lényeges része az emberegésznek, mint az ész ; s igy 
minden országtani számvető, ki a szivet számolásából kife- 
lejti, vagy épen ki akarja törölni, mondhatni, szám nélkül 
számol, és cél nélkül is. * Igenis, az ember egy öszhangzó 
egész, melyet individualitásában ugy valamint status-alkotó 
összeségében önmagával öszhangzásban kell tartani, nem 
pedig egyes részeit egymástól elválasztani, vagy épen ellen- 
tétbe hozni egymással. S igy, midőn emberről van szó, jónak 
csak azon tant vélhetem, miszerint az ész jayalja, mit a szív 
akar, s a szív akarja, mit az ész javai. Én tehát, a szívet ész- 
től elválasztó rendszernek elleniben, bátor vagyok tisztelet- 
tel kérdezni: váljon nem biztosabb lélektani alapokra lenne 
e azon rendszer épitve, mely a szivet az észszel egybeolvasz- 
taoi, s emberi viszonyokat illetőleg bármiről szóljon, mindig 
oly modorban szólani óhajtana, hogy észt és szívet egyaránt 
megnyerjen állitásáriak ? Mert, mint mondám, az ember egy 
egész : jónak és okosnak kell lennie, hogy tökéletes legyen. 
Ezért áll a morál elválaszthatlan kapocsban a politikával ; 
ezért igazak Berzsenyink bölcs szavai: „Miden országok tá- 
masza, talpköve a tiszta erkölcs." — Lám! ez csak a szív kö- 
rébe tartozik, s az ész körében csak a jog lakik; de bár nem 
következik, hogy minden, a mi erkölcs, egyszersmind jog is 
legyen : annyi bizonyos, hogy jog líem lehet, a mi magában 
erkölcstelen. 

Huzamos időn át két jeles hazafi vezérlé a javítási párt 
közvéleményét. És e két nevet, mikint egy volt tiszteletünk- 
ben, ugy elvek iránt is egybefoglalok. Azonban vettük észre, 
és lehetlen volt észre nem vennünk, hogy a két vezér egy 
idő óta nem karöltve jár, s útjaik mipdinkább szerteágaznak. 
Egyes részletekben a siker egyik mellett szólt; de voltak 

sokan, kik ugy vélekedtek^ mikép e részletek oly üdvösségre; 
minő a magyarnak kell, hogy boldog legyen, vezetni soha 
sem fognak, ha elsőséget vínak ki magoknak az elvek fölött, 
miket a közvélemény a másikban személyesíte. — És a fej- 
lődő nemzeti értelem gyakran veté föl vitatás kérdéséül : mi 
a különbség e két hazafi tervei közt ? És jött az idegen is^ és 
vezéreiről akará ismerni a nemzetet, és ez is kérdezgeté : mi- 
ben különbözik egyik véleményvezér a másiktól? Természe- 
tünkhöz tartozik, hogy ha egyszer kérdés támad ember keb- 
lében, a felelet is elkövetkezik. — így támadnak pártok 
politikában. Kik az őszinte kérdésre önmaguknak őszintén 
megfelelnek, kiknek meggyőződésük van, képezik á pártok 
gyűjtő magvát, melyhez aztán sok vak utánzó, sok szennyes 
érdek és sok salak is csatlakozik. — És mondák azi emberek: 
Az első közvagyonosság után akar vezetni közszabadságra ; a 
második pedig közszabadság utján vagyonosságra. Amaz ezt 
tartja: „legyünk csak gazdagok, a szabadság majdan elkövet- 
kezik;" emez viszont: „csak szabadok legyünk, a gazdagság 
majd önkényt eljő." És ezek mondák : Az elsőnek igaza van : gaz- 
dag nemzeten nem packázhatni kény és kedv szerint, a vágyó • 
nosság önállást nyújt; és lesz szabadság, ha tehetség lesz. Szá- 
zadunk iránya anyagi érdekeknek úgyis kedvező ; ez utón ha- 
ladnunk nem lesz oly nehéz, mert ha engedélyre szólittatik fel 
a hatalom, anyagiakban engedékenyebb lesz, mint szellemiek- 
ben ; ezek féltékenységet gerjesztenek, amott kedveznek kor és 
istenek; pedig „in ultima analysi'^ a dolog csakugyan 
egyre megy, és minden lépés előre anyagi érdekekben, egy 
lépés előre értelemben; pedig szabadsághoz értelem kell. Ha 
neveltük a kéjelmet, sok erő marad ben a hazában, mely 
most kün elnemzetlenedik, minthogy kéjelmet itt ben nem 
talál; de találjon csak, s megszokja szeretni a hont; és ha sze- 
reti, majd csak eljárul egyhez máshoz is, s a nemzeti kifejlés 
sokszorozója egy számmal untalan szaporodik. Azért hát, ha 
néha egy kis betüjog áldozatába kerülne is, ám isten nekil 
hiszen örökre nem veszett el; legyen feláldozva, hahogy általa 
anyagi fejlődés tekintetében nyerhetünk annyit, mennyi föl- 
éri az áldozatot. — És mások mondák: A másodiknak van 
igaza. Történetekben fekszik a tan. Nem mutat nemzetet a 

história, mely gazdagság által jutott volna el szabadságra; 
de mutat sokat, mely gazdagság által ös szabadságát elvesz- 
tette. Már Cato mondja: „Timeo, ne divitiae magis 
nos ceperint, quam nos ipsas." Csak oly gazdagság nem 
veszélyes a szabadságnak, mely a, nemzet erkölcsi és anyagi 
tehetségének szabad kifejléséböl szabadon fejlett ; az, mit a 
kegyelem nyújt, mi jogok árán vásároltatik, tartós jólétet 
soha sem szül; s igy mindenek előtt ójuk meg a szabadságot, a 
mely már van; mit itt veszítünk, a^t békés utón vissza nem 
nyerjük tán soha is; és azért jogainkból semmi áron! s mig 
itt egy részről mindig őrködünk, más részről emeljünk a sza- 
badságnak sáncai közé mindig többeket. Szabadság nem 
vészit, ha megosztatik, sőt mindenkor nó és erősödik. Midőn 
ezt tesszük^ az anyagi fejlődést is legsikeresebben mozdítjuk 
elő; mert ha igaz, hogy csak azon jólét tartós és állandó, 
mely a nemzetből fejlett ki önkényt és szabadon : a szellemi 
érdeket kell kifejteni, hogy a jólét kifejlődhessék önkényt, 
szabadon. A szabad szellem csudákat müvei az anyagon is. 
Ez ut — igaz — nehezebb és akadékosabb^ indulaftot és félté- 
kenységet költ fel ellenünk: de a jog maga nem lesz áldozat; 
s ha gyöngék vagyunk, ha szabadságot védni, fejteni tehetet- 
lenek: inkább akármi, mint testi jókért nyakunkba rázott 
szolgajárom. — Azért hát jog és szabadság legyen jelszavunk. 



Igen is, szedvedett magyar hazánk, s pedig századok 
óta, nagyon is sokat szenvedett a* közjogi súrlódások miatt ; 
de ezek nem nemzet és nemzet között forogtak fenn. E súr- 
lódások kútforrása egészen másutt fekszik. 

A hatalom mindig terjeszkedésre törekszik. — Ez ter- 
mészetében van, s ezért szükségesek ellenében fékező korlá- 
tok. Hanem különöseu a rettenetes emlékű Il-ik Fülöp 
spanyol király óta, az európai udvaroknál kevés kivétellel a 
kabinet politika vált uralkodó eszmévé. 

Kabinet politikának neveztetik az: melynél nem a nép- 
érdekek s népakarat, hanem az uralkodók egyéni vagy családi 
hajlamai s vágyai szabják az irányt. 

Symboluma; XlV-ik Lajos ismeretes mondata: „az 
állam én vagyok.'^ 

Ezen politika legnagyobb kifejlődésre azon dynastiáknál 
jutott, melyek mint a Habsburg-Lotharingiai ház különféle 
országok felett uralkodnak. 

Es ez természetes. Oly fejedelem, ki csak egy nemzet 
felett uralkodik, nemzet-közi tekintetben ritkán keresi és 
állandó sikkerrel soha sem lelheti fel saját érdekét oly irány- 
ban, mely a nemzet állami érdekeitől eltér. Például, akárki 
legyen Franciaország uralkodója, az nem követhet mást mint 
francia politikát. Politikája lehet helyes, lehet helytelen, lehet 
szabadelvű, lehet kényuri, de lényegében mindig nemzeti, 
mindig francia akar lenni. 

A mely percben nem nemzeti, hanem tisztán családi po- 
litikát akar követni, megbukik. Példákat nem szükség idéz- 
nem. Ismeretesek. 

A bécsi udvar helyzete különböző, sőt ellenkező. Népei- 
nek geniusa, jelleme, érdekei különbözők, itt-ott ellentétesek. 
Oly politikát lehetetlen követnie, mely lényegében magyar 
is, német is, cseh is, lengyel is, dél-sláv is, olasz is legyen ; 
azaz mindezen nemzetek érdekeinek megfeleljen. Az meg- 
történhetik, s igen gyakran meg is törtónt, hogy a követett 
politika mindenik nemzet érdekeit sérti. De az soha sem tör- 
tént és soha sem is történhetik, hogy mindenik nem- 
zet érdekeinek egyenlően megfeleljen. Ha egynek kedvez, 
mást bánt, ha egyet nyugasztal, mást keserít. 

Ez fatális egy helyzet, melyből a kabinet politika vég- 
zetszerüleg következett. S valóban a kabinet politika csak- 
ugyan a Habsburgház történelmében találja kulminatióját. 

Nem igen tudnék uralkodó házat nevezni, mely többet 
szerzett mint ez, de olyat sem, mely többet vesztett volna. S 
a veszteségeknek még nincsen vége. A szerzés a szerencse 
szeszélyének müve volt. A veszteségek a kabinet politikai, ez 
pedig a helyzet végzetszerű kifolyása. 

Hajdanta csak megtűrték az uralkodók a népek befolyá- 
sát a közügyek intézésébe. Alig volt ország, mely némi 
alkotmánynyal nem birt volna. De a mint ezen befolyást a 
kabinet politika kényelmetlennek tapasztala, rendszeresen el- 

következett az uralkodók úgynevezett „Isteni jogának" (minő 
Isten-káromlás e szól!) harcza a népjog ellen. 

. A harc célja egy, a mód kettő volt. A cél egységesiteni 
a hatalmat az uralkodó körül, miszerint a kabinet politika 
szabad kézzel birjon. A mód: felforgatni vagy elzsibbasztani 
az alkotmányokat és egy kormány gépezet alá összeszorítani 
a külön tartományokat. 

Nem mindenütt sikerült e célt elérni. Angliában a tusa 
a királynak fejébe került,- a népnek szabadságot hozott. 

Azon állam-csoportozatban, melyet most osztrák biro- 
dalomnak hivnak, hajdan minden tartomány birt alkotmány- 
nyal s az összeolvasztás iránya annyira nem volt meg, hogy 
még első Ferdinánd fiai is megosztották maguk közt az „örö- 
kös tartományokat." 

Később a kabinet politika teljesen diadalmaskodott 
Ausztriában; — az alkotmányok eltöröltettek, a tartományok 
egy állammá összeolvasztattak. A hatalom egységessé, s egy- 
ségében korlátlanná lett. 

De a magyar nemzet nem engedett, gyakran földhöz 
sújtva, uj erővel kelt mindig fel, mint a mesés Antheus, tör- 
hetlen erélylyel ragaszkodva az uralkodó házzali szerződé- 
sekkel biztosított önállásához és alkotmányához, mely még 
passivitása által is féket vethetett s gyakran vetett is a kabi- 
net politikának. 

Innen a közjogi súrlódások. Nem nemzet és nemzet kö- 
zött folyt e súrlódás, hanem a magyar önállás, a magyar 
alkotmányosság és a kabinet politika azon törekvése között, 
hogy a Habsburg ház uralkodása alatti országok zagyva cso- 
portulatának egységes birodalmával Magyarországot össze- 
forrasztva, egységet hozzon be a hatalomba s ezzel alapot 
szerezzen a dynastia „nagyhatalmi állásának," mit ez. idő 
szerint, ,,a birodalom nagyhatalmi állásának neveztek el. És 
nem roszul neveztek, ha XIV. Lajos szava igaz. 

Ez a mi ^^százados súrlódásaink'^ kútforrása. 



A mi az én egyéni nézeteimet illeti, az bizony nem újság, 
hogy én a köztársaság elveit vallom, ellenben az csakugyan uj- 

ság, s nagy bizonyítéka a demokratia haladásának, hogy a 
monarchicus Angolországban lehet az én meggyőződésemet 
hirdetni a nélkül, hogy Angolország jóakarata kockára tétet- 
nék. Jelen elveim és multamra hivatkozva senki sem vádol- 
hat következetlenséggel. A cél, mely most előttem lebeg — 
a nép uralma ugyanaz, melyre mindig törekedtem. Ez volt 
változatlan célom s minden munkásságom iránya. De más- 
ként van ez a nemzet életében, midőn az elvek valósitandók; 
mert ekkor a dolog gyakorlati kérdéssé válik, melynek meg- 
oldásánál azon eszközökhöz kell nyúlnunk, melyek rendel- 
kezésünkre állanak és azon utat választanunk, mely legbiz- 
tosabban vezet a célhoz, mert minden ember köteles annyit 
tenni, amennyit csak tehet. 




Röviden kimondom, hogy nekünk köztártasági intézmé- 
nyek kellenek, még pedig minden tekintetben ; a nép fölség, 
a többség kormánya falun, városban, megyében és törvény- 
hozó testületben. 



• 2. Hazánknak mindnyájan mindennel tartozunk, a mit ér- 
dekében tenni képesek vagyunk. És e tartozás teljesítésének 
igyekezetében érdem soha sem lehet, mert mindig kötelesség 
van. 



A politikában, mi nem szükséges, azt nem kell tenni. 



A politikai gondolkozás árnyéklatai az általánok elves 
részletes alkalmazásánál tűnnek ki határozottan. 



A politika az exigentiák tudománya. Ha valaki oly 
utakhoz, módokhoz ridegen ragaszkodik, melyeket a tapasz- 

— Sé- 
tálás impracticusoknak mutatott ; ne dicsekedjék consequen- 
tiával; következetessége ; a legnagyobb következetlensége 
mert a célt áldozza fel az eszközöknek. 



Politikára nézve a háznak kettő közül kell választani;, 
vagy abból indul ki, mit kivannak a körülmények, vagyis 
más szóval; mit kivan a politika, mely az exigentiák tudo- 
mánya, vagy akar indulni elvekből. Én ugyan nem ismerek 
még országot, melynek a körülmények változékonysága sze-. 
riht változólag kormányoztatni kelletvén, ügyei a cathedra 
abstract elvei szerint intéztethettek volna minden időben 
egyaránt külöbnség nélkül. De azért nem akarom mondani, 
hogy a ház ne tegye, hanem csak azt akarom, ha elvből indul 
a ház; készüljön el azon elv vaskövetkezéseit mindenekben 
elfogadni. 



A közvélemény a közszükségekböl fejlődvén ki, az idő 
mutató ujja rejlik benne, melynek a hatalom is hódolni 
tartozik. 



A közvélemény vezetésében a vezéri hivatal nem ön- 
ajánlkozástól vagy kegyelmes kinevezéstől^ hanem választás- 
tól függ: itt tehát hasztalan akarna valaki vezérleni, kitől a. 
közvélemény nem akar vezéreltetni; sőt ha valakit vezérének 
elválaszt is a közvélemény, mihelyt a választott érezni kezdi, 
hogy ő vezér, s ahoz képest cselekszik, azonnal letétetik hi- 
vatalából. 



Egy nemzet politikai életében a vezéri szerep a nem- 
zet bizodalmától függ, véleményekben vezér csak az lehet,, 
kit a közvélemény annak elfogadott; a közvélemény pedig 
pusztán szép szeméért vezérré senkit sem fogad, hanem 
fogad azon tények s elvek miatt , mikkel a közbizodal- 
mat megnyerte: itt hát a vezér ség nem valamely impe- 
rátori szerep, hol a vezérlettekre csak örökös rabszolgai vak 

j engedelmesség vár; itt a vezérséget a közbizodalom íííltéte- 

\ lezi, s a mely pillanatban ennek vége van, azon pillanatban 

lesz vége a vezérségnek ia 



* Alkotmányos nemzeteknek van bizonyos önegisége 
(subjectivítása),mely magát tárgygyá vagy eszközzé sűlyeaz- 
tetni önbecsének érzetében nem engedi, melyet bizonyos 
örökös gyámkodás, bizonyos kegyelmi szín bánt, minthogy 
általa megfosztatva erezi magát a jónak önerejéböli kifejtése 
örömétől és dicsőségétől; mivel az alkotmányos nemzeteknek 
van bizonyos nemzeti értelme és van bizonyos nemzeti éi*- 
zelme ; s amahoz a legdicsőbb logicával is hiába fordul, ki 
e2t maga ellen fblzndította. — Es ezért hatalom a népsze- 
rűség, és ezért rósz számoló, ki azt könnyelműn eljátsza. 



Szép hivatás vár oly hazánkfiára, kinek a születés vak- 
története oly nevet adott, melyhez érzelemmagasitö históriai 
emlékezetek csatolvák, mert csak szőlnia, csak tennie kell az 
irányban, melyet hazafiság jelel, s első léptében fekarolja Öt 
ama roppant erő, mi nélkül ma már az ébredés korában egy 
nemzettel sikeresen még csak jót sem tehetni — a népszerű- 
ség. Hiú törpe lélek az, mely népszerűséget mint célt vadász, 
de rósz számoló, mely azt könnyelműn eljátsza. Legyen bár 
nagy, de nagyot nem tehet; hasonlithat a mágnestűhöz, mely ^ 
a hajón útirányt mutat, de útra soha nem mozdíthatja. 



Ezer évig tartá meg az aristokratia e nemzet életét, 
voltak dicső fénypontjai, voltak borús kétségbeejtő napjai e 
hazának, — Egyenetlenkedése a sir szélére vitte, de véráldo- 
zatokkal mosta el bűnét, s átadá nekünk a nemzet életét, át a 
szabadság szűzen megtartott anyagát, melyből tétetett le uj 
chartánk alapja. 

Kevés számú volt az aristokratia^ természetesen nem 
kedvelt és támogatott a nép által, mint a polgárjogok kizá- 
rólagos birtokosa f gyűlölt és üldözött fölülről^ mint az 

absolutismus ellensége, s megtörhetetlen gátja: és mégis 
megtartá a nemzetet. 

Én akarom, hogy a nemesség kármentesítve legyen, s 
ezen kármentesítés következtében biztosítva legyen a népnek 
is szabadsága még a reactio esetében is, azt akarom, ha min- 
den elveszne is Magyarországon, legalább az ne vesszen el, 
hogy a nép nyakát a robot ne nyomja. 

Éh biztosítani akarom a nép szabadságát, s egyszers- 
mind azt is, hogy a nemesség a maga kármentesítését kapja 
xyieg; mert a nemességben honfentartó elem van, s ki akarom 
az érdekeket egyenlíteni. 



Budapest, fővárosa hazánknak; de nem maga hazánk, 
szent a hazának földje a dús tereken, szent a hegyek és szik- 
lák kopár ormaiil, egyaránt ad erőt az elszánt hazafinak küz- 
deni nemzetéért, szabadságáért; egyaránt érdemli meg, hogy 
kiontott vérével áztassa azt, mert egyaránt fogamszik meg 
benne a szabadság gyenge, de hihetetlen gyorsasággal erő- 
södő csemetéje ;^ nincs előnye a haza földe egy részének a 
másik felett, nincs több igénye Pest pompás csarnokainak, 
mint a földmives, a napszámos egyszerű gunyhójának; min- 
den része szabad a hazának, s így védeni kell ; minden fia 
szabad a hazának, s minden egyesnek számára biztosítani 
szent kötelességünk. 

Ily nézetekből indulva ki, tevénk át üléseinket hazánk 
szabadságharcaiban kitűnő szerepett vitt Tisza völgye főváro- 
sába Debrecenbe. 

Ámbár Buda-Pest város lakosságát kimondhatlan nyo- 
matékosnak s Buda-Pestet az ország szivének tartom; de 
urának tartani soha nem fogom. A nemzetnek szabadsága van 
s minden tagja szabad akar lenni, és e szót „nemzet" vala- 
mint senmii kaszta, ugy semmi város magának nem követel- 
heti. Csak a nemzet az, akit illet a nemzet sorsának eldöntése^ 
s ez a nemzet jogainak, hivatásának s rendeltetésének érze- 

tében oly erős, miszerint mindenkit, kinek ellenkező gondo- 
lat jutna eszébe, letiporni képes. 



Biin és gyarlóság visszaélhet a legszentebbel is. Történt, 
s nem egyszer történt, hogy tudatlanság és szenvedelmek 
felizgattattai: nemtelen célokra, vagy céltalanul. — Más rész- 
ről voltak s vannak emberek, kik — mint Spanyolhonban 
IL Fülöp — azt gondolják, legalább szinlik, hogy nemzetek 
életében a sirkerti csend elégedésnek békés nyugalma ; s 
ezeknél a hit vagy képmutatás kárörömmel ragadá meg az 
elriasztó jeleneteket, miket amott a biin és gyarlóság elő- 
idéztek. És a félelem nemleges gyönyörét vadászó gyávaság 
s a tespedésnek mozgástól undorodó lajhár-szerelme e szóhoz: 
„izgatás'^ — „agitatio" — értelmet kötött, mi benne 
nincs; vagy ha van, kivétel és nem szabály; s az „agitátor" 
szót politikai türelmetlenség mint bünbélyeget suté homlo- 
kára az embereknek, kik mozdítanak; holott az izgatás ember 
életének legtermészetesebb attribútuma, valamint mozgás 
minden életnek föltétele. 

Quaequae immota quies nimium {)remit, illa peribunt; 
Sed quae eontinuo sünt agitata, manent. 

Az ember mig él, gondolkozik ; a ki gondolkozik s tár- 
saságban él, gondolatait másokkal kicseréli, szóval, Írásban 
vagy képletekben; s ez nem egyéb mint agitatio. Minden szó, 
minden hang, minden betű, a gondolatnak minden nyilatko- 
zata agitatio. Az emberélet e természetes attribútuma nélkül 
még ma is makkot ennénk az őserdők vadonaiban. Az agitatio 
tehát, magában véve, nem csak nem rósz, sőt nemzeteknél 
mint egyedeknél az életnek föltétele. Áll ez kivétel nélkül 
minden nemzetről, áll még azokról is, hol milliók fölött 
nyujtá ki vaskarját egy autocrator, kinek akaratja kényénél 
egyéb törvényt nem ismer; de kétszeresen áll oly nemzetnél, 
mely gépi nullitásra le nem sülyedett, melyet akaratja nél- 
kül még csak boldoggá sem tehetni. Ily nemzetnél az agitatio 
szüksége, általában véve, soha sem szünhetik meg ; egyes 
kérdések igen, de az összes nemzet az agitatio korán túl soha 

5* 

sem emelkedhetik; mert ez annyi tenne, mint túlemelkedni 
az életen; életen túl pedig csak a halál van, — nemzetek éle- 
tében nincs feltámadás. — Hiszen emberi mű politikában, 
mint más akármiben, örökké tökélytelen marad, a feltartóz- 
tathatlanul rohanó idők örökké uj viszonyokat s az uj viszo- 
nyok uj szükségeket idéznek elö; és éreztetni ama tökély te- 
lenségeket, éreztetni az uj viszonyok szülte uj szükségeket, 
ép ebben áll az agitatio. Ismételem tehát: egyes kérdések 
túlérhetnek, érnek is az agitatio stádiumán, de a nemzet 
maga egészen túl soha nem érhet. 



3, Negyedfél századon át közéletünk történelme alig volt 
egyéb, mint örökös küzdelem, a hátalom tulcsapongásai, s 
idegen erőszak ellen. S ha e miatt nemzeti létünk hátrama- 
radott, s a közművelődésben nem tarthatunk lépést, nem- 
zetünk géniuszának ruganyos fogékonyságával, ez a mi 
szerencsétlenségünk, de nem ami bűnünk. Azonban tény, 
hogy a mit jogainkból a hatalom elvett, azt előbb utóbb, 
mindig vissza tudtuk szerezni, de arra nem tud példát találni 
emlékezetem, hogy a mely jogról nemzetünk egyszer lemon- 
dott, azt vissza birta volna szerezni. 



A históriában csakugyan nincs példa arra, hogy egy 
nemzet, ugy a dynastia részéről, mint saját magában, annyi 
ellenséggel találkozzék, mint a szegény magyar. 



E nemzetnek nagy szerencsétlensége van. Három száza- 
don keresztül lassanként leszállítottak a lóról, kivették a 
fegyvert kezéből, és férfias erejét a puhaság által elmálasz- 
tották. Engem ez nemzetem sorsa felett kétségbe nem ejt ; 
mert tudom, hogy, a népekben van egj magkö, magerő, mely 
gyümölcsösé fog érlelődni, mihelyt a kellő idő^ megvan/ mely 

az érlelésre megkivántatik, — a nemzet férfiasabbá fog válni, 
mint valaha volt; de arra, hogy megérjékj két oktató közül 
egyre van szüksége. 

Vagy érlelni fogja az idö és gyakorlat^ vagy a veszély. 
Mert a veszély is nagy tanitó* 



A kapcsolt országok lakosai, nyolc század óta a legújabb 
időkig nemcsak a magyar nemzet jogaiban, szabadságaiban 
testvériesen részesítve voltak, hanem még a közös jogokon 
és szabadságokon kivül különös kiváltságokkal s javadal- 
makkal is felruháztattak. 



Az ISáVg-dik évi országgyűlésen alkotott törvények a 
nemzetnek uj chartája. 

Háromszázévi küzdelmeinknek tizennégy király esküje 
és hitlevele által biztosított, de azok megszegése miatt soha 
valósággá nem válhatott függetlenségünknek biztos alapköve 
tétetett le e törvényekben. 

Széttörettek a hűbéri bilencsek, szabaddá lett a hazá- 
nak minden fia, szabaddá a fold, a nemzet minden fiainak 
édes anyjává a haza. 



Az 1848-dik évi országgyűlésen a haza fÜggetleBj fiai s 
földje szabadokká lettek; az ármány által a nemesség kezé- 
ből kivett fegyver a népnek vísszaadatottj a tulajdon varázs 
ereje köt mindenkit e földhöz; a hazának néhány százezer 
természetes védői milliókra szaporodtak, és most veszhetne 
el e nemzet, most veszthetnénk el a szabadságot^ most üt- 
hetné föl a zsarnokság, az absolutismus uralmát e hazában ? 
Nem, az nem lehet, vagy ha gyáván oda engedjük mind ezt^ 
akkor megérdemeltük, hogy szolgák legyünk s a kérlelhetet- 
len biró, a história, üsse a gyávaság ezer halálnál becstele- 
nitőbb bélyegét e nemzetre. 



Digitized by VjOOQ IC 



— 70 - 

Az 1848-ki 3. törvénycikk Magyarországnak visszaadá 
az önálló kormányzatot, melyre mindig joga volt, s melyet 
50 év élött különös, s igen világos törvénynyel is biztosított 
maga számára. Ezen törvénynek véleményem szerint termé- 
szetes következése: hogy Magyarország minden beldolgainak 
önállólag kell intéztetni s kormányoztatni, a külviszonyokba 
pedig Magyarország érdekeinek szempontjából azon befolyás- 
sal kell birni a magyar kormánynak a külügyek elintézésé- 
ben, mely nélkül egy nemzet önállónak nem mondathatik. 

Ennek nézetem szerint természetes következése, hogy 
valamint a polgári igazgatást, ugy a katonai igazgatást is 
önálló kormányzatot biztosító törvény értelmében, magyar 
s önálló szellemben kell intézni. 



Az l84V8-diki törvények tán csorbiták a királyi jogokat, 
tán megingadozták a trónt ? Épen nem ; söt ellenkezőleg : 
szilárditák azt, mert a trón szűk alapra volt állitva az 
aristokratia kevés száma miatt, az 1848-diki törvények által 
15 millió természetes védője lett a trónnak, 15 millió szabad 
ember szivében gyökerezett a tróií és a király hatalma, te- 
kintélye neveltetett, mert szabad nép és fold felett uralko- 
dandott a király j mert nem biztosabb-e Anglia koronája^ 
mint a muszka autocrata vagy chinai császár koronája? nem 
fényesebb-e a magyar korona, melyet tizenöt millió szabad 
ember tesz fbl a fejedelem fejére, mint a cseh, vagy vaskorona? 



Az 1848-ki törvények, erős meggyőződésem szerint^ 
Magyarországon nem revolutio szüleménye. Az 1848-ki 
törvényekkel a magyar nemzet nem tett revolutiót; nem vol- 
tak azok semmi egyéb, mint biztosítása azon jogoknak, me- 
lyek papiroson, és ha királyok esküje a papiros malasztjánál 
több volna, a királyok esküjében, s a velők kötött alkuköté- 
sekben mindig sajátunk valának isten és világ előtt. Törvé- 
nyeinkben ki volt mondva, hogy Magyg!rország szabad és 
független, és semmi más nemzetnek alávetve nincs; még az 
is, hogy a király távollétében a királyi hatalom nagy részé- 

Digitized by VjOOQ IC 



^ n ~ 

nek gyakorlata a nádorra, mint helytartóra bízatott az lij 
törvények által^ nem áj s nem ismeretlen szerzemény törté- 
netünkben; mert a nádor ezer évöta mindig a királyok hely- 
tartója volt; 8 más változás nem történt a dologban, mint 
csupán az, hogy a mely s^abadságotj függetlenséget s ön* 
állást ennek előtte a kormányszékek s különösen a magyar 
királyi úgynevezett helytartótanács törvény szerint fentar- 
tani köteles volt volna, ezen törvények fentartása s biztosí- 
tása miniszterekre, nem pedig egy kollegiális tanácsra biza- 
tott. Ez volt az egész változás* minő változásokat azok, kik a 
a magyar históriát ismerik^ többeket fognak föltalálni* mert 
hiszen maga a helytartótanács is nem oly régi institutio, a 
múlt században hozatott be csak. Hanem azon magában cse- 
kély változás, hogy az igazgatás helyett igazgatók s a tanács- 
nokok gyűlése helyett miniszterek állíttattak, az országra 
nézve mégis egy nagy szerzemény volt, azon szerzemény 
t. i., mely által egyes emberek felelőssége alá vannak he* 
lyezve a törvények s a nemzetnek azon jogai, melyeket a 
kollégiumok, a kollegiális adminístratiók nem őriztek meg; 
mert testület magában véve személyes felelősséggel a gya- 
korlatban nem bir- Hanem épen az, hogy a miniszterialis 
kormányzat által a nemzet jogai, — melyekhez tartozott, 
hogy a népnek pénzével és vérével az ausztriai ház s bécsi 
tanácsnokai kényök kedvök szerint ne rendelkezhessenek, — 
mondom, épen ezen miniszteri felelősség, mely azon jogokat 
biztosítandó vala, azt ragadta ki az ausztriai hatalom kezé- 
ből, mit mindeneknél nagyobbra becsült, 1 i. az önkényes 
uralkodás lehetőségét az országon s a hatalmat, hogy a ma- 
gyar nép vérével és pénzével nem saját hazánk javára s 
megmentésére, hanem a maga céljaira kénye kedve szerint 
rendelkezhessék. S e szándékát valósította is háromszáz éven 
át. Mert ha látjuk, hogy isten a jóllétnek, boldogságnak minő 
elemeit adta e földnek ; ha lálguk, mennyi erő, egészséges, 
i^n erö van e népben, s végig nézünk az országon: keserves 
fájdalommal kell elmerülni az embernek a múlt előtt, mily 
borzasztó végzet volt az, hogy a boldogság annyi elemeivel e 
jobb sorsra érdemes népnek oly szegénynek, oly nyomorult- 
nak kellett lennie j mert vérének az önkény támogatására, 

idegen nemzetek rabigába fűzése végett kellett omlania, s 
keserves véres verejtékének az ausztriai udvar végetlen s a 
népek szabadságával ellenkező szükségeinek fedezésére kel- 
lett fordíttatnia. Azt pedig nem lehetett megengedni, hogy 
kifejlődjék nálunk az erő s vagyonosság, mert féltek, hogy 
ha majd vagyonosabbak leszünk, nem fogunk akarni szol- 
gák lenni. 

Ez az 1848-ki törvényeknek nem mondom históriája 
hanem belső lényege. 

Az egyesült muszka-osztrák hadak sem győzték volna le 
hős hazámfíait, ha nem lelnek árulót^ ki segitse őket, azon 
emberben, kit — bizva becsülete és ügyességében — én 
emeltem föl a porból. Birván bizalmam — a sereg és a nem- 
zet bizalmát I — élére állitám őt csapatainknak, neki hagyva 
igy a iegdicsőbb szerepet, mely embernek valaha osztóly 
részül jutott. — Mily halhatatlanság várt rá, ha becsületes 
tud maradni! De ő elárulta hazáját! Átkozott legyen neve 
mindörökre! Nem fogom fölszaggatni vérző sebeimet az ese- 
mény szomorú emlékével ; csak annyit említek föl, hogy a 
világosi fegyverletétel koronáját képezte az árulás ama 
hosszuj titkosan létesített rendszerének, miszerint az előnyö- 
ket, melyeket győzelmeink kezeibe adtak, föl nem használta ; 
parancsaimat költött ürügyekre utalva nem teljesité ; a sereg 
hazafias érzületét megrontá, bizalmát megrendité s haszta- 
lan kockáztatás s mindenféle veszélyek által ép azon részét 
semmisité meg, melyet a katonai diktátorságra törő célzatai- 
nak megnyerni nem tudott. Csak isten kitanulhatlan bölcse- 
sége fejthetné meg, miért engedé, hogy az áruló tervei sike- 
rüljenek. Hiában hullottak el a hősök a hosszú harc alatt ; 
hiában volt hazámfiai minden áldozata; hiában küldé csata- 
térre az ősz atya egyetlen gyermekét, agg napjainak táma- 
szát, s jegyesét a mátka; hiában hajolt meg minden magán- 
érdek a haza érdekei előtt; hiában emelkedett éghez egy 
szenvedő nép imája s kisérte ügyünket a szabadság minden 
barátjának lángoló rokonszenve ... a szabadság nemtője hasz- 
talan remélett jó sikert! Hazám ma vértanú,... mind bakók! 

4. A törvény mindenek előtt jogszerű legyen, mert hiú 
bölcseség az, melyet a jog tekintete nem vezet; de a jogszerű- 
ség határai közt kövesse a józan politika sugalásait, és ne 
felejtse, hogy a századokon át emelkedett országépület rop- 
pant boltjainak árnyékában millió élet, millió érdek nyugo- 
szik, mely az igazság mellett gyöngéd figyelmet 6 kíméletet 
is követel. 

Ám vessünk egy pillantást megyei rendszerünkre, me- 
lyet én, alkalmasint százezerek után és százezerekkel együtt, 
oly institutiónak tartok s hirdettem és hirdetek örökké, me- 
lyet a világnak bármely institutiójával sem volnék hajlandó 
fölcserélni, és országlási rendszerem ép azért a legtávolabb- 
ról sem franciás, mivel én a kifejlett municipalis életet imá- 
dom, a franciák pedig ugy az 1789-diki mint 1830-diki for- 
radalomban, ugy a napóleoni korszak mint a restaux:atio óta, 
a minden helyhatósági életet elsorvasztó centralisatiót bál- 
ványozzák; — ám vessünk egy tekintetet megyerendszeri 
életünkre. Van-e egy hatalmas eszme, egy fontos űgy, egyet- 
len érdekes tárgy, mire nézve a megyegyülések kevés hónap 
alatt oly elmesurlódást s ennek következésében oly eszme- 
központositást nem eszközöltek, minőt más eszközök által 
annyi idő alatt elérni lehetlen volna ? Nézzük akármelyiket 
az 1823-diki szomorú, de szivemelö emlékezetű kérdéstől 
kezdve, egész a vegyes-házassági ügy kérdéseigl 1823-ban 
fegyveres erő környezé a tanácskozásokat, fegyveres erő 
foglalá el a megyék palotáit, a jegyzőkönyvek szétre- 
pesztettek, s a fegyverektől környezett nemesség hársak 
árnyékában raennydörgé a szabad . szót, melyről az ember 
azt gondola, elvész, mint hojiiokban a vándor nyoma: és 
mégia minő eszmeközpontositást eszközöltek e gyűlések ! meg- 
láthatjuk jeleit az 1825-diki országgyűlésre adott utasítások- 
ban s azon országgyűlésnek irományaiban, törvényeiben. — 
És igy hasonlóan minden nagy és fontos kérdéssel. 

Nekem kevés az a szabadság, mely csak a választottak 
által gyakoroltatik j nekem otthon is kell szabadság; ezért a 
megyei municipiumot a nép millióinak alapján kivánom 
örökíteni. 



A világon gyakran nagy dolgok csekély ok eredményei. 

így a mechanikában gyakran nagy jfölfedezéseknek cse- 
kély feltalálója szokott lenni, ^ 

Az eddigi statusférfiak s politikusok nézete az volt^ 
hogy a felelős minisztérium merőben összeegyeztethetlen a 
muiiicipalitással; én áz ellenkezőt állitom, mert mikint az 
istenség lételéről, oly tisztán meg vagyok győződve, hogy 
igen is Össze lehet egyeztetni, hogy minden hatalomnak 
saját körében aonyi önállást s fíiggetlenséget kell adni» 
hogy a fenaöbbek által el ne nyomassék; de azoknak 
törvényes intézkedéseit ne is gátolhassa, mert nincs na- 
gyobb ellensége a szabadságnak, mint a mit ,zu viel 
regieren*-nek neveznek* 

A magasból lehetlen az egyes érdekeket, kivánatokat 
kitudni s kielégitení. 

Ezért a valódi szabadságnak nincs más kulcsa, mint e 
kettőt Összeegyeztetni. 

És ha eddig nem tudták e kulcsot feltalálni, én leszek 
első. 

Ha igaz, hogy a centralisatio fentartja a nemzetiséget : 
a közgyűlések az idők tanúsága szerint tűzhelyei a nemzeti- 
ségnek ; de hogy mikint eszközölhetik ezt miniszt. zárt leve- 
lek? Vagy tán a nem-magyarajku képviselőktől kell 
félnünk? Hiszen eddig csupán a nemesség vett részt a gyű- 
lésekben s mégis Liptöban akárhányszor tótul tanácskoztak. 
A képviselet behozatával ez lehetetlen. 

Erre nézve csak Zemplénmegye érd. követének figyel- 
meztetését kell elfogadnunk; miszerint a minisztériumnak 
hatalom adassék, hogy a gyűlést, a választásokat 
felfüggeszthesse s egyes ábrándozókat befogat- 
hasson, 

Ha pecsételt levél kormányoz, nincs biztosítva a nemze^ 
tiség; ez hitem szerint csak a népképviseletre bazrrozva 
állhat meg. 

A törvényjavaslatot illetőleg az eszközökre nézve nem 
Ígérek csalhatatlanságot; csak egyet kérek, hogy ne ve- 
gyék demokratikus irányzatnak. 

Egyedüli cél: megmenteni a megyerendszert az enyé- 
szettől s biztosítani a nemzetiséget és szabadságot. 

Kik ellenkező véleményen vannak, ám próbálják meg a 
hozott törvények végrehajtását tisztán nemesekből álló köz- 
gyűlésekkel. 

Képviselet nélkül személy és vagyonára nézve vészé- 
lyeztetve van a nemesség. 

A kármentesítés csak egyetlen feltétel alatt van bizto- 
sítva. Én nem akarom reszkírozni a nemességet. 

A másik fontos ok a képviselet mellett, hogy a hozott 
törvények életbeléptetése iránt bizonyos kulcsra van szükség- 

E kuksot, revelatiót a megyék adják, ha tisztán neme- 
sek fogják adni, oly munka fog dolgoztatni, mely mindent 
veszélyeztet ; én előre borzadok a gondolattól. 

Hozott reformtörvényeink meghozattak; de a papír nem 
ad semmit; szigorú s észszerű rendeletek szükségesek, melyek 
az adatokat sekurizálják. 

A fenforgó kérdés iránt szavazást nem akarok, mert 
nem akarhatom, hogy ily körülmények közt egyéniségek de- 
sígnálva legyenek. 

Kész vagyok egyezkedni, ha tud valaki helyesebb módot. 

Én igen nagyra becsülöm azon miniszterek bátorságát, 
kik tiszta szándékkal felelősséget vállalnak 
magukra a megyék jelen állapota mellett. Én 
nem vállalhatok. Arról is gondolkoztam, hogy tán az 
intelligentíának kellene nyomatékos befolyást adni. De ez 
ellen is egy hatalmas ok az, hogy a nemesség nagyobb 
része kizáratik, ha tán csak az írás- és olvasási 
képességet vesszük fel bázisul. 

Hogy a nemesség fejenkínti szavazata mellett a közsé- 
gek képviselőket küldjenek, el nem fogadhatom, mert egy- 
előre látható a roppant aránytalanság s kiszámithtólanok a 

következések. így p. o. csak Csanádinegyében ugy állana a 
nemesség a képviselőkhöz, mint 900: 72. Nincs meg a szük- 
séges kontrapondium, mely megmenthesse a nemességet s 
nemzetiséget stb. 



A francia forradalom előtti minisztériumi felelősség 
nem fér össze a municipiümokkal, de az angol és északameri- 
kai igen, hol a kinevezett tisztviselő vakon engedelmeskedni 
nem tartozik. 

Volt eset, hogy a jury az alsó tisztviselőt elítélte, mert 
a miniszter parancsolatjának engedett. 

Az e tekintetbeni kompatibilitás az értelmezéstől függ. 

Az angol és amerikai gondolkozás jobb, mint a francia 
centralisatió, mely mellett a nemzet jogai biztositva nin- 
csenek. 

Ha a felelősség ugy értelmeztetik, miszerint felelős a 
miniszter az iránt, hogy törvénytelenül cselekedni nem fog, 
végrehajtja azt, mit a törvény kezére bizott; s nem fogja el- 
mulasztani, meg van a köre szabva. Részletekbe bocsátkozni 
nem kell. 

Hogy minden teljesüljön, mit a minisztérium akar, erre 
nézve gát a municipium; de ha a minisztérium csak törvé- 
nyest akar, a nemzet megszokja az engedelmességet, midőn az 
eddigi rendszer mellett az engedetlenségben találta az erényt. 



Látom még a távolból is, és leirhatlan aggodalommal 
látom sürüdni a jelenségeket, melyek arra mutatnak, hogy a 
megyei institutió épségét veszély fenyegeti. 

A megyéket még ugyanazon törvények is az alkotmány 
védbástyáinak nevezik, melyek a parlamentaris kormány- 
zatot felállították. Tagadhatlan bizonyítványa ez annak, 
hogy azl847/8-diki törvényhozás a megyei institutió épségét 
a parlamentaris rendszer mellett is szükségesnek tartotta s 
s mégis volt győződve, hogy a kettő között semmi 
kiegyenlítési szükség, mert semmi ellentét fenn 
nem forog; hanemcsak annak szüksége forog fen, hogy a 

megyei szerkezet (organísatió) a szabadalmas alapról a nép- 
képviseleti alapra tétessék át. 

Egész világos e részben az 1848 : XVI. t. c. Nincs ott 
egy szó sem a megyei rendszernek a miniszteriális fele- 
lősséggel öszhangzásba hozataláról, hanem csak a megyei 
szerkezetnek a közszabadsággal öszhangzásba hozatalá- 
ról; és e végett a megyei szerkezetnek népképviselet alapján '- 
rendezése van elrendelve, és semmi más; legkevésbé pedig 
hatóságának a miniszteri kormányzat kedveért megcsonkítása. 

Ellenkezik igen is a megyei rendszer a centralisatíd kár- 
hozatos irányával, de nem a parlamentaris rendszerrel. E 
kettő annyira nem rokon fogalom, hogy elég szétnézni a vi- 
lágon, miszerint meggyőződjünk, hogy épen ott van c entra- 
lisatió, a hol parlamentaris rendszer nincs, elknben a 
hol, mint Angliában, Olaszországban a parlamentaris rend- 
szer valóság, — ott a municipalis istitutiók virágzíinak, s a 
szabad népek érzelmeiben mindenütt nem a centralisat iona- 
lis, hanem ép ellenkezőleg a decentralisationalis irány nyi- 
latkozik. 

Valóban a megyei hatóság megcsonkitásánál sólyosnbb 
bel kalamitás alig is érhetné szegény hazánkat. 



Mindenek fölött óhajtom, hogy a nemzet jobbjai tor het- 
ién erélylyel őrködjenek a megyék és municipiumok usi ha- 
tóságának megőrzése fölött. — Ebben van az enyéazettuli 
mentségnek utolsó reménye. — Más a parlamentaris kor- 
mányzat, más a centralisatio. Más a miniszteri felelősség, 
más a miniszteriális omnipotentia. — A világon minden or^ 
szag, még maga Franciaország is a decentralisatio felé gravi- 
tál. Ez a szabadság eszme progressusának természetei logikai 
postulatuma. Isten ne adja, hogy ép akkor, midőn az egész 
müveit világ a decentralisatio szükségét vallja, épen Magyar* 
ország legyen az, mely hátrafelé haladva, mint rák, mcgbe- 
csülh^tlen municipalis institutioinak lényegét a centrálisa- 
tionak hozza áldozatul. 

Csak izmosodjék meg a földmivelő népben a öntudat, 
csak emelje magát előbbre s előbbre törő erélylyel a városi 
polgárság azon állásra, mely a nemzet közéletében öt meg- 
illeti, ez az, a mire hazánknak szüksége van, hogy szabaddá, 
őrössé, boldoggá legyen. 



Ideje, legfőbb ideje, hogy a demokratikus elem — azon 
szabad földmives nép, melynek tisztes foglalatossága az 
>emberi önérzetnek s a szabadság szeretetnek örök forrása, 
és a civilisatió hordárjaivá hivatott városok iparos és ke- 
reskedő polgársága, magasztos rendeltetésük öntudatában, 
kiessenek érvényt adni, az életben azon független befolyás- 
nak a közügyek intézése körül, melyre a törvény által hi- 
vatva vannak. 



5. Oly kormány, mely magával tisztában van arra nézve, 
hogy a szabadságot és alkotmányosságot akarja — és csak 
a túlszabadságot nem akarja — mert azon visszaéléseket 
nem akarja, melyek kompromittálják az alkotmányosságot — 
mindig elég erőt fog találni magában, és a nép józan gondol- 
kozásában, orvosolni és elhárítani a túlcsapongási kanyaru- 
latokat 

A tények meztelensége a leghóditőbb ékesenszólás. Mi- 
kint a jó cselekedet isten előtt többet nyom, mint a puszta 
imádság legszebb phrasisa ; mikint a kiontott vér rémítőbben^ 
kiált, mint ^ az átoknak szó villámai: ugy a megszaggatott 
törvény felmutatott rongyai hangosabban szólnak, mint min- 
den panasz. Én adatokat, én tényeket sorolandók el, hiven, 
igazán, leplezetlenül: kivetem indítványomban az orvoslat 
utolsó remény horgonyát a mérséklet kötelén, de azon hatá- 
rozottsággal, hogy ha ezen remény is csalna, jöjjön báf a mi 
jő, én a legszigorúbb törvényes eszközök elővételere kész 
vagyok, mintsem gyáva panaazszal tűrjük, hogy a magyar 

Digitized by VjOOQ IC 



- 79 - 

törvényj a törvényhozás méltóaágaj a bírd hatalom törvé- 
nyes hatósága sárba tiportatva maradjanak. 



Gyűlölség szeretetet soha sem terem- Nemzetiségünket 
vágyunk terjeszteni? ne riasszuk vissza szere tétlenséggel a 
közeledőt; ezt a józan politika kárhoztatja s a kereszténység- 
nek mindnyáj nukkal közös alapelve, mely igy fohászkodik: 
Mi atyánk^ ki az egekben vagy. E szóban a testvér- 
szeretet elve rejtezik, s ezt gyakorolnunk kell egész életünk- 
ben, ha igazán óhajtjuk, hogy idegen ajka polgártársaink 
nemzeti érdekeinkhez simulva, igy említsék a közös hon édes 
szent nevét: Mi anyánk, ki a földön vagy. 



Meg kell, nézetem szerint, a viszonyokat különböztetni. 
Először is itt vannak uraink s hölgyeink, kiknek magyar név 
3 a magyar hon áldásainak tejszine jutott, s kik mégsem ma- 
gyarok. Ezektől, azt hiszem, nem csak a jog megengedi, de a 
politika is javasolja, hogy a nemzet már követeljen, — Itt 
vannak másodszor azok, kik az alkotmány sáncain kivül 
állanak; ezeknél van helyén Széchenyi gróf tanácsa az alkot- 
mányi szárny iránt; de, nézetem szerint, a nemzetiségi szár- 
nyat itt sem lehet egészen védelmi veszteglésre kárhoztatni, 
söt inkább azt is tanácsos gondosan, óvatos lépésekkel elÖre 
vinni, — krtem itt különösen a nevelést, azon alapelv szerint^ 
hogy nyelvét senki szájából kitépni ne törekedjünk; a ma* 
gános élet mysteriumaiba ne nyúljunk szentségtelen kezeink- 
kel; de már azt kívánjuk meg, hogy a köz, a nemzeti élet 
magyar legyen, s a mennyiben köz és magános élet egybe- 
függ, az idegen meghagyása mellett a magyarnak is hely 
engedtessék. — Végre jönek a valóságos ellenségek- Ezeknek 
ismét két osztályuk van: ben az anyaországban, és ezenkívül. 
Amazokra nézve u^ vélekedem, hogy a hol gúnjj megvetés, 
ármány s nemzetartalmas törekvés mutatkozik, ott ezeknek 
elleniben a magyar nemzetnek férfias Önérzettel s komoly, 
de magát lealázni nem engedő méltósággal kell föl- 
lépnie, s jobbjában a törvénynyel, baljában minden kitelhető 

méltányossággal lépve az ellenség elibe, annyit legalább 
nem tűrnie, hogy ellenséges törekvéseik még a közállomány 
ótalmában s jővoltiban is részesüljenek; mert ezt (például a 
status ótalma alat levő köznevelöintézetekben garázdálkodó 
nemzetellenes társulatokat) tűrni, valóságos öngyilkolás. 



A magyar eddig oly bőkezűen osztogatta a nemzeti jo- 
gokat, megszokás hatalma volt ez. Szent István monda, hogy 
az egynyelvű nemzet gyenge, az gondoltuk mi is, hogy a böl- 
cseség köve ebben fekszik. Szent István királynak igaza lehe- 
tett, mert a magyarnak európaizásra vala szüksége, de azon 
körülmények megváltoztak. Eddig Magyarországra ugy mu- 
togattak, mint az Ígéret földjére, a kivándorolni akaró népe- 
ket nem Missisippi, de e tejjel ^nézzél teljes honra utasították, 
mint valami megvetett személyhez, melyre mindenkinek joga 
van; most ha látják, hogy nemzetiségünket biztositandók a 
külföldiek befogadásában óvatosabbak akarunk lenni, azon 
váddal fognak terhelni, hogy ismét cbinai falakat emelünk. 
Ez nem áll; megmondá Borsod követe, hogy elzárkózni nem 
célunk, de a honosítás, a naturalisatio kérdése oly tér, mit 
minden nemzet saját körülményeihez képest elintéz. A hol- 
landnál nincs emberszeretőbb nemzet, ez minden embert 
szeretne hollandusnak nézni, a mit ha gyarmataira tekintünk, 
természetesnek fogunk találni. Ellenben a szardíniái annyira 
megy, hogy ki az országban lakik, de a naturalisatio kiváltság- 
gával nem bir, végrendelet Helkűl nem öröködik, nem lehet 
haszonbérlő,;, de még lakos sem. 



Én nemzettől nemzet irányában méltó panaszt^ de még 
alaptalant sem szeretek hallani, és azért talán igen kevesed- 
magammal, kik Pestmegyeiek vágyunk, én voltam az, ki már 
évek előtt, midőn a jelen viszonyokat mégesak gyanítani 
sem lehetett, Horvátország részéről miután a magyarok ellen 
méltatlan, alaptalan, a nemzetiség, ugyszinte más jogok és 
szabadságok elnyomásának vádjai hozattak fel. Pestmegye 
közgyűlésén azt mondottam: hogy a hol szitogattatnak egy 

nemzetnek érzelmei másik nemzet ellen, ott a kapacitatio 
nem használ. Én elnyomni senkit a fold kerekségén nem aka- 
' rok, és hajlandó volnék azt mondani horvát atyánkfiainak: ha 
meguntátok a hétszázados kapcsot, menjetek isten hírével, 
áldásom reátok, legyetek szabadok és boldogok. Akkor ezen 
eszmén legjobb barátim is megütköztekj moBt csak annyit 
mondok, ha igaz, miképen Magyarország törvényhozási törté- 
nete folytonos bizonysága annak, hogy a magyar nemzet a 
horvátok irányában mindig testvéri indulati al viseltetett, 
minden jognak és szabadságnak osztályosaivá tette őket nem- 
csak, hanem különös kiváltságokkal is ruházta fel, ha igaz, 
hogy ezen állapoton^a legközelebbi országgyűlés nem változ- 
tatott semmit, söt a közös jognak és szabadságnak áldásait 
reájok is kiterjeszteni iparkodott, ha igaz az, hogy ezen kép- 
viselőház a válaszfelirati viták alkalmával mindjárt kijelen- 
tette : miképen valamint ön állásából és nemzeti jogaiból 
semmit fel nem ad, ugy a horvát nemzet igazságos és méltá- 
nyos kivánatait mindig a legszivesebben hajlandó teljesíteni; 
ha ezt, mondom, tekintetbe veszem, és más részről lelkem 
szemeit végigfuttatom azon irtózatos szerencsétlenségek tö- 
megén, melyek a polgárhábonival járnak, azt gondolom^ 
hogy itt az idő, midőn a képviselőház tanácsot tartson Önma- 
gával, miképen akarja beváltani azon szót, melyet az ország* 
^gyűlés elején mondott, t, L hogy a horvátoknak minden igaz- 
ságos és méltányos kivánatait teljesíteni hajlandó. 



Én Magyarországon a vélemények különbségének ki- 
egyenlítésére, a kedélyek lecsillapítására, Magyarországnak 
minden népfajok érdekében boldogságára csak egy utat 
ismerek, s ez az, hogy senki ne gondolkozzék oly lépésről, 
mely azt foglalja magában, hogy Magyarország nem egy 
status, ö hogy a külön népfajok külön statust követelhetnek 
magoknak. Ezen alapon vagy szertebomlik Magyarország 
vagy pedig kard éle határoz. Hanem ha azt vesszük, hogy 
Magyarország egységének alapján minden ember jogban, 
szabadságban, törvényben, kötelességben egyenlő legyen, s 
ne tegyen különbséget az, minő templomban imádkozik va- 

laki, s minő nyelven szól szomszédjához, ezen alapon van 
egység. De ha külön status-existentiát követel magának rác, 
tót, oláh, nem lehet egység. Én tehát nem a népfajok egymás 
irányábani balancirozásban, hanem a közös jogban és szabad- 
ságban keresem a haza megmentését, nem pedig ott, mert a 
szerbek vajdát követelnek magoknak, tehát az oláhoknak is 
adjunk kapitányt, hogy az a magyarok mellett szólaljon fel 
B, szerbek ellen, mert ez ma ugy van, holnap pedig a magyar 
«llen fordulhat, és ha tévedés van egy irányban, a mely Ma- 
gyarország dismembratiójára van intézve, ne vigyük által a 
többi népfajok közé. 

Ha a szláv izgatások célra vezethetnének, annak az el- 
póriasnál egyéb következése nem lehetne, azon elporlásnál, 
melynek végső vége, de nem végső vége még, hanem köz- 
benső phasisa egy bizonyos nagyhatalom szolgaságábai el- 
merülés volna; de mely épen azért, mert szolgaság, és bizo- 
ínyos természetellenes alapon nyugszik, a szláv e)emek sem 
jövendőjének, sem szabadságának, sem vallásaiknak biztositá- 
sát, de merem mondani, még csak nemzetiségeit sem bizto- 
sítaná. 

A magyarnak az oláhval s az oláhnak a magyarral test- 
véries egyesülésben van mindegyiknek, boldog jövője, nem 
pedig, ha az egyik elhagyja magát ámittatni a másiknak 
elnyomására, mert akkor oly fegyverhez nyúl, melylyel ma- 
gát is sújtja. 

Én kijelentem, hogy az oláh egyház függetlenitését, el- 
•tálasztását a ráctól, a körülményeknél fogva szükségesnek 
tartom, és azon vélekedésben vagyok, hogy ennek meg kell 
^történni, ámbár ezt iliogikusnak tartom, mert illogikus gon- 
üólat, nyelv szerint mérni a vallást s nem hit szerint, mert 
hogy valaki zsidó, római katholikus, keleti egyházbeli, vagy 
református, azt értem, hanem hogy van német vallás, oláh 
vallás, rác vallás, ezt nem értem. 

Meg kell vallanom^ hogy radikális hibát látok, talán 
még a multakból, oláhajku polgártársaink közt, azt, hogy 
nyelvüket és vallásukat elannyira identifikálják, hogy midőn 
méltán szólalnak fel a ^rác hierarchia nyomása ellen, melyet 
meg kell szüntetni, akkor saját keblökben a hierarchia nyo- 
mását nem veszik észre. Pedig mondhatom, az annyira ter* 
jedt, hogy a keblökbeni papság ^gy része egyszersmind 
tulajdonképen politikai kormány is. Nem lehet politikai do- 
log, a melynek elintézésébe valamely püspök vagy lelkész be 
ne folyjon. Ha ezen urak felfognák, hogy nem az a hivatásuk, 
hogy politikai kormányt képezzenek, hanem a népet erköl> 
esőssé és miveltebbé neveljék, akkor sok dolog másképen 
állana; mert minden népne^k állapotja rósz ikarban 
van, hol a pap több mint pap, hol az egyszersmind 
politikai hatalmat is gyakorol. 



Azt értem, hogy bizonyos területnek, melyet megyének 
hinak, főtisztviselője vajdának, vagy főispánnak, vagy akár- 
minek neveztessék, hanem egy országban, mely egy, hogy 
hivatal méressék népfajokra, az absurdum. 



A nemzetiségi kérdés mqgoldása csak az által nyerhet 
állandóságot és biztosságot, ha Magyarország — mig egy- 
részt saját területi épségéhez és politikai egységéhez tánto- 
ritbatlanul ragaszkodik — másrészt őszintén barátságos 
politikát követ azon szomszéd fejedelemségek irányában, 
melyeknek függetlensége és szabadsága iránt román és 
szerbajku polgártársainknak, mint &jrokonainknak meleg ro- 
konszenvet kell természetesen táplálniok. 



Oly nemzet ellen támadni fel, mely minden jogait « sza* 
badságait nyelvrei tekintet nélkül testvériesen megosztja: a 
hon minden polgáraival, oly cselekedet, melyet méltó hálát^ 
ianságnak nevezni. 

Soha szó jobban elferdítve és félreértve nem lett, mint 
ez, hogy: nemzetiség; elannyira, hogy nagy jótétemény lenne 
az emberiségre, ha én szerencsés lennék valamit tehetni azon 
eszme megértése és földerítésére, melynek viszás fölfogása 
vagy kiszámított eltorzitása egyik leggonoszabb eszközzé lett 
a zsarnokság kezében a szabadság megrontására. 

Szabad legyen mindenekelőtt kérdenem, ha az Egyesült- 
Államok népe, nemzet-e, vagy nem? van-e nemzeti kormá- 
nyuk vagy nincs? 

Nemde önök azt felelik: igen! s mégis az Egyesült- 
Államok népe nem ugyanazon vérű, ugyanazon fajú vagy 
ugyanazon nyelvű nép? Sok millió angolul beszél; mások 
franciául; mások németül; mások spanyolul; mások dán, svéd 
és ind nyelven: de azért az Egyesült-Államok népe: nemzet, 
még pedig egy s nem több nemzet. 

S a kormány, söt az egyes államok, többet mondok: 
még a különféle városok törvényhatóságai is nem hoznak 
törvényeket, nem kormányoznak, nem igazgatnak mindazon 
nyelveken; melyek, az Unióban, az egyes államokban vagy az 
illető városokban dívnak . . . s mégis nemzeti kormány nyal 
bírnak. 

Tegyük föl most, hogy megátkozva mint egykor Baby- 
Ion építői — egyszer csak fölkel az Egyesült-Államok népé- 
nek egyik része és azt mondja: „Azon unió, melyben mi 
élünk,; ránk nézve nyomasztó. A mi törvényeink, intézménye- 
ink, a mi állami és városi kormányzatunk, sőt szabadságunk 
is ránk nézve elnyomatás! Mit az unió! a jogok! a törvények! 
a szabadság! a történet! a földírat! az érdekek közössége ! 
Mindez semmi! a nyelv, csakis a nyelv minden! Oszlassuk 
föl az uniót; az államókat, s magukat a városokat is. Osz- 
szuk föl az egész területet nyelvek szerént s hagyjuk aztán a 
külön nyelvű népeket külön élni és külön államot képezni. 
Mert minden nemzetnek joga van a nemzeti élethez s nekünk 
a nyelv a nemzet, semmi más; s önök uniója, jogai, törvényei 
és szabadsága is, jóllehet mindnyájunkkal közös — nekünk 
elnyomatás, mert a nyelv az egyetlen alap, melyen az álla- 
mok megalkothatok; minden egyéb zsarnokság! ^ 
Mit mondanának önök ily elmélkedéshez ? mi lenne a nagy 

unióból? Mi lenne az alkotmányból, Amerika legnagyobb 
emberének e dicső végrendeletéből, e halhatatlan csillagból 
az emberiség erkölcai egén? Mi lenne még a hazából is, hol a 
szabadság szelleme szárnyra kelt s az ébredő remény fólfól- 
deriti az emberiség jövőjét? Mivé lenne a nagy és hatalmas 
köztársaság összege, ha megtámadtatnék állandóságában a 
nyelv dühének vad kezei által ? A hol most az emberi bol- 
dogságnak emelt s ezt hirdető templomok közt jár, — ugyan- 
ott csakhamar e templomok romjait tiporná az emberi re- 
mények és alkotások törékenysége fölött gyászoló honfi és 
idegen , . . 

Szerencsés vagy Amerikának szabad nemzete, hogy há- 
zadat az egyetlen szilárd alapra épitéd, a közös szabadságéra! 
Szabadság! Oly tartós elv vagy te, mint a világ, örök mint az 
igazság, s átalános minden éghajlat alatt minden időben mi- 
ként a gondviselés! A te országodban nincs zsarnok, ki Eris 
almáját dobja az unió tagjai közéi a te országodban nincs 
zsarnok, ki a gyűlölség dühét gerjeszsze föl az egyes nemzeti 
családokban ... a nemzetek gyűlölséget, az emberiség ez 
átkát s a zsarnokság mérgezett gyilokját ! . . . 

Mi dicső dolog láthatni partjaidon a különféle országok 
elnyomottait, kik csakhamar tagjaivá lesznek nagy nemzeted- 
nek újjászületvén a szabadság elveiben 1 

Oh vajha én is ezt tehetném! de nem tehetem, mert én 
kimondhatatlanul, határtalanul, forrón szeretem szülőfölde- 
met. Jobban szeretem életem és boldogságomnál; jobban 
komor szenvedéseiben mint szeretném legragyogóbb és leg- 
szerencsésebb napjaiban. 

Mi teszi a nemzetet? Talán egyedül a nyelv? Akkor 
nincs nagy, nincs hatalmas nemzet a világon, mert nincs 
valamire való ország a föld hátán, melynek népessége mil- 
liókra rug, hol több nyelven ne beszélnének. 

Nem! nem egyedül a nyelv teszi a nemzetet! Az érdekek 
közössége; a történelem közössége, a jogok és kötelességek 
közössége, s főleg az intézmények közössége az, mi összefűzi 
a népséget, mely bármint különbözik tán nyelvre nézve, s 
bármennyire külön és külön fajhoz tartozik, de egygyé vau 
forrva városaiban a mindennapi érintkezés által, egygyc 

hazai kereskedése és házi ipara által; egygyé még hegységé- 
nek láncolata s kisebb-nagyobb folyóinak rendszere által; a 
föld által, melyben azon ősök hamvai porlanak^ kik ugyan- 
azon mezőn vérzettek el, ugyanazon érdekért : a dicsőség és 
nyoínOT közös örökségeért; a törvények közössége, az intéz- 
menyek kapcsa s a közös szabadság vagy közös elnyomatás 
köteléke által . . . igen! mindez benfoglaltatik a nemzet fogal- 
mában ? S hogy ez igaz, hogy ezt ösztönszerűleg érzi a jözan 
nép : sehol sem látszik meg jobban^ mint épen most saját ha- 
zámban! Az ... . kimondá, hogy Magyarország nem létezik 
többé, mint nemzet; nem többé mint állam. Hadi törvény 
alá vettetett; külföldiek kormányoznak idegen nyelven, a hol 
atyáink éltek s testvéreink elvéreztek. Magyarnak lenni csak- 
nem bün saját szülőföldünkön. Hogy igazolhassák Magyar- 
ország megszüntetését, területe földaraboltatott, s a fölbon- 
tott tagok ugy központosittattak e^ közös szolgai testületbe ; 
a hűtlen .... azon volt, hogy kimutassa, miszerint a magya- 
rok saját hazájukban is kisebbségben vannak. Remélték, 
hogy ijesztés és fenyegetés által magukat a magyarokat is^ 
ráveendik nyelvök és születésök megtagadására. Népszámlá- 
lást rendeltek. A hadi törvény vas vesszeje alatt ment végbe 
az egész s ezernyi nő és féríi, kik magyaroknak vallották 
magukat, kik nyiltan kimondák, hogy soha sem is hallottak 
más mint magyar szót^ mindezen állításaik dacára mint szer- 
bek, tótok, németek, oláhok írattak be, mert neveik nem 
hangzottak egész magyarosan. És mindamellett is mi volt a 
gonosz cél eredménye ? A szorosan vett Magyarország lako- 
sainak 12 milliójából a magyarok több mint 8 millióra 
ütöttek ki. A né|> ösztönszerűleg érzé, hogy a zsarnok a> 
nyelv ürügye alatt akarja eltörülni a nemzet létezését, mely 
mindazon elemek vegjrületéből áll, melyekről előbb tevék 
említést. Mintha csflrk azt felelte volna: „Mi nemzet kívánunk 
lenni, s ha a zsarnok a nyelvet veszi nemzetiségünk jelképéül,. 
akkor mi mind magyarok vagyunk." S jegyezzék meg, uraim! 
ez nem az én kormányzóságom, hanem az osztrák hadi tör- 
vények uralma alatt történt. A bécsi kabinet felbőszült; uj 
számvételröl kezdett gondolkodni, de okos emberek megsúg- 
ták neki, hogy ez uj számlálás az összes 12 milliót magyarrá 

teendi, s igy nem fogtak hozzá az uj népbecsléshez. Eszerint 
igaz, hogy nemcsak a nyelv teszi a nemzetet, a mi különben 
Í8 oly állítás, mely mellett legfényesebben tanúskodik — az 
észak- egyesült-államok — köztársasága. 



Szerencsétlenségre támadt az európai szárazon egy is- 
kola, mely a nemzet fogalmát a nyelv fogalmával azonosítja^ 
s politikai követelményeket kapcsol ez utóbbihoz. Vannak, 
kik ugy elmélkednek, hogy a létező országoknak meg kell 
szünniök, s hogy az egész világot föl kell 03ztani nyelv és 
nemzetiség szerint elkülönített nemzetekre- 

Ez eszme, ha nem volna, kivihetlen — átokká válnék az 
emberiségre, halállá a polgárosodás és haladásra nézve, mert 
századokkal lökné vissza az emberiséget, s a viszálkodás, és 
háború örökös forrásául szolgálna, szent, sőt csaknem vallá- 
sos lévén az a kapocs, mely az emberi szivet hazájához lán- 
colja. Soha, de soha sem fog beleegyezni senki, hogy pusztán 
azért, mert szomszédjai más nyelven beszélnek, mint ö, meg- 
fosztassék szülőföldjétől, a helytől, hol atyja hamvai pihen- 
nek, hol saját bölcsője ringott, hol az ifjúság boldog álmait 
álmodá^ s hol maga a természet hirdeti férfikora szorgal- 
mát . . . Azon eszme roszabb lenne tehát a i*égi népvándor- 
láBoknál, s csak a zsarnokság kelne szárnyra az emberiség 
önemésztő harcaiból. 

S a mi legfurcsább az egészben, e gonosz tan ügyvédei 
közöl egyik sem kész engedni a maga részéről, hanem mások- 
tól azért megkívánja, hogy ők meg engedjenek az uj theoria 
igényeinek. Minden francia önkívületbe esik, ha Alsaoe-ot a 
nyelv jogán követelik Németország, vagy a Pyraeneí határ- 
széleket Spanyolország számára, s mégis ugyancsak ők, leg- 
alább sokan nálok dühbe jőnek, mivel Németországból eg y 
nagy területet hasonló jogcímen megkeríteni nem képesek, s 
Magyarországtól is megkívánják, hogy földarabolja területét, 
melyet Isten maga vett körül bérceinek láncolatával, folyói- 
nak rendszerével, s egy ezer éves közös múlt mindenféle 
bástyáival, s messe el jobb kezét — Erdélyt — s adja oda a 
szomszéd Oláhországnak, s Shylock gyanánt hasítson ki az 

ország melléből egy font húst — a Bánátot és a Duna-Tisza 
közti gazdag térséget -Szerbia határainak kitágítása végett. 
Ez aztán ahóditás valóban uj neme lenne; hóditás nem fegy- 
verrel, hanem — nyelvvel. 

Honnan eredt e balgatag eszme az európai szárazföldön ? 
A Panszlavismustól , melynek apostolai nyiltan hirdetik, 
hogy a szláv fajok hatalmas törzsöke hivatva van uralkodni 
^z egész világ fölött, mint hajdan a rómaiak uralkodtak. 
Muszka ármány az egész ; a poklok eszméje, s ördögi számi- 
tás: a nemzetiségi eszméből készitni eszközt a muszka túlsúly 
érdekében. 

önök már nem is emlékeznek tán ez eszme történeti 
eredetére. Lengyelország harmadik fSlosztása, a zsarnoki 
önkény e legerkölcstelenebb tette után Cartoriszky herceget 
Katalin udvarához vitte végzete. — Ez ember később Sándor 
cár minisztere lett. Ily minőségben azon nemes célból, hogy 
hazáján segítsen, Lengyelország visszaállítását sürgeté az 
ifjú cárnál, kárpótlásul azt tanácsolván neki, hogy az összes 
szláv eredetű nemzetek fölötti uralomra törekedjék. Én azt 
hiszem, szándéka jó és őszinte volt, s hogy komolyan gondolt 
arra is, miszerint az uj eszme kivitelénél nem szabad megfe- 
ledkezni azon határokról, melyeket a nyelvrokonságon kivül 
maga Isten húzott az egyes nemzetek közé. Csak egyre nem 
gondolt, arra: hogy az általa fölidézett szellemnek képtelen 
lesz ura maradni. Elfelejté, hogy a muszka befolyás semmi 
körülmények közt sem lehet kedvező a szabadság ügyére • 
nézve ; s hogy a muszka-uralom még a szláv nemzetiség fej- 
lődését is megöli, miután a pánszláv eszme által a szláv 
nemzetek a muszka bálvány rabszolgáivá aljas •ilnak,s előbb- 
utóbb mindnyájan elnyeletnek a muszka fönhatóság és 
muszka zsarnokság által. 

Oroszország kész volt hát fölkarolni az eszmét. Lehet, 
hogy a fiatal Sándor cár első pillanatban nemes fölhevülés- 
sel és tiszta céllal ragadta meg azt ;. fiatal volt, s fiatal ember 
szive mindig melegen érez, s fogékony nemes ösztönök iránt. 
A korlátlan hatalom néhány évi birtoka azonban elég volt a 
nemes érzéseknek, ha csakugyan laktak ilyenek Sándor iQu 
szivében — utolsó szikráját is eloltani.^ Főnül vén egyszer a 

Romanow-család trónján — az ember csakhamar fólolvad a 
zsarnokban. A szentpétervári hagyományos politika levegője 
nem azon levegő, melyben az újjászületés növénye megfő- 
gamzhatnék és tenyészhetne, s így az eredetileg józan eszme 
rövid idö múlva a becstelenségj az elnyomás, a muszkar 
túlsúly fegyvere lett. Muszkaorazág fólhasználá a panszlavis- 
mus ei?/nnéjét, hogy Törökországban izgasson véle: Ausztriá- 
ból ptidíg alázatos és engedelmes szolgát teremtsen. Török- 
ország még állja a sarat; de Ausztria már benn evickél a 
hálóban. Muszkaország szétküldé a világba ügynökeit , pén- 
zét, s titkos és gonosz diplomatiáját, s hirdette a szláv nem- 
zetek közt az idegen uralom elleni gyűlölséget j a vallás 
függetlenségét összeköttetésben a nemzetiséggel, s mindenek 
fölött a cár pártfogását birö panszlavlsztikus eszme nagysze- 
rűségét Saját nagy birodalma millióinak, kik mind elnyo- 
matva, mind szolgaságban sinlödtek, s nagyravágyásának 
vakeszközei valának — szintén azon csábító kilátással hízel- 
gett, hogy világ- uralom vár rajok, nehogy szabadságra gon- 
doljanak. S jól számított ; az ember keble nem ápol két szen- 
vedélyt egyszerre és egyidöben- A nagyravágyás megölte a 
szabadság szellemét az orosz alattvalókban is, s befonta 
Európa valamennyi szláv nemzetiségét, s igy lett a panszla- 
vismus egy nagy mozgalom forrása, mely a nemzeti uralom he- 
lyébe a nyelv uralmát igyekszik állítani, 

A szláv fajok közöl csak egynek éles szeme látott át a 
> szitán, s utasitá vissza erélyesen az orosz cselszö vényt. A len- 
gyel demokraták, kik fölismerték ^ hogy a szabadságért küz- 
deni ugyanannyi, mint küzdeni a nemzetiségért. Ezért har 
coltak ök a mi sorainkban, s készek valának még ezren és 
ezren is harcolni és támogatni ügyünket, ha fölfegyverezni 
őket módom leendett.De mi magunk is százannyi harcos kéz- 
zel rendelkeztünk, miut a mennyibe fegyvert adni tudtunk, 
senki, de senki sem lévén a világon, ki kívülről fegyverrel 
segített volna _ . . 

A nemzetiségi kérdés egész Európában mindenütt 
ugyanazon eredettel és természettel bír. 

Lássuk hát: milyen volt azzal szemben Magyarország 
helyzete? 

Nyolcszáz ötven év előtt történt, hogy István, első ma- 
gyar király keresztyénné lévén a magyar nemzet nagy részét 
szintén a keresztyén hitre téritni igyekvék, s e végre Német- 
országból hitt be egy sereg katholikus papot, kik ájtatoa 
terveit elömozditsák, s nagy föladata megoldásában segitsé- 
gére legyenek. Megjöttek és segitették, de az ájtatos cél 
mellett bizonyos világi terveket is hoztak magukkal. Magyar-^ 
országban széles s hálás tér kinálkozott ekkor a külföldiek 
nagyravágyásának. Fejébe vertek hát a királynak egy elvet, 
melyet ö politikai végrendeletében vezérelv gyanánt hagyott 
a nemzetre. Ez elv kevés szóval kifejezve nem egyéb mint az,, 
hogy nem jó, ha valamely ország egész népessége egy fajhoz 
tartozik és mind egy nyelven beszél. Továbbá, hogy a kor- 
mányzás, a törvényhozás, a törvénykezés, s minden nyilvá- 
nos eljárás nyelve, az egyház nyelve, vagyis a latin legyen^ 
Innen származott aztán azon végzetes állapot, mely százado- 
kon át gátolta a demokratia, a népuralom kifejlődését 
Magyarországban. Minden nyilvános eljárás latin nyelven 
végeztetvén, s a törvények is latin nyelven adatván ki, a 
nép teljesen kizáratott a nyilvános életből. A közoktatás 
nyelve szintén latin, a nép zöme a mellett földmivelő lévén,, 
nnm élvezheté annak áldásait, s azon kevesek, kik a nép 
kebléből származva mégis részeseivé lettek, épen igy nyert 
nevelésöknél fogva elkülönittettek s elidegenittettek a nép 
érdekeitől. A holt latinnyelv becsem^észtetvén' egy nemzet 
nyilvános életébe, legártalmasb akadálya Jőn századokra a . 
szabadságnak. A reformatio adta az első hatalmas csapást e 
jogtalan és viszás állapotnak. A protestáns vallás a nem- 
zeti nyelvet Mímelvén az isteni szolgálat közegévé^ esz- 
köze lett ezáltal a szabadság szelleme fejlődésének. Innen 
van, hogy régi harcaink, a vallásszabadság érdekében, min- 
dig összeforrvák egyszersmind politikai jogaink védelraéveL 
Mindamellett nyilvános életünk, e kizárólagosan latin jel- 
leme 1700-ig tartott Ekkor történt, hogy a habsburgi szár- 
mazású József központosításra törvén, a latin nyelvet a 
némettel cserélte föl, s e körülmény fölébreszté végre Ma- 
gyarország nemzeti szellemét és önérzetét, őseink kezdek 
belátni, hogy a holt latin nyelv kirekesztvén a népet a nyil- 

vános életből, nem lehet kedvező a szabadságra sem^ 
s miután eltökélték magukat ellen állani a bécsi kabinet 
azon tervének, bogy Magyarországot elnémetesitse és as 
osztrák tartományokkal közös zsarnokság alá igázza, 1790- 
bén törvényeket alkottak, melyek erejénél fogva a latin 
nyelv fokonként egy élö nyelvvel volt helyettesítendő a tör- 
vényhozáöban, s mindazon törvénykezési eljárásokban, me- 
lyek a népet közvetlenül érintik; s minthogy Magj^arország, 
Magyaorország volt elejétől, mi természetesebb mint az, hogy 
élö nyelvre lévén szükségük Magyarországban, és Ma- 
gyarország számára a magyar nyelvet választák, ezen nyel- 
vet beszélvén egyszersmind a lakosok, nemcsak arányos, 
hanem átalános többsége, vagyis azok, kik magyarul beszél- 
tek nemcsak egyenként haladván meg száinilag azokat, kik 
bármely noás nyelvet használtak, hanem összevéve valameny- 
njnö-ket is. 

De ezáltal semmi más nyelv sem nyomatott el, s a ma- 
gyar nyelv senkire ráerőszakolva nem letf, még a nyilvánoa 
életben sem, s hol más nyelv dívott — ez sem egyházban, 
sem a tanodában nem cseréltetett fői a magyarral. Csupán a 
volt latin nyelv lőn kiküszöbölve a nyilvános politikai élet- 
ből, s a magyar nyelvvel pótolva Magyarországban. 

Mindez Magyarországra vonatkozik^ ellenben Horvát- és 
Tótországra soha sem alkalmaztatott e rendszabály, s bár e2 
országok 800 év óta Magyarországhoz tartoznak. Magyaror- 
szágul soha sem vétettek, s mint külön nemzet mindig külön 
politikai belkormányzattal bírtak. 

Ök maguk a horvátok és szlavónok sűrűié ttok ismételve 
a közös országgyűlésen, hogy alkalom adassék nekik megta- 
nulni a magyar nyelvet, mert joguk lévén Magyarország 
közös kormányhivatalaira, ök ez előnyt valósággal élvezni is 
óhajták. A kivánt alkalom megadatott nekik, de senki sem 
kényszeríttetett, ha saját jó kedvéből nem tette — fölhasz- 
nálni azt. — Egyébiránt saját hazánkban is a magyar nyelv 
semmi más népfaj házi, társasági vagy vallási életébe nem 
avatkozott, mindössze is csak a latin nyelvet helyettesi té, 
melyet semmi népfaj nem beszélt, mely semmi élö nép sajátja 
nem volt, s mely ellenkezésben állott a szabadsággal^ kizár- 

van a népet a nyilvános élet élvezetéből. Szabadságot akar- 
ván adni a népnek, mi kiküszöböltük a latin nyelvet, mely 
jövőjének akadályul szolgált; Azt tettük, a mit minden más 
nemzet a világon: tisztáztuk és egyengettük az utat a nép 
számára az egyetemes szabadsághoz. 

Még egy dolgot kell fölemlítenem. A latinnyelvnek ezen 
helyettesítése a magyarral nem forradalom müve; előbb 
ment az végbe idöröMdöre 1791 óta. Hogy 1848-ban, midőn 
mi demokratikus újításainkat létesitettük, s az összes népnek 
politikaíj társadalmi, polgári és vallási teljes szabadságot 
adtunk — vallás és nyelvkülönbségre nem tekintve, hogy ép 
ekkor tört ki a nemzetiségi mozgalom azon muszka ármány- 
következménye, melyet föntebb kifejtettem. Mi egyenlő párt- 
fogással terjesztettük ki gondoskodásunkat minden nyelv és 
nemzetiségre, mindnyájuknak hasonló jogot engedve, s mind- 
nyájoknak segélyt adva a közalapítványból erkölcsi vallásos 
és tudományos fejlődésük érdekében az egyház és tanodában 
egyaránt. Mi több, forradalmunk kiterjeszté gondoskodását 
még a nyelvek politikai fejlesztésére is, midőn minden nyelv 
szabad használatát szentesitettük, valamint a törvényhatósá- 
gok és községek, ugy az igazságszolgáltatásnál is. A törvé- 
nyek minden nyelven leendő kihirdetése valamint a kérelme- 
zés és igazság követelés minden nyelven -^ szintén meg- 
adatott, A kormánynak pedig kötelessége volt a szerint 
válaszolni, a mint amaz történt, s igy többet tettünk, mint a 
világon bármi más nemzet a nyelvek irányában! minden- 
esetre sokkal többet, mint az Egyesült-Államok, habár nincs 
állam a világon, hol annyi különféle nyelvet beszélnek, 
mint itt. 

A legnagyobb és legaljasabb rágalom tehát azon állítás, 
hogy a magyarok saját* fajuk fönhatósága végett harcoltak. 
Nem; mi a polgári, politikai társadalmi és vallás-szabadság- 
ért küzdöttünk, mely közös mindenkivel, ki osztrák zsar- 
nokság alatt nyög. Mi az önkormányzat íiagy elvéért harcol- 
tunk a központosítás ellen, s mivel központosítás: a zsarnokság 
ellen. Igen: központosítás ezúttal zsarnokság; ellentétben álló 
az alkotmányos jogokkal. Ausztria példája legfényesebben 
igazolja ezt. 

6. A népnevelés olyan, mint a tölgy, melynek nagy idÖ 
kell, mig a kisded makkból élőfa lesz; de ép azért nem lehet 
vele eléggé sietnünk; s ha csakugyan nem rajtunk áll^ egész 
erdőket vetni egyszerre: ültessen csak kiki tehetsége szt^rint 
apró csemetéket, — majd fa fa mellett erdőt csinál. 



A tudományos köziskolákban a közoktatási nyelv kire- 
kesztöleg magyar legyen; az elemi iskolákban pedig, hol a 
magyar nyelv mindenesetre tanittassék, annak közoktatási 
nyelvül behozatala iránt a körülmények tekintetbe vételével 
az illető hatóságok rendelkezendnek. 



A mindenhol fontos közoktatásügy hazánkra nézve va- 
lóságos életkérdés. Először azért, mert nemzeti létünk csak 
az által biztositható, ha a súly, melyet a szám, az életreva* 
lóság 8 a históriai állás nyújt, a közművelődés súlya által 
hatályoztatik. Másodszor, mert a modern európai társadalom 
történelmi progressusában, melynek logikai fejleménye a 
históriában lépésről lépésre bámulatos egymásutánban ész- 
lelhető, a demokratia kora elkövetkezett. Nemzetek már 
csak egy erőteljes demokratia által ígérhetnek maguknak 
jövendőt. Igen, de az ész az erö kútfeje, A demokratia csak 
értelmi fejlődés által válhatik a nemzeti fónmaradás önálló 
hatalmas tényezőjévé; különben csak eszköz marad partiku- 
iaris érdekek kezében saját romlására s mert ö a haza, a 
hazának romlására. 



A józan ösztönszerüség egyes válságos percekben, midőn 
az önfeláldozási készség a legnagyobb bölcseaég, megment- 
heti a hazát a haláltól, de az ügyesen komplikált háló vészé- 
lyeibőli kibontakozáshoz az ösztönszerüség nem elég; ehhez 
fejlett értelem s képesség kell. És miként tegyen szert a nép 
e képességre, ha polgárrá nem növeltetik, ha sem az állásnak, 
mely haz^át megilleti, sem jogainak az államban, sem köte- 

lességeinek az állam iránt, sem az álláspontnak, melyre a 
társadalomban hivatva van — ismeretére nem oktattatik? 



Nagyon ellenje volnék azon gondolatnak , hogy akár a 
protestánsok iskoláik körüli autonómiája korlátoltassék, akár 
italában a vallásfelekezetek tanodáik birtokában háborgat- 
tassanak. Teljes szabadságot óhajtok én számukra, mert a 
vallást társadalmi érdeknek, még pedig igen fontos érdeknek 
tekintem; s a társadalmi érdekek egész tág körében az egye- 
sületi szaibadságot nemcsak sérthetlenjognatk, haneín nélkü- 
lözhetlen szükségnek is tartom. Akármely közös érdekű tes- 
tületnek, legyen az bár .például egy vágy több iparággal 
foglalkozók testülete, szabadságban kell állani a testület ér- 
dekében tanintézeteket állítani s föntartani. Mennyivel inkább 
birniok kell e joggal a vallásfelekezeteknek. 

De mig ezt ekként hiszem és vallom, arról is meg va- 
gyok győződve, hogy az államot a közoktatási ügy körüli 
direkt gondoskodás elengedhetlen kötelességétől sem a val- 
lásfelekezetek működése, sem átalában senuninémü társa- 
dalmi működés föl nem mentheti, nemcsák de sőt kétségbe- 
vonhatlan axiómának tartom, hogy a nemzeti közművelődés 
nemzeti közügyét a mindenesetre partikuláris érdekű vallás- 
felekezeteknek monpoliumul átadni nem szabad, sem tőlök az 
állami nagy érdek kielégítését várni nem lehet. 

Az államnak magának kell minden vallásfelekezeti szí- 
nezet mellőzésével közös tanodákat állítani, föntartani s a 
magyar állami institutiók természetében fekvő közigazgatási 
meöhanismusnak célszerű alkalmazásával vezérelni, mert ily 
tanodák felelhetnek meg azon sokoldalú politikai, polgári, 
közgazdászati, haladási s kultúrai igényeknek, melyektől az 
államtest egészsége függ. 



Miután az állam politikai jogokkal ruházta föl a népet, 
faj, nyelv, valláskülönbség nélkül, .az államnak kötelessége 
faj, nyelv, valláskülönbség nélkül goí)doskodni, hogy a pol- 
gárok magukat politikai jogaik gyakorlására képesíthessék, s 

ha akként gondoskodott, joga van megkívánni, hogy való- 
sággal képesítsék 

Innen következik az állami közös iskolák alapítása és 
iöntartása, következik az ingyen oktatás és tankötelezettség 
^Ive, következik az elemi tanodáknak, melyeken tuI a polgá- 
rok zöme nem megyén, nem is mehet, oly módoni rendezése, 
hogy a növendékek politikai jogaik s kötelességeik ismereté- 
vel fölruháztassanak s ipolgárokká képeztessenek. 

Ha az állam ezen gondoskodás kötelességének eleget tett, 
én a választói jogot semmi más föltételhez nem kötném, de 
éhez igen is hozzákötném, hogy csak azon törvényes kort ért 
honpolgár lehessen választó, ki vagy az illető közhatóság 
bizonyitvár^yával igazolja, hogy legalább elemi iskolát vég- 
zett, vagy pedig szintúgy az illető közhatóság előtt letett 
vizsga által bizonyítja, hogy az ismeretek azon minimumát, 
mely az állam elemi iskolákban taníttatik akár valamely 
vallásfetekezeti iskolában, akár más utón megszerezte. Ezen 
kötelesség természetesen csak azon nemzedékekre értetvén, 
melyek már a mondott állami gondoskodás hatása alá es- 
hetnek. ^^___ 

A községi rendszer hivatása értelmességet föltételez. Én 
arra, hogy valamely <fdlu községi jogijai legyen fdlruházva, 
^gyik elengedhetlen föltétül szabnám, hogy lakosai számának 
megfelelő elemiiskolát tartson fön, még pedig nemcsak valami 
olyasfélét, hogy neve legyen, hanem oly iskolát, mely a tör- 
vény által íkiszabandó kellékeknek megfeleljen, s tanítói 
vizsgát kiállott törvény S2^bta tisztességes fizetéssel ellátott 
tanítókkal bir. És mert vannak számos kisebb Mvak, melyek 
sem<a költséget Jiem bírnák, sem az iskolát bennem tölthetnék, 
nehogy ezek a községi rendszer politikai jóvoltaiból kizárva 
maradjanak, ahol szükséges több szomszéd falvat egy kanto- 
nalis községgé lehetne egyesítni. 



A népnevelés fontosságától áthatva, e dolgot azok közé 
számítom, melyekről éltemben sokat gondolkoztam, s nem 
mulasztottam el egy parányi kis számvetést tenni magammal 

arra nézve, hogy midőn azt mondjuk, „legyen ingyen népne- 
velés" egyszersmind tudjuk, hogy az mennyibe kerül. 

Én néztem Európának e részbeni költségvetéseit, külö> 
nősen Poroszországét, hol a nevelésre nézve sok történt; 
néztem Szászországot, s annak minden tartományait, s ezen 
arány szerint csak egy nyomorult ellátásáról a néptanítók- 
nak, az iskolamestereknek, hol nem is ezrek- nem is százak- 
ról, hanem csak olyan sommácskákról lehetett szó, miszerint 
ne legyen kénytelen a nevelés magas hivatása közben élelmi 
gondokkal küzdeni; számot vetettem Magyarország szüksé- 
geiről, és oly borzasztó összeg állott elő papiroson, melynek 
megbirhatása mellett kétségbe esem; mert 30—40 millió kö- 
rül van szó csak arra, hogy az első legnélkülözhetlenebb 
szükségek fedeztessenek. 

Ezen tapasztalást, melyet szereztem, csak azért emlitém 
meg, mert vajmi könnyű mondani: „fizesse a status a népne- 
velési költségeket!" de m»kor nincsen egy feneketlen, kime- 
rithetlen kútja az álladalomnak, mely teli van kész aranyok- 
kal, midőn azt mondjuk, hogy fizessünk, eszünkbe kell jutni a 
honnannak is. 

Midőn ezen számvetést megtettem, kimondhatlan szo- 
morú érzet lepett el, de megvallom, hogy ezen szomorúság 
közben végig vizsgálva országunk körülményeit, némi meg- 
nyugtatásra akadtam, arra t. L hogy nem ismerek, nem mon- 
dom Európának, hanem az ismeretes világnak minden or- 
szágai között tartományt, hol ha a községi rendszer jól 
kifejtetik, és helyesen alkalmaztatik, a népnevelést oly kevés 
áldozattal oly magas fokra lehessen emelni, mint Magyar- 
országon; de ha a községi rendszert a szükségek rovatából ki- 
törüljük, akkor Magyarországot képtelennek hiszem csak az 
iskolatanitók fizetésére is. 



7. A katonaság testület, melyet a múlt századok vétke 
a polgároktól csaknem elszakasztott; katonának lenni csak- 

nem annyi, mint megszűnni polgár s uralkodó kezében levő 
különhatalom lenni. 



A múlt időknek nagy hibája van ; nagy vétek, t. i. hogy 
Európa fegyveres ereje, mind azon országok és birodalmak- 
ban, melyek több tartományok agglomeratioját teszik, akként 
alkottatott, hogy a katona a polgári életből — hogy ugy 
szóljak — expropriáltatott, és megszűnt lenni magyar, né- 
met vagy cseh, hanem volt egyesegyedül katona. 

Egy ily hadsereg vészek napjaiban nem biztos támasza 
a trónak, ennek csak ott támasza, a hol a katona polgári ér- 
zettől is van lelkesítve ; és mint olyan a haza iránti hűséget 
a fejedelem iránti szeretettel kapcsolja össze. 



Azon nem magyar tiszt, ki a magyar hadseregnél szol- 
gál, és hiven szolgál, kétszeresen méltó a haza hálájára, mert 
őket a rokonszenv ösztönzi, de nem az önfentartás köteles- 
sége, melyet a magyarnak érezni kell. Tehát kétszeresen be- 
csülöm annak hivségét, de ellenben kilejentem: egy percig 
sem fogom tűrni, akármely nemzetbeli, vagy nyelvű tiszt 
legyen, hogy ö valóságosan az engedelmesség azon körében, 
melyet neki követelni kell, ha egy katonatiszt meg meri ta- 
gadni az engedelmességet, hogy ott hátráljon, hová öt az 
ország törvényes kormánya parancsolja, a felett haditanácsot 
fogok tartani. 



Ha valamely katonatiszt akármely seregnél is azt 
mondja, hogy meggyőződésével ellenkezik, hitével, gondol- 
kozásával nem tudja megegyeztetni az itteni szolgálatot, 
inkább elmegyen; azt mondom neki: a vélemény szabad, 
tessék, becsületes ember vagy ; hanem elvenni a zsoldot, a 
seregnél maradni, és kötelességét nem teljesíteni, ez árulás. 

Magyarországon magyar hadseregnek fenállása nemcsak 
hogy nem dynastia-ellenes gondolat, hanem egészen dynas- 
tiális gondolat. 

Ha Magyarországnak önálló hadserege lesz, olyan lesz 
az, melynek hűségére és vitézségére a magyar király, kinek 
a nemzet hűséges alattvalója, kétszeres biztossággal támasz- 
kodhatik; mert nem pusztán a kényszerítés parancsolja, 
hanem a haza és fejedelem egyesitett eszmében összeforró 
gondolatai iránt hűség fogja lelkesitni a hadsereget. 



Ma már mindenki tudja, s a ki előbb nem tudta volna, 
azt Sadova megtanithatá, hogy az erö a népeknél van; s had- 
seregeknél csak akkor, ha a népnek, melyből származnak, 
eszméit s érzelmeit képviselvén, lelkesedve vannak az ügy- 
ért, melyért küzdenek, 



A háborúnak kímondhatlan szerencsétlensége az, hogy 
kettő közt kell választani, vagy minden egyes részeket vé- 
deni, s ekkor az erő központosítását gyengíteni, s épen 
ezáltal a sikert is távolabbra vinni, vagy épen bizonytalanná 
tenni; vagy pedig áldozatul adni az egyeseket s egész hely- 
ségeket, miszerint az erő öszpontosittatván, nagyoljb sikerrel 
lehessen működni. Mi a nmltak által a háborús viszonyok 
hideg megfontolásától elvonatva, mi messze időkbe hátra- 
taszitva azon kortól, a hol Magyarország ép ily veszedelmet 
élt, az emberiség ösztönénél fogva kimondhatatlan fájdalom- 
mal hallottuk, ha valamely egyes ember, egyes helység ve- 
szélynek volt kitéve, vagy épen megtámadtatott, s szerettünk 
volna akként iritézkedni, hogy minden ember biztosittassék, 
de ugy látom, hogy valamint másszor nem történhetett ez, 
most sem fog történhetni, hanem csak a központositott erő- 
veli elhatározó győzelmek hozhatják magokkal a sikert, s 
csak az ilyen elhatározó győzelem következtében helyreálló 
béke s nyugalom nyújthatja a nemzetnek a lehetőséget meg- 

orvosolni azon sebeket, miket a harcnak szomorú kénytelen* 
sége ejtett. 



Minden káplár tudja, hogy a taktikai győzelem stra- 
tégiai eredmény nélkül nem vet véget a háborúnak, nem old 
kérdést, 

A stratégiai győzelem abban áll, hogy a megvert ellen- 
ség magát ne restaurálhassa, s a háborút ne folytathassa. 



A szabadságharcnak népharcnak kell lenni; ekkor a nép 
győzhetetlen. 

Ha a nép fölkel, s az ellenséget ezernyi ezreinek száma* 
val, mint a hangya körülkeringeti, ki gyalog, ki lóháton, ki 
szekeres csoportban^ használja az éjt, midőn az ágyú hiában 
dörög; hogy ha a nép, ki minden utat ösvényt, hidat, bokrot 
ismer, eltakarít az ellenség elől minden élelmet, nyakára 
gyújt, amit nyakára gyújtani lehet, elvágja társzekereit, nem 
hagyja soha pihenni, felriasztja az álom karjaiból, reácsap 
oldalt, reácsap hátulról, ha csatarendbe sorozza magát ellene, 
akkor visszavonul s egy pár óra múlva ismét újra kezdi; ha 
a nép ekként kel föl s kisebb csapatokban, mint a hangya 
örökké mozog az ellenség körül, — a nép győzhetetlen. 

Nem kell a népnek puska; minek is kelljen? nem min- 
denik tud vele bánni, aki tud, az szerez magának. 

Nem is pufibgva lármázva kell a felkelt népnek járni, ha- 
nem csendben rohanni meg az éj oltalma alatt az ellenséget, 
mely szegény hazánk kebelét marcangolja, s ha megrohanta, 
fejszével, kaszával, bottal, késsel szórni a halált maga körül, 
kanócot vetni az ellenség társzekereibe, puskaporos gyüj- 
telékeibe. 

Ez a népfólkelés föladata ... 

8. Valamint Magyarországnak közigazgatási, katonai, és 
minden más tekintetben oly önállást akarok adni, mint a 
milyenre törvényeink, históriai existentiánk és elidegenit- 
hetlen nemzeti jogaink által igényt tarthatunk, ugy Mag}^ar- 
országnak pénz és kereskedelmi ügyeit is függetleneknek 
akarom, és arról vagyok meggyőződve, ha nem nyújtunk 
segédeszközt arra, hogy azon kereskedői intézet a magyar 
kereskedőknek azon segédeszközöket nyújthassa, melyeket 
eddig minden egyes kereskedő Bécsből volt kénytelen sze- 
rezni; soha Magyarországnak önálló kereskedése nem lesz. 



Magyarország főszüksége a mü- és gyáripar növekedése. 
A törvényhozásnak, tekintettel a körülményekre, magát az 
élethez kell alkalmaznia. Ha oly helyzetben volna hazánk, 
hogy itt a külhatalmak konsulokat tartanának, agyárosok- 
nak bekecsegtetésére szükség nem volna, kik ha a konsulatus 
paizsa alatt élhetnek, szivesen elmennek a kanibálok közé is 
avagy a Zahara közepébe. Hazánkban csak gyapot 24 millió 
pftnyi áru fogyasztatik. Anglia háborút viselt Chinával, csak- 
hogy gyapotjának piacot szerezzen. Mi 110 fttal drágábban 
fizetjük mázsáját, mint ha azt az angoloktól vásárolnók. És 
miért nem jönnek be hozzánk az angolok ? mert itt angol 
lobogó nem leng. Szükség tehát kecsegtető körülményeket 
idézni elő ; a letelepedési jog nem elegendő , a polgári jogok 
megszerezhetésére rövidebb időt szükség szabni, mert mig 
az iparosok kellő tiszteletben nem részesülnek, mig a gyár- 
állitás érdemül nem vétetik, addig a tőkék nem fognak ha- 
zánkba szivárogni. 

A közgazdászati tudománynak két része van. Egyik az 
általános elméleti. Másik a speciális, az alkalmazási. Az első 
közös az egész világgal, mert axiomaszerü igazságokat tanít, 
melyek, mint a számtan szabályai, mindig és mindenütt álla- 
nak. A másik országról országra különbözhetik, mert té- 
nyezői az adott viszonyok. 

Az első kimutatja, hogy mit kell tenni, a második azt, 
hogy miként? 

így átalános közgazdászati maxima: hogy a lehető leg- 
jobb, leggyorsabb, legolcsóbb közlekedési eszközök emelik 
és élénkítik legsikeresebben a kereskedelmi forgalmat, mely 
nélkül átalános anyagi jólét nem is képzelhető. 

De midőn azon kérdésre kerül a dolog, hogy miként 
kell ily közlekedési eszközökre szert tenni? e kérdésnél már 
sem a közgazdászat átalános tanai, sem a nemzeteknek kü- 
lönben is egymástól nagyon eltérő példái el nem igazítanak. 
Mert e kérdésnél a nemzet fóldfekvési, s népességi viszo- 
nyaival, pénzügyi s vagyoni állapotával, kereskedési for- 
galma speciális igényeivel , stb. kell számot vetni. Egy 
helyütt egy jó,^ más helyütt más. A mi egy helyütt kivihető, 
más helyütt nem. 

Nem szükség az okokat elsorolnom, melyek meg- 
magyarázzák : hogy Angliában a vasutak az államrészéröli 
legkisebb anyagi kedvezés igénybe vétele nélkül, mind ma- 
gán társulatok által épültek, elannyira, hogy ugyanaaon 
végpontok között még versenyvonalok is jöttek létre, melyek 
egymás tarifáját szépecskén lenyomják; mig Franciaország- 
ban az állam gyámolító közbenjárására volt szükség. Itt 
kamatbiztositás, amott sok millió frankra menő földmunka 
segély alakjában, vagy a kettővel együtt. Belgiumban s 
Németországban a legtöbb vasutakat maga az állam építette 
kölcsön pénzzel^ a nélkül, hogy a teher, mely e rendszerből 
41 lakosságra hárul, nagyon súlyosnak éreztetnék ; mig ellen- 
ben Olaszországban mind a kamat biztosítási rendszer, mind 
a kölcsön pénzzeli állam építés, elviselhetlenül terhesnek 
mutatkozott, s tömérdek veszteséget, és súlyos financiális 
bajokat idézett elő. 

Nekünk saját viszonyainkra kell a vasútépítési rend- 
szer megválasztásánál ügyelnünk. És mi a főtekintet a mi 
viszonyaink közt? Az, hogy nyers terményeinknek 
szerezzünk minél nyereségesebb keletet. Ezt drága 
szállítás mellett elérni lehetetlen; mert a magas szállitáBÍ 
bér lenyomja a termék árát, s fölemészti a termelő nyeregé^ 
gét. Köszönöm én a kecsegtetést, hogy ez s ez a vasút, va^ 

csatorna 6, 9, 12 vagy nem tudom mennyi percentet igér 
jövedelmezni; nincs abból az országnak semmi haszna; nem 
emelkedik az által a közvagyonosság. 

Minél olcsóbb a szállitás, annál kedvezőbb a hatás a 
közvagyonosságra. Ezen axiómánál fogva, én a mondó va- 
gyok; hogy hiba épitési rendszert választani, mely arra 
kényszerít, hogy a vasutak és csatornák jövedelmi források- 
nak tekintessenek; mert a jövedelmezés tekintete akadályul 
szolgál B, szállitás olcsósitásában. 

Ezt én, a mi viszonyaink között, annyira fötekintetnek 
tartom, különösen azon vasutakra s csatornákra nézve, me- 
lyeknek rendeltetésök, az ország különböző vidékeinek egy- 
részről az ország szivével; más részről a külvilággali össze- 
köttetésében a személy és áru forgalom főbb artériáit 
képezni; miszerint ezekre nézve oly rendszert kívánnék kö- 
vettetni, a mely lehetségessé tegye, hogy ha például azt 
látnók, hogy a duna-fiumei vasút nepi 7^/^ percentet^ 
(mint Lónyai magát kecsegtetni látszik, s a miből azonban 
Bcmmi sem lesz) de csak 5 percentet is jövedelmez; a helyett, 
hogy ezt zsebre tennők, leszállíthassuk a szállítási bért, ugy,. 
hogy ne hozzon be többet két, legfölebb három percent jöve- 
delemnél. 

Az olcsó szállítást kívánom én célnak, nem pe- 
dig azt, hogy a vasút sok jövedelmet hozzon. 



Általában ismeretes tény, hogy igen kevés nagy vas- 
útvonal van a világon (s ez is csak a legrégíebb tehát leg- 
kedvezőbb helyzetűek közt van) a mely becsületesen jövedel- 
mez. Olaszországban egyetlen egy fő vonal sincs, melynek 
jövedelmét az állam ne volna kénytelen igen tetemes kamat- 
biztosítási felülfizetéssel pótolni. 

Magyarországon még kevésbé lehet, nem 7 — 8, de csak 
4—5 százalék jövedelemre is számítani, a hosszú fő-vona- 
lakon. — Mert hazánk főleg földmivelő ország lévén, a 
Byers termények olcsó szállitásának kell a tekintetnek 

lenni. Nyersterményeknél pedig többnyire nagy a súly, s 
kicsiny az érték. Nem bimak meg nagy szállitási költséget. 



Nálunk még könnyen magyarázható okoknál fogva nem 
vett oly rémületes alakot a munka és töke közti harc^ mint 
a gyáriparos országokban. Isten is őrizzen tőle! De hát 
„principiis obsta". Oly kérdés ez, mely minden jóravaló em- 
ber figyelmét, részvétét a legnagyobb mértékben megér- 
demli. — Szabad földbirtok a földmivesnek! önálló 
munkaképesség az iparosnak! szabad mozgás és 
olcsó forgalom a kereskedésnek! e három eszmének 
valósításával lehet megkérlelní a múlt századok bűneinek 
átkos befolyását a társadalomra. E három nagy eszme a tár- 
sadaliiii körben az, ami az „önkormányzat" a politikai 
körben. Csak ezek együtt oldhatják meg az^ emberiség törté- 
nelmének nagy problémáját. 

A munka és töke közti antogonismust csak a munkás 
osztályok számárai ingyen vagy igen olcsó hitel által lehet 
kiegyenl;teni. Nagyon dicséretesek azon törekvések, melye- 
ket az összműködés (cooperatio) alapján látunk Európa több 
részeiben. Én az olyan embereket, minő Schultze-Delitsch,. 
az emberiség legnagyobb jóltévöi közé számítom; valóságos 
szögletkövei a polgári társadalmak épületének. De hát 
hiában csinál magának akárki illusiókat.A munkásosztályok 
igénybe fogják venni, s joguk van igénybe venni, hogy az 
ingyen vagy legalább nagyon olcsó hitel megszerzésében az 
állam nekik hónuk alá nyúljon; s tegye lehetségessé saját 
becsületes eröködésük sikerét. 

Midőn először voltam Birminghamban, igazán örömemre 
vált tapasztalni, hogy a vasműipar némely fontossága (pél- 
dául a fegyvergyártás) még mindig jobbadán az úgynevezett 
kis mesterek (small masters) kezeiben yan. . . Egyesül- 
ten tartanak oly segéd gyárakat, melyekben a költségesebb 
gépmunka végeztetik, de aztán a többit a „kis mesterek" 
két-három segéddel saját műhelyeikben végzik. Megannyi 
önálló iparos/nem gyári napszámos! Ez sokkal egészségesebb 

állapot, mint a hol három négy ezer munkás mindennapi 
kenyere, egyetlen egy töke pénzes szerencséjének hajszá- 
lán függ. 

Nálunk a mennyi műipar van, tevés kivétellel a „small 
master" alapon van. És ez jól van igy. Nem zárja ki a nagy 
gyáripart, hanem csak a maga természetes körébe, — s ter- 
mészetes határai közé utasítja; és tért tart fen az önállásra 
vágyó ipar-műves számára. De ezen fontos néposztály joggal 
megvárhatja az államtól, hogy ez jutányos hitelről gondos- 
kodjék számára, nehogy ennek hiánya miatt, a gyári napszá- 
mos bizonytalan helyzetére szoruljon, a ki hiában tökéletesíti 
magát, mert tökehiány miatt, mindig másnak kénytelen 
dolgozni, mint a robotos dézmaköteles jobbágy másnak 
dolgozott. 

Hibának tartom azt, ha a közlekedési eszközök jöve- 
delmi forrásnak^ tekintetnek, mert ez akadályul szolgál a 
szállítás olcsóságában. 

Még nagyobb hibának tartom, hogy az elemi csapások, 
nevezetesen a tűz és jégkár elleni biztosítás nyerészkedési 
forrássá tétetik. Magán vállalkozás mellett a biztositás, soha 
sem lehet átalánossá. Aztán ha kölcsönösségre van alapítva, 
elviselhetlen teherré válhatik, mert a kártérítés, aránylag 
kevesek közt oszlik meg. Szabott díj mellett pedig a vállal- 
kozók, természetesen oly díjt özabnak, hogy nemcsak veszte- 
ség ellen óva legyenek, de nyereségre is számíthassanak. 
Philantrophiából bizony senki sem fekteti pénzét ily vállala- 
tokba. Ezen drágaság okozza, hogy sokan, nevezetesen a 
nagybirtokosok, többnyire nem biztosítanak. Angliában 
ugyancsak ki van fejlődve a biztosítási rendszer s mégis 
ismerek nagy gyárbirtokosokat, kik sohasem biztosítanak. 
Ilyen például Crosley tcQtvérek nagy szőnyeggyára Hali- 
fákban (két szövőszékkel kezdték és most három négy ezer 
Buinkáat foglalkoztatnak). Azt oaondták nekem, hogyha 
gyártelepük minden 12 évben egyszer leégne, káruk keve- 
sebb volna, mint a mennyit ennyi idő alatt biztosítási díjul 
fizetníök kellene. 

Engem érzékenyen tud bántani^ hogy az elemi csapások 

szerencsétlensége nyerészkedés tárgya legyen. Es én azt 
hiszem, hogy a polgári társadalomnak maga magát kellene 
egy kölcsönös biztosító nagy társaságnak tekinteni; a kártérí- 
tést az országos adóval államilag kezelni, oly formán, hogy 
ü tűz kártérítés a házadóhoz, a jég kártérítés pedig a föld- 
adóhoz csatolt toldalék fillérekben, vettesék ki. Ekkint az 
első, minden házbirtokosok közt felosztva, a teher alig volna 
érezhető. 

Az országos biztositásnál, természetesen mindig utóla- 
gosan kellene a kivetésnek történni, a múlt évi károk alap- 
ján ; de a kárnak mindjárt megkellene téríttetni. 



Mindenek előtt kénytelen vagyok kijelenteni azon meg- 
győződésemet, mikép én átalában véve az ezüst pénz kivite- 
lének tilalmát célszerű statusgazdászati intézkedésnek nem 
tartom. Minden oly intézkedés, mely a kereskedésnek forgal- 
mát rendkiviil gátolja, csak jutalmat nyújt a csempészetnek, 
melynek ezer meg ezer utjai vannak, s ha legényt legény mellé 
állítunk is a határszélekre, azt megakadályozni lehetetlen. 
Mindemellett lehetnek egyes körülmények, midőn bármit 
javasoljon is a tudomány, a percnek kénytelensége praktikus 
lépéseket igényel. 

A bécsi bankjegyek csaknem egyedüli eszközét képezik 
Magyarországban a forgalomnak, és a mi azoknak hitelét 
csökkenti, az a saját zsebünkben levő pénz representans ér- 
tékét csökkenti. 



Pénzjegy kibocsátási nézeteimet 1848-ban az ország- 
gyűlés elfogadta; s célszerűségét a gyakorlat fényesen iga- 
zolta. — Mit lehet annak ellene vetni ? 

Azt bizonyosan nem: hogy a pénz forgalmi viszonyokat 
megzavarná, s a forgásban levő kurrentiát depreciálná. — 
Oly országban, hol még tiz krajcárt is papirosban fizetnek, s 
a deficit fedezésére ez évben is infruktuqsus bankó szaporí- 
táshoz nyúlnak — 60 millió forintnyi pénzjegynek haszaos 

befektetésére, biztos alapon, öt év alatt történő s folytonos 
törlesztéssel összekötött kibocsátása, bizonyosan nem okoz- 
hatna zavart a pénzforgalomban. Hiszen ez öt év alatt csak 
annyira menne, a mennyit a nemzet osztrák adósság és kü- 
zösügyi quota fejében egy év alatt fizetni fog. 

Tehát mit lehet ellenvetni? hacsak azt nem, hogy a 
közösügyi egyezmény következtében Magyaror- 
szágnak nem szádad pénzjegyeket kibocsátanir 
Nem tudom, valóban ennyire megyen-e a függés? Ez már 
nagyon sok volna ; mert, ha hatalma van Magyarországnak 
kamatos állam kötelezvényeket forgásba tenni; nem látom 
át, minő logikával lenne megtagadható a kamatlan államkó- 
telezvények forgásba tételének hatalma; lám Scotia a legt('»- 
kéletesebben öss/e van forrasztva politikailag Angliával, de 
azért az angolnak eszeágába sem jut akadályozni, hogy u 
skót bankok pénzjegyeket bocsássanak ki. Bocsátanak is! és 
Skócia leginkább bankrendszerének köszönheti ama bámu- 
latos átalakulást, melyre azon komor, ködös, terméketlen 
éjszaki ország eljutott, s mely annyira megyén^ hogy midőn 
egy skót farmernek a mi bánságunkkal vetekedő gazdag 
búzaaratását bámulnám, azt monda nekem: „mi semmivel 
sem tartozunk a természetnek, mert mi mindent, még termő 
földünket is magunk teremtettük. 



9. Mi önálló kormányzatot akarunk, valamint az ausztriai 
nemzet akar. Mi nemcsak nem irigyeljük azt, hogy az 
ausztriai nemzet önálló kormányzással birjon, sőt mennyire 
barátságunk- s erőnknek súlya e részben hatással lehet, mint 
legközelebbi időkben volt is, kétségtelenül örömest nyújtunk 
az ausztriai népnek segédkezet, s én, a szükség érzete által az 
ausztriai nemzetet is sokkal felvilágosodottabbnak hiszem, 
mintsem, hogy ha valósággal megérett a szabadságra, sza- 
badságát ugy akarná érteni, hogy Magyarország neki alá- 
rendelve legyen; valamint ő sem akarná tűrni, s jól teszi, ha 
nem tűri, hogy Magyarországnak subordináltassék, ugy, ha 

szabad, ha derék, ha igazságos nemzetnek akar neveztetni, 
álmodnia sem szabad arról, hogy neki a magyar nemzet 
subordináltassék, hanem különös állás, különös szabadság, 
egység a különös fejedelem személyében, ez azon állapot, 
melyet szem előtt kell tartani, s ki azt szem előtt nem 
tartja, a Lajthán innen, a Lajthán túl, ö, és csak ő, $ nem 
más a dynastiának ellensége. 



Az örökös tartományok századokig nyögtek a rideg 
absolutismus járma alatt; de ezt nem mi okoztuk, sőt mi szi- 
vünkből fájlaltuk azt és a felettük diadalmaskodott absolu- 
tismus keze súlyát mi magunkon is érezve szabadságukat 
saját érdekünkben is óhajtottuk, és elidegenithetlen jogaikért 
testvériesen szót is emeltünk. Engem megillet e hivatkozás, 
mert az örökös tartományok szabadsága mellett emelt szóza- 
tom egykor nagy események rugójává lett. 

Mi viszont századokon át folytonos tusában éltünk foly- 
vást csorbított szabadságunkért, de ezt mi soha sem tulajdo- 
nítottuk az örökös tartományoknak, nem is túlajdonithattuk, 
mert a soha meg nem szűnő őskoru alkotmányunk ellenzése 
nem az ő művök vala. 

Együtt szenvedtünk, együtt reméltünk, de közjogi 
súrlódás köztünk nem volt, legkevésbbé „századok óta/' 



önkormányzat nemcsak Magyarországnak az 1848-ki 
törvények értelmében, hanem önkormányzat az Osztrák- 
birodalom minden külön nemzeteinek is a mi 1848-ki törvé- 
nyeink hasonlatára. 

Ebben van a biztonság s a hatalom titka. — Minden 
más rendszert vagy kinevet az élet, vagy megtöri. 

A personalis unió eszméjét, ha nem léteznék^ a 
bécsi udvarnak fel kellene találnia. Nemcsak nem 
kellene azt bántania a magyar korona irányában, — hol a 
kétoldalú kötések ellenére hozzányúlni vétek; — hanem a 
birodalom nemzeteire is ki kellene azt terjesztenie. 

Az ausztriai birodalom némely népei és Magyarország 
máraXVII-dik század elején frigyet kötöttek, a melylyel egy- 
más szabadságait biztosították. Közös volt az ellenség, a mely 
mindakét nemzetnek szabadságait megnyirbálta; az ausztriai 
háznak 300 éven által követett absolutistikus politikája. 

De mi nem feledkezhetünk meg azon barátságos viszo- 
nyokról, melyek a fejedelmi egységnél és a szomszédságnál 
fogva köztünk léteznek, és nem felejtkezhetünk meg azon 
frigyről, melyet őseink a XVII. század elején kötöttek, s 
azért a márciusi napokban mi, a kik annyival jobban állot- 
tunk, mint Ausztria, mert szólanunk lehetett, felemeltük sza- 
vunkat az ő szabadságukért, és a mi szavaink voltak azon 
mécs, melynél ők szabadságuk fáklyáját meggyújtották. 

Azóta a reaktio emelte fel árulással, hit&zegéssel és 
minden ármánynyal teljes és oly botrányos eljárását, mihez 
hasonlót nem mutat a história. 

Ily helyzetében a dolognak arról levén meggyőződve, 
hogy ha a reaktiónak sikerül a mi nyakunkra hágni, kétség- 
telen, hogy a mi nyakunkról az ausztriai szabadságnak is 
nyakára hág; ha ellenben a reaktiónak sikerülne az ausztriai 
szabadságnak nyakára hágni, megkísértené ismét azt, hogy a 
mi nyakunkra hágjon. 

Ily körülmények közt azt gondoltuk, miszerint célszerű 
lesz, hogy szóljunk mint nemzet nemzethez, kiknek közös az 
ügyök, közös az ellenségök és a szabadságnak kincse önállá- 
sunk fenntartása mellett, szinte közös és mindkettőnké. 

Elment tehát a küldöttség baráti kezet nyújtani és el- 
mondani, mert sok érdek-találkozás foroghat fen köztünk 
jövendőben, hogy egyenlítsük hát ki barátságosan a dolgokat, 
niint szabad nemzet egy szabad nemzettel. 

És ők a küldöttséget el nem fogadták. 

Ha hottentottákhoz küldött volna a nemzet egy ily kül- 
döttséget, barátsággal hajolt volna meg előtte; de a bécsi 
országgyűlés tette egy impertinens durvaság s szégyen 
gyalázat, mely civilizált emberekből álló gyűléshez nemiUik. 

Azonban egy ily eljárás, naelylyel egy szabad nenazet- 
nek képviselőit illették, nem nekünk válik gy^ilázatunkra, 

hanem azoknak üti homlokára a szégyent és durvaság bélye- 
gét, akik ezt tették, mert a civilizált emberek soraiban, a 
mely nép néppel, nemzet nemzettel igy bánnék, az önmaga 
széttépte a népiség szentségének meghatalmazó levelét, az 
önmaga törölte ki magát a civilizált nemzetek sorából, „de 
nem is a nemzetek sorából, hanem az emberek sorából I^^ 



Egyet mondok az ausztriai háznak, neín fog sokat adni 
rá, de el is ve^z, mert nem fog rá adni. 

Az ausztriai háznak jövendője csak azon föltétel alatt 
lehető, ha ő nem szűnik meg német hatalom lenni; az ausztriai 
háznak jövendője csak azon föltétel alatt lehető, ha ö azono- 
sítja magát népei szabadságával, ha Magyarországnak ön- 
állását respektálva, a magyar nemzet segéd erejére tá- 
masz^'a magát. 

Én akképen vagyok meggyőződve, hogy Bécs tájékán 
egy nagyravágyó asszony lakik, ki, ha népek és orszá- 
gok borulnák is vérbe, nem bánja, csak egy nappal hamarább 
élvezhessen egy bizonyos cimet. 

Szomorú dolog, midőn nemzetek sorsára egy asszonynak 
nagyravágyása ily befolyással van; hanem az isten és az 
igazság erösebb lesz. 

Én csak egyet jósolok neki, azt jósolom meg, hogy az 
ausztriai ház azon percben, melyben a német alapot maga 
elől ellökte, az ő saját megsemmisülését irta alá, ellökte pe- 
dig azon percben, midőn befolyásával oda hatott, hogy az 
ausztriai birodalmi országgyűlés ne német legyen, pedig 
már nem német. 



Ügy tapasztaltam a históriából, hogy az ausztriai ház- 
nak mindig természetéhez tartozott, hogy midőn elbizakodott 
erejében, akkor a magyar nemzet szabadságának elnyomására, 
mindent elkövetett, mikor pedig fordult a kocka, elkezdtek 
gyönyörűséges arcokat csinálni, és a magyar nemzet nagy- 
lelkűen azt mondta: legyünk jó barátok. 

Ki nem látja bé, hogy A^isztria 48-ban győzve is halá- 
los sebet ejtett magán? Elárulta gyöngeségét! A világ nem 
hiszi többé, hogy Európára szükséges e szétmáló birpdalom 
fóntartása/Bizonyossá lett, hogy létezése átok az emberiségre 
nézve; soha sem lesz képes előmozdítani a társadalom jólétét. 
Képzelt hatalmának varázsa odavan; oly szemfényvesztés 
volt, mely nem csal meg többé senkit. E birodalom népfajai 
közt egy sincs, — az örökös tartományokat sem véve ki, — 
mely nem gyűlöli a... E hatalomnak semmi erkölcsi támasza; 
az egységes birodalom hiu álma, melynek létesüléseért soha 
nem hallott bűnöket követtek el, merő őrültségnek bizonyult, 
melyet kikacag a világ. Senki sem szereti vagy tiszteli, ő ha 
elbukik, a sajnálat egy könye sem kisérendi a sirba. Pedig 
bizonyos, hogy el fog bukni. 



Hallottam mondatni: hogy a cseh mozgalom pánszláv 
mozgalom, s ezt el kell nyomni. Én nem ugy tudom. Egy 
párt rajongó izgalmait nem kell a nép érzelmeivel összeza- 
varni. Csehország nemzet akar lenni, nem a kis Ausztria 
függeléke, nem cislajthániai provincia. S a cseh nemzetnek^ 
mely a lelkiismereti szabadság előharcosa volt Európában, a 
cseh nemzetnek, mely a szabadságért oly irtózatos sokat 
szenvedett, mint többet egy nemzet sem, a cseh nemzetnek 
ahoz, hogy valóban nemzet legyen és saját ügyeit önállóan 
maga intézze oly joga van, mely egy hajszálnyival sem kisebb 
mint a magyar nemzet hasonló joga. Ezzel sokat mondtam, de 
igazat. Nem, a cseh mozgalom nem pánszláv mozgalom; azzá 
lehet; ha a magyar jobboldalnak a kormány által sugalma- 
zottoknak hitt közlönyei a helyett, hogy mint „szövetsége- 
sekhez" illenék, a nemzet mellett nyilatkoznának a nivelláló 
hatalom ellenében, a hatalom mellett nyilatkoznak a nem- 
zet ellenében s megfékezésről beszélnek. Oh ! igy azzá lehet, 
de még nem panszlavistikus mozgalom. 



Ezer huszonnégy esztendeje (a 843ban kelt verduni kö- 
tés óta), hogy Németország van. E hosszú időn át, mindig 

birt az egységnek némi symbolumával, s belső szétszagga- 
tottsága a westphaliai békekötésen és a bécsi kongressuson 
keresztül, mindig összébb és összébb szorult, de valóssággal 
egységes soha sem volt, s mert ez nem volt, idegen befo- 
lyásoknak — 1815 óta fóleg orosz befolyásnak volt játéktere. 
Pedig természetes, hogy egységes, tehát független akar 
lenni. S mert természetes, tehát lesz. Ez a történelem logi- 
kájában fekszik. A ki azt meg akarja akadályozni lehetetlent 
akár, pedig „il ne faut jamais vouloir Timpossible" (soha 
sem szükséges a lehetetlent akarni). Ez a szó lU. Napóleon 
császár szava. 

Minden gyermek tudja, hogy Germania egyesülése a 
történelem logikájának oly elutasithatlan követelménye, 
mely a Majna vizénél meg nem állhat, s bizony senki kedvé- 
ért nem is fog megállani. 



Nagy szerencsétlenség Európára s sajnálom, hogy ma- 
gam is személyesen meggyőződtem róla, mikép a német cse- 
lekvési párt nincs egyesülve, s hogy a legközelebbi forrada- 
lom ismét gyümölcstelen ne maradjon Németországban s ne 
ugy végződjék, mint amaz a frankfurti országg3nilésen: üres 
szóháboruval — okvetlen szükséges, hogy a bizalom egy sze- 
mélyben központosuljon. Igaz, nagyon sok azt kivánni, hogy 
a nemzetek forradalmainak intézése egy helyről jöjjön, de 
egyes nemzetnek a forradalomban egy ember által kell ve- 
;settetnie, nem a szavak, hanem a tettek embere által. 



Megvallom, midőn az angol nemzet összes nagyságát 
mély hódolattal bámulom, beligazgatásában vagyis országlási 
rendszerében oly dolgokat találok, miket honomtól távol 
óhajtok mindörökre. — Nincs ország, nincs az egész világon, 
melyben a mellett, hogy a vagyonosság a néposztályokba, 
leebb elgytirüzött, mint másutt akárhol, a pauperismus hydrája 
oly borzasztó, oly fenyegető alakban mutatkoznék. 

^ Senki nálamnál nem óhajtja forróbban, hogy a lengyel 
nemzetnek a rajta elkövetett irtózatos bűnért Európa igaz- 
ságot szolgáltasson; követeli ezt az örök igazság, s az euró- 
pai szabadság közérdeke; és megérdemli ezt a lengyel nem- 
zet bámulatos erélye, melyet sem az idö, sem a S2íenvedés 
riem képes megtörni. Irtják, mint az erdőt 1 és a dülö fák 
virágporából, s a földbe szakadt gyökérszálakból uj erdő 
nö, szilárdabb, mint valaha. Magasztos látvány ! Le kell 
előtte borulnunk, bár — ha magunkra gondolva — elpi- 
rulunk is önkénytelenül. 



A török birodalom eredete a történelem legbámulato- 
sabb csodái közé sorozható. Mindössze négyszáz sátorból 
(családból) állott a török őserő, mely lyel Orchán Emir atyja 
Orthogrul aXIII-dik század végével a Sangar partján meg- 
telepedett. E négyszáz sátor volt a török nemzet bölcsője, 
mely kevesebb mint száz év alatt majd az egész mostani 
török birodalmat, 150 év alatt Konstantinápolyt is meghódi- 
totta, s Európát megrettegtetö hatalommá vált. 

De az idők megváltoztatnák. 

A török nemzetnek többé nem ereje, hanem gyöngesége 
veszélyes Európának, mely azt mesterségesen támogatjn^ 
nehogy helyébe az orosz lépjen, s helyébe lépve törvényt 
szabjon Európának éa Ázsiának. 

Az orosz terjeszkedési vágyai ellen megvédheti a Török- 
birodalmat Európa, ha egyet ért; de a belső szétbomlás- 
tól — nincs földi hatalom, mely megvédhesse; sőt a történe- 
lem kérlelhetleri logikája hangosan inti Európát, hogy ha e 
felbomlás processusát akadályozni akarná, nem a törököt 
mentené meg, hanem az orosz hegemóniának csinálna utat le 
egészen a Bosphorusig, s az adriai tengerig. 

A török hatalom napjai számlálva vannak. Én oltalmat 
találtam nála, midőn osztrák és orosz fejemet követelték. És 
közöttük éltem és megtanultam becsülni a sok nemes vonást 
nemzeti jellemében. Hála és becaülés meleg részvétre ösztö- 
nöz sorsa iránt ; — de szembep napjai megszámláltatásának 
félreismerhetlen jelenségeivel, mint magyarnak, mint hazafi- 

nak, mint civilisatio barátjának csak azt lehet óhajtanom, 
hogy ha már halálra Ítélte a török birodalmát Európában a 
történelem, legyen halála az, mivé Isten rendelte a halált a 
természetben ; — legyen uj életnek, a szabadság életé- 
nek kezdete, ott ama sokat szenvedett földön ; s ne legyen 
halála átok forrásává az európai szabadságnak, az enyészet 
forrásává saját hazámnak. 

Nekünk a keleti kérdésben érdekünk az, hogy az orosz 
ne terjeszkedjék délfelé sem birtokfoglalással, sem befolyás- 
ban. — Nekünk érdekünk az, hogy ne az orosz örököljön a 
török után, hanem örököljön a népszabadság. 

S a politika, melyet ezen érdek parancsol? 

Azon lenni, hogy az orosz isolálva találja magát szem- 
ben Európával. Ez útját vágja terjeszkedési vágyainak. 

És azon lenni; hogy a keleti népek bennünk szabadsági 
törekvéseik barátját lássák. Ez ellensúlyozni fogja az orosz 
befolyást. Mert irtózatos tévelygés azt hinni, hogy a keleti 
szláv népek az orosz uralmára vágynak, vagy hogy, mert 
szlávok, tehát pánszlávok, azaz : hogy nemzeti egyéniségük- 
ről lemondva, orosz hegemónia alatt egybe akarnák a szláv 
népfajokat olvasztani. 

Ez teljességgel nem áll. Az ébredő fiatalság egész mele- 
gével ragaszkodnak ők saját nemzeti egyéniségük fentartá- 
sához. Szerbek, bolgárok, bosnyákok stb. akarnak ők lenni, 
nem oroszok; szabad nemzetek vágynak lenni, nem orosz 
szolgák. 

De az is tény és természetes is, hogyha oly politikát 
látnak maguk iránt Európa részéről, s különösen a szomszéd 
Magyarország felől Ausztria részéről követtetni, mely őket 
akadályozza, hogy saját nemzeti egyéniséggel biró fugget- 
]^n szabad nemzetekké lehessenek; hát természetesen enged- 
nek az orosz kecsegtetéseknek, s az orosz karjaiba vetik 
magukat. 

A nemzeti egyéniségből kivetkeztetés, fájdalom! volt 
szülő anyja a panszlavismus eszméjének. Czartoriszky herceg 
volt az, a ki I. Sándor cárnak a panszlavismus eszméjét sug- 
gerálta. — írásban birom e tényt gr. Zamojszkytól, az öreg 
herceg legmeghittebb barátjától. Czartoriszky orosz (gondo- 

lom közoktatási) miniszter volt s látván, hogy a bécsi kon- 
gressuson Lengyelország helyreállitása megbukott, ö volt az, 
a ki fájdalmában azt mondta Sándor cárnak: „ha már 
szabad lengyelek nem lehetünk, tegye ön, Sirel 
orosz pártfogás alatt a szláv népfajokat a világ 
legnagyobb hatalmává!^' És Sándor cár — mint Za- 
mpjszky mondja — ifjú hévvel ragadta meg, az eszmét, mely 
nem a szabadságnak eszméje. És a lengyel faj Istennek hála ! 
nem ment bele a kétségbeesés által sugallott nemzeti öngyil- 
kolás gondolatába. Irtják, mint az erdőt, mert nem ment bele. 
De fel fog támadni, és élni fog, mert nem ment bele. Nemzetek 
csak öngyilkolással halhatnak meg. 

Vigyázzon Európa, vigyázzon különösen Ausztria, és vi- 
gyázzon mindenekfelett a magát Ausztria horgára akasztott 
Magyarország, hogy mit cselekszik. A délkeleti szláv nem- 
zetekből megannyi lengyelt lehet csinálni az orosz ellen, a 
szabadság és nemzeti függetlenség által; de lehet megannyi 
oroszt is csinálni a szabadságvágy repressiója, vagy az urat- 
cserélés spekulatiója által. 



A magyar érdek ugy a török Porta, mint a török biro- 
dalom népei irányában a nem-interventió politikáját köve- 
teli, sem nem avatkozni, sem avatkozást nem engedni. — 
Hadd végezzék el maguk között a Porta s birodalmának 
népei ügyeiket. — Ha a porta ki tudja népeit engesztelni, s 
velők szövetkezve önálló életképes hatalommá fejlődni, meg- 
lesz a biztosíték az orosz terjeszkedés ellen, s veszély eseté- 
ben szövetségeseknek sem lesz hijában. — Ha pedig a „beteg 
ember" csakugyan halálosan beteg, nekünk teljességgel nincs 
érdekünkben az életképtelen vegetátióját, kül interventiók- 
kal tengetni, mert ezzel nem eszközöltetik más, mint az, hogy 
a török birodalom kereszt;ény népei a muszka karjai közé 
hajtatnak. Nekünk az áll érdekünkben, hogy ezen népeknek 
szabadsága által emeltessék gát az orosz terjeszkedési vá- 
gyak ellen. Ez leszen a legbiztosabb, ez a legtermészetesebb 
gát. A ki szabad nemzet lehet, az soha sem lesz muszka szol- 
gává, ha dzázszor szláv eredetű is. A keleti keresztény népek 

szabadsági törekvései iránt, nekünk magyaroknak nemcsak 
az igazság, nemcsak a testvériesség, hanem az önérdek is a 
barátságos neutralitást parancsolja. Ök, ha szabadokká 
lesznek, természetes szövetségeinkké válnak, mert mind ne- 
kik, mind nekünk érdeküokben álland, kültámadás ellen egy- 
mást kölcsönösen támogatni. — Ilyen a magyar érdek poli- 
tikája. 

En igazságos akarván lenni, azt mondom, miként én 
természetesen meg tudom fogni;, hogy a Bécs falai közt lé- 
tező hatalomnak fáj Magyarország felett nem rendelkez- 
hetni többé. 

De azért, mert valamely fájdalom természetes, nem 
minden fájdalom jogszerű; és még kevesebbé következik, 
hogy valamely fájdalom iránti könyörületességböl egy nem- 
zet a maga jogát megnyirbáltatni hajlandó legyen. 



Midőn én azt mondom, hogy előre Bécsig, ezt nem azon 
alávaló hazugságnak, alávaló tettetésnek szinével fejezem ki, 
midőn kijelentem, hogy mi igazán nem mint ellenség me- 
gyünk, hanem megyünk, hogy nyújtsunk segédkezet bará- 
tainknak s testvéreinknek, a bécsi népnek azon veszélytőli 
megóvására, a mely veszélyben a mi irántunki rokonszenv- 
nél fogva vannak. 

És én felhívom a házat, mondja ki határozatilag e mai 
napon, hogy valamint a kamarillával, a reactióval, s a népek 
szabadságát elnyomni akaró tendentiákkal alkut ez életben 
nem ismer semmi áron, ugy az ausztriai nép irányában a leg- 
szivesebb barátságot érezve, azt, hogy nemzet irányában a 
más nemzetnek a találkozó érdekeket istennek örök igazsága 
szerint megnyugtatólag kijelenteni kész, ezt mondja ki most 
a tisztelt ház, s az legyen előszó, hogy ha netalán ők miat- 
tunk szenvedve^ a mi csapataink hozzájok segítség végett kö- 
zelednének, mondom ez legyen az előszó: azért jövünk, hogy 
titeket is ugy, a mint ti jöttetek hozzánk megsegíteni ben- 
nünket, megmenteni kívánunk azon absolutisticus iránjá 
kamarillától, mely a ti szabadságtokat, mint a mienket, sem^: 

mivé akarja tenni; de mi szabad nép el fogjuk végezni mind- 
azon érdekek kiegyenlitését, a mely köztünk fenforog. 

Ez azon magyar nemzet képviselőinek nyilatkozata^ & 
ezt hallja meg isten és hallják meg Európa népei, azon ma- 
gyar nemzet képviselőinek nyilatkozata^ a mely szavát nem 
szegte meg soha, hianem midőn hűséget mondott, tűrt, szen- 
vedett a végtelenségig, mert szavát adta s nem ismerte hatá- 
rát a szenvedéseknek. Ily nemzetnek képviselői midőn ki- 
mondják azt, hogy nekünk Ausztria népével semmi bajunk^ 
mi barátok s testvérek vagyunk, mi egymás közt kiegyenlít- 
jük a dolgokat: azt hiszem, ez annyi, mint az esküvés. S ezt 
reménylem azon néptől, a mely megértette, hogy veszélyünk 
közös, amidőn az ellenünk szándéklott tábornak útját állotta, 
a mint megértette azon veszélynek közösségét, ugy hinni 
fog e nemzet szavának. Mi pedig be fogjuk váltani ezt a 
győzelem első percében; de épen azért, hogy beválthassuk, 
valamint mi segítjük, ugy ők is segitni fognak a győzelem 
kivívásánál minden árulóknak rasirozásával. 

Az eredmény istennek kezében van, de én a honvédelmi 
bizottmány minden tagjai részéről Ígéretet és fogadást teszek 
a nemzet képviselőinek, hogy e célnak megközelitésére^ nem 
bíbelődve a rendes körülmények végett alakított formák kis- 
szerűségével, e nagy percekhez képest nagy eredményekre 
vezető, bátor, de meggondolt, és mindenek felett elszánt s 
eltökéllett lépésekkel közremunkálni a legszívesebb hazafiúi 
kötelességének fogja ismerni a választmány. Hogy ha a haza 
megmentésének közremunkálásáért a méltánylat koszorújá- 
nak egy bogiára az ő fejére is járuland, azt alázattal foga- 
dandja; ha pedig a körülmények azt igénylik, hogy a vérpad 
legyen a jutalom, oda is büszkén fog elmenni. 



10. A sajtóval is ugy van az ember, mint a szabadság- 
gal; a szabadságot — elvben — minden ember szereti 

csakhogy egynémely ember egyedül magát, más ellenben 
mindenkit szabadnak óhajtana. 



A sajtószabadság jótékonyságát s áldását az emberi 
nemre nézve nagyobb kincsnek tartom, mkitsem hogy e mel- 
lett fenakadnék a sajtószabadsággali visszaéléseken, minden 
emberi institutiónak megvannak fény- és gyarló oldalai s ne- 
künk arra kell tekinteni, hogy ha több a fény- mint az árnyék- 
oldala valamely institutiónak, akkor az institutiót tartsuk meg. 



Más hírlapot s más könyvet irni. Könyv lehet iyva a 
jövendőségnek, könyv lehet irva a választottak kicsi szá- 
mának; hírlapnál a létei föltétele: ugy irni, hogy sokak által 
olvastassék. 



Politikai hírlapok, nem ugy mint a tudományos folyó- 
iratok, legnagyobb részben csak múlékony érdekre számol- 
hatnak, s az utókorra legfölebb is csak históriai kútfők 
gyanánt juthatnak el; mert a változatosság s olvasmányi 
érdek levén életük föltétele, általában véve inkább arra 
valók; hogy gondolatokat ébreszszenek s elveket állítsanak 
föl, a fölébresztett gondolkozást bizonyos ösvényre vezetőket^ 
mintsem egy rendszeres tannak minden legkisebb aprólékos 
részleteit kathedratikus szőrszálhasogatással keresztülboncol- 
gassák. Ügyekezniök kell minden oldalróli meghányás-vetés 
utján tisztába hozni minden kérdéseknél az alapeszméket, 
melyek a részletek kigyalulásánál biztos kriterionul szolgál- 
hassanak, miszerint a fölébresztett gondolkozás eme tisztába- 
hozott alapelvek nyomán innen egy, amonnan más ágazatot 
fejtegetve, idő folytával egy egészet állítson elő, a nélküL 
hogy a változatosság tekintetét szem elől veszitené. 



Igen károsnak tartom, midőn az eszméknek oly irány 
céloztatik adatni, miszerint az intézvények hibája a szemé-*^ 

lyek visszaéléseinek tulajdonittatik, mert ebből az következ- 
hetnék, hogy a személyek változásában vesse a nemzet remé- 
nyét s ne fogjon azirtófejszével azintézvények kóros fájához* 
Én egyike vagyok azon embereknek, kik éveken által érezték 
magokban nyögni mindazt, mi emberben szent, az istennek 
szikráját, a gondo!at-ölö censura járma alatt. Azért bizony- 
ságot tehetek, hogy a mi magában már in thesi is lehetetlen, 
t. i. a censura iránt szabályokat alkotni, mely gyakorlatban 
részrehaj latlan legyen, ugy bizonyosan nálunk sem ugy álla 
dolog, hogy a személyek visszaéléseinek lehessen tulajdoní- 
tani, hanem az intézetnek, mert ha magában azon szabályok 
részrehajlatlanok volnának, akkor sem mondhatnánk semmit 
azon szabályokról, mivel azoknak részrehajlatlanságáról nem 
tudunk semmit, mert azok a nemzettel nem közöltettek. De 
még azt is meg kell mondanom, hogy a mely szabály ugy áll, 
mint a gyakorlatban fejlődik, hogy t. i. előáll az első censor 
s megöli a szabadság gondolatát, ha az ellen az Írónak kedve 
jő támaszt keresni s panaszkodni, nem talál emberre a trón 
zsámolyáig, ki őt a censor visszaélései ellen védje, tehát le- 
hetetlen- a visszaélést egyes egyéniségnek tulajdonítani^ 
midőn a hiba és betegség az intézetben van. Nem is lehet az 
máskép a dolog természeténél fogva. Mert én, ki amathesis- 
nek ismerem szabályait, tudom a magánjogi törvénykezés 
körében, miszerint megmondhatjuk posítivitással , hogy a 
32 éves zálogot ki lehet váltani s öo/^^-ot szabad szedni, de 
hogy isten teremthessen embert, ki megszabhassa azon hatá- 
rát a censurának, melynél fogva az ut és irány ki legyen 
mutatva, melyik gondolatot szabad a censornak azon szabály 
határain innen vagy túl átereszteni, hogy ily szabályt em- 
beri ész alkotni képes legyen, felfogni nem tudom. Ezért van 
az, hogy a megtörtént dolgokat a status-viszonyok hatásából 
lehet e tekintetben megítélni s nem máskép; itt nem lehet 
más bíró, mint a nép szabad véleménye, mely a legigazságosabb 
intézetben, az esküttszékekben gyakoroltathatik leginkább. 



A hirlapirály. modort egyes kérdések állapotjához kell 
alkalmazni; legyen a szó melegebb, hol figyelemre, részvétre 

kell gerjeszteni; legyen szárazabb, taglalgató^ a hol részletes 
fejtegetésekbe bocsátkozik; és ismét támogassa az ész okait 
a szivösztöriök gerjedelmeivel , midőn cselekvésrebuzditás 
kerül szőnyegre; mert szivösztön nélkül nem csak nemes tett, 
de még csak tett sem születik általában. 



Én azt gondolom, a nyilvánosság orgánumainak fekszik 
hivatásukban felszólalni, valahányszor helyén lenni látszik, 
hogy a jog szigorúságát az erkölcsi érzet mérsékelje. — Amaz 
angol tory lord, ki ha eltelik jobbágyainak bérideje, télnek 
közepén seregestül üzi ki szabad ég alá a zöld Erinnek sze- 
gény gyermekét, mivelhogy urának politikai véleményében 
nem osztozék, jogszerűn cselekszik kétségtelenül: de szivte- 
lenül is cselekedett, és a közvélemény indignatiója keserű ki- 
törésekkel rója meg a hirlapokban szivtelenségeért. 



Nincs a föld kerekségén egy cikk is, akárki irja, melyet 
magam íészemröl aláirnék, mert lehetnek benne olyan dol- 
gok, miről talán egyik ember azt mondja; ez igaz, a másik 
azt mondja: ez igaz ugyan, de nem kellett volna kimondani, 
a harmadiknak pedig a stylus és az összeállítás nem tetszik. 



A hajdan hires „Bölcsészeti párbeszédek"-ben (Dialogues 
philosophiques) kérdi egy tudós : „Mikép bizonyítaná be ön 
az istenség lételét?" — „En ouvrant les yeux" — mond 
a felelet.— Valóban ha nem volna szentségtörés a legnagyob- 
bat csekélységekre alkalmazni, e kérdésre: mikép bizonyltom 
be, hogy a „Pesti Hirlap" nem vezet forradalomra? nyugodt 
érzéssel felelhetném: „En ouvrant les yeux." Tessék 
szétnézni az országban ! 



Széchenyi a „Pesti Hirlap"-ot ugy támadja meg, hogy 
megtámadását személyemre is kiterjesztené. Talán jobb tak- 
tika volt volna elhagyni azt, mire nézve szükségesnek vélte, 

a megtámadottat eleve felszólítani „türje a közjó kedvéért az 
érzékenyebb vágásokat" — Ám legyen! tűröm, s még örö- 
mestebb talán, ha megkímél a gróf mind azoktól, mik Shake- 
speare Antoniusának ismeretes refrainjéhez hasonlítanak : 
„But Brutus is an honobrable man." Csak egy szót 
eng djen az érdemes gróf. — Három hosszú éveken át ürítem 
a vesztett szabadság kínpoharát, lélekben értelemben elmara- 
dottan, kípótolhatlan veszteséggel, és ezalatt családom, mely- 
nek egyedüli gyámola valék, s mely másra nem szorult én 
kívülem, nyomorúságra jutott, mely ellen csak a nemzet 
nagylelkűsége nyújthatott írt. — Kínos állapot, urami mert 
el kellett az írt legalább kölcsönleg fogadnia; pedig a becsü- 
letes szegénységgel, mely önerejében keresi s találja rendit- 
hetlen függetlenségét, karöltve jár egy érzés, uram, melyről 

a gazdagoknak kincshalmaik közt fogalmuk sincs; és 

atyám e bánatos állapot alatt összeroskadott ; béke nem de- 
rült élte alkonyára, — és nem adhatta áldását reám; — csak 

sirját lelem ! E seb még most is gyakran felsajog, s 

még soká fel fog sajogni kebelemben; de nem kiáltám magam 
áldozatnak, panaszt e szájból senki sem hallott; én megkö- 
szöném a nemzet kegyelmét, s aludni hagytam az elmulta- 
kat. — És eljö a gróf, s gúnynyal tetézi a szenvedésnek em- 
lékezetét! Grófúr! ez nem volt (mikép mondjam 

csak, hogy epés fulánk szómban ne legyen?) ez nem volt 
gyöngéd bánásmód. — Elmehet hidegen a szenvedés mellett, 
ha ugy tetszik: de ha jó számolónak kíván tartani, óvakodjék 
azt gúnynyal illetni; mert a számolástól, mely tréfát űzött a 
szenvedésből, lázadva fordul el „kebel" és „velő". 



11. Nyomorult porszem vagyok én, és (istenemre! nem 
szerénykedő hiúság mondatja velem) a leggyöngébbek egyike; 
de a lélek erejére nézve versenyre merem híni a legerőseb- 
beket; s mióta sok botlásokon keresztül férfikort érve, tisz- 
tába jövék enmagammal, állítsanak bár szemközt egy fél- 
világ-uralta hatalommal, állítsanak bár szemközt felbőszült 

milliók népdüliével, e kebel a maga meggyőződését csak egy 
hajszálig is soha fel nem áldozá,és feláldozni soha nem íbgja, 
haüem hü marad örökön az ígérethez, hogy „sem a hatal- 
masok komor tekintete, sem polgártársaim 
heve soha el nem tántorít/' 



Mielőtt nyilvános politikai pályára léptem volna, a ta- 
pasztalás által még nem szilárdult ifjúság tűzmelegével &i 
gond olatlanságával rohantam én is a megyei életviszonyaiba; 
s ha visszatekintek a rég rault időknek napjaiba, mennyi bá- 
natot okoz lelkemnek még most is^ hogy nem mindig valék elég 
erős az idő 3 körülmény szokásos hibái közt botlások nélkül 
megállani! és e visszaemlékezésből meggyőződésig emelkedik 
keblemben a hit^ hogy nyilvánosság, csak nyilvánosság az, 
mi a hanyagot szorgalomra, az önkény kedöt mérsékletre, a 
kicsapó ngót törvényszerűségre, a romlottat tartdzkodásra, a 
gyöngét erősödésre j az ingatag határozatlant szilárdságra 
vezérelheti, — Csak ennek segítségével fejlődhetik ki korán 
a politikai jellem, melyre különben — az igen kevés válasz- 
tottakat kivéve — nekünk mindennapi embereknek csak 
botlások 3 bukások után lehet eljutni. 



Ha érdemekkel e hon irányában nem dicsekhetem is, de 
azt hiszem megütve mellemet, megvárhatom mindenkitől, 
hogy becsületes embernek tartson. Ki ismer, az tudja; ki 
pedig nem ismer, ha csak rágalmazni nem akar, nem fog- 
hatja rám, hogy bennem dicsvágy vagy hivatal vadászat létez- 
nék. Euj ha csak személyes boldogságom érzetétől kérnék 
íanácsot, istentől nem kérnék magamnak egyebet, mint nyu- 
galmat e viszontagságos élet után, mely rám nézve nem volt 
egyéb, mint folytonos kín és szenvedés. Hanem mint szabad, 
becsületes ember mégis azt mondom: amely pontra engem a 
veszély percében a haza parancsolni fog, én azon meg fogok 
állani* 

Uraim egyszerű polgár vagyok, nekem semmi hatalmam^ 
semmi hatásom a világon nem volt más, mint a mely van 
az igazságnak, melyet isten lelkembe adott. És mégis olyanok 
a gondviselés utai, hogy én egyszerű polgár, a haza legutol- 
sóbbikainak egyike, a körülmények nagyszerűsége közt, né- 
hány órákon által azon körülményben voltam, hogy e kéz. 
döntöleg határozott az ausztriai trón sorsa fölött. 



Én arra, hogy miniszter vagyok, semmit sem adok, ha- 
nem arra, hogy becsületes ember vagyok, adok ; s ha valaki 
íz^emem közé egy vádat vet, melyet nem mint miniszterre^ 
hanem mint magán emberre vet, azt tűrni nem fogom soha I 



Én, a mig isten átka miniszternek lenni, kény szerit, egy 
kötelességtől soha sem fogok eltérni, s ezen kötelesség az^ 
hogy minden gondolatommal nyiltan akarok lenni a ház előtt* 
Azon egyet akarom nehéz pályámról elvinni, hogy a nenize- 
tet nem ámítottam sem szóval sem tettel. 



Miként a pálmafa teher alatt nő, ugy örvend a jogban, 
szabadságban s honszeretetben egyesűit nemzet az igazságos 
önvédelemnek kedves terhe alatt; s mint én acélosodni érzem 
roncsolt tetememnek minden idegét e gondolatra; ugy fog e 
nemzet óriássá magasulni, midőn hozzá kiáltánd és én vé- 
gezve hivatalomnak napi szakmányát, pihenés helyett szivem 
lángjába mártandom tollamat, hogy hírlapom hasábjai vigyék 
meg országszerte a nemes lelkesités hangjait s viszhangot 
keltsenek, ellenállhatlant, mint a holtakat támasztó tárogató 
viszhangja leszen. 

Én a szabadság csemetéjének, melynek a komor múlt 
gyakran reménytelen napjaiban egyik magvetője valék, — 
hü kertésze maradok mindvégig, — mig vagy összeroskadok 
a munka között, vagy egy élőfát látok nőni a csemetéből, 
melynek lombjai alatt Magyarország leszen: nagy, szabad, 
dicső. 

Én a király tanácsában ülve az vagyok, leszek, aki va- 
lék, mint magán polgár; ismét az leszek, aki valék^ mint 
miniszter. 

Én nem vagyok más, mint ki Isten, jog, a szent igazság 
s a nemzett előtt meghajoljak. A lelki függetlenség ezen ere- 
jével szemébe nézendel^ minden véleménynek s kezemet nyuj- 
tandom mindenkinek, ki jót jó s alkalmas eszközzel akar. 

Ausztriával őszinte barátságos egyetértés, l;ia neki tet- 
szik, a kölcsönös jog, kölcsönös függetlenség, kölcsönös érdek 
egyenlités alapján. 

A német elem a civilisatio eleme; én 'ezzel örömest szö- 
vetkezem ; de nemzetem önállását, nemzetem jogát nem sza- 
bad semmi szövetségért áruba bocsátanom. 



Nekem csak akaratom nagy; tehetségeim csekélyek: ^ 
ha valamit életemben eszközöltem, vegyék azt, kik utánam 
köyetkezendenek például arra, hogy az erős akarat még a 
gyönge tehetséget is hasznossá teheti a nemzetnek ! 

Hanem megvallom, — s legyenek följegyezve e szavak 
isten itélö könyvének lapjain: hogy én hazám boldogságának 
meleg óhajtásán kivül semmi más vágyat nem ismerek, mint 
azt, hogy legyen nekem szabad nyugodnom. Hanem addigi 
mig a veszély tart, akár hova fog velem parancsolni a nem- 
zet, és a veszélynek akármely állását bizandja reám, én en- 
gedelmesen fogom elfogadni, ö tenni fogok, mit lehet. De 
előre kikötöm azon föltételt, hogy, ha eddigi életemben, — 
és azt az isten talán megengedi élnünk, kevés időnek mond- 
hassam, mi még a nemzet tökéletes megmentéséből hátra 
van, — valamit hazámnak javára eszközölni szerencsés vol- 
tam, vagy lehetek, a mint a veszély perce elmúlik, szabad le- 
gyen nekem egy jutalmat kérnem, mely jutalom az, hogy en- 
gem bocsásson haza a nemzet, bocsásson vissza pihenni a 
magános polgárok körébe, élvezni hátralévő napjaimban azon 
boldogságot, melyet mindnyájunk közös kincse gyanánt ki- 
vívni, mint mindnyájan feladásunknak, ugy én, önök bizal- 
mánál fogva legszentebb kötelességemnek ismerem. 

Én büszkén emlékszem vissza, hogy nyilvános pályámat, 
mint hirlapiró kezdem. És e tekintetben jogom van némi 
testvéries kiméletet kérni. Nem képzelhetik önök, milyen kin 
az, leülni az Íróasztalhoz, leírandó a mit a perc sugal — mi- 
dőn keblünket indulatok dagasztják , szivünket nemes érzel- 
mek hevitik, lelkünk meggyőződések és elvekkel van telve, 

— s ugyanakkor Damokles kardként látni fejünk fölött a cen- 
sor ollóját, mely eszméinket megnyirbálja, érzelmeinkét 
eltorzítja, gondolatainkat legyilkolja; s látni szolgai kezében 
a hitvány ónt, mely egyetlen vonással eltörli, megsemmiti 
munkás napok és álmatlan éjek összes eredményét; és tudni, 
hogy a nép dolgozatainkat nem a szerint fogja megítélni, a 
mint mi gondolkozunk, érezünk és irunk, hanem a mint az a 
censornak tetszik ; tudni végre, hogy az alap, melyen állunk 

— szabályok által van körülírva, q ép azért ismeretlen, 

sikamlós alap, melynek határait a censor önkénye képezi 

oh aki mindezt tudja, s még sem átkozza meg hivatását, nem 
tagadja meg, hogy olvasni és irni tud, hanem cstiggedetlen 
folytatja sysiphusi kinos munkáját egyik napról a másikra, 
higyjék meg nekem, uraim ! az a legnagyobb áldozatot hozza, 
mit ember hozni képes hazája és az emberiségnek. 



Az, kiknek a küzdelemben kissé kiválóbb részt juttatnak 
a körülmények: igen sok érdeket, sok szenvedélyt, sok és ha- 
talmas ellenséget zudit fel maga ellen. El kell készülve lenni, 
hogy útja tövises leend, le kell számolnia az élet örömeivel; 
tudnia kell, hogy az osztályrész, mit magának készít, a foly- 
tonos bántalom, gyanusitások, üldöztetések és szenvedés. 

Én tudtam ezt, és el valék reá készülve; és öntudatosan 
elvállaltam az élettől osztályrészemet. A megnyugtató öntu- 
dat, hogy lelkiismeretemben ön magámmal tisztában vagyok, 
volt az egyedüli kárpótlás, melyre számítók, a melylyel bi- 
rok. Még csak polgártársaim jóakaratú elismerését sem re- 
méltem élvezhetni, mert tudtam, hogy ezt rendesen csak a 
halál szokta kiszolgáltatni, mely lecsillapítja a szenvedélyt, 
megállítja az üldözéseket, s megengeszteli áz ellenséget. 



Digitized by VjOOQ IC 



— 125 — 

Ha visszaemlékezem azokra, a mik történtek, és a mik 
közt -az isteni gondviselésnek kiszámíthatatlan rendelete sze- 
rint, én magam is az események által a szerénység porából, 
melyet örömest vallottam magaménak, kiemelve, némi tevé- 
keny részt vevék; ha visszaemlékezem azon hűségre, mely- 
lyel az idők viszoijtagságai alatt iparkodtam az ausztriai 
háznak trónusát megtartani segíteni; s ha végig tekintem az 
árulást, hitszegést — ; ha végig nézem azon hálátlanságot, 
melylyel ezen indulat, — mely indulata keblemnek közös 
volt a nemzet összeségéével — , az ausztriai ház által viszo- 
noztatott: talán mentve volnék isten és emberek előtt, ha 
személyes boszúval, s a szenvedélynek némileg . fölingerült 
hangjával mondanám azt, hogy velem rendelkezhetik isten 
akármint ez életben; bocsáthat reám szenvedést, bocsáthatja 
reám a vérpadot, bocsáthatja reám a bürökpoharat, vagy a 
száműzetést; de egyet nem bocsáthat reám soha, azt nem, 
hogy én valaha az ausztriai háznak alattvalója legyek. Azt 
nem bocsáthatja reám isten sem; mert az embernek, ki el 
van határozva valamire, bár láncokba szoríttatnának minden 
tagjai, mindig marad elég ereje meghalni tudni, ha magát 
máskép meg nem mentheti. 



Mi 1848 — 49-ben egy óriás harcot vivfunk. Nem mi va- 
lánk a támadók. Akkoron mi békét óhajtánk, nem forradal- 
mat ; nemcsak forradalomra nem valánk készen, de naég csak 
védelemre sem. Védtelen mellnél, s üres kezeknél alig volt 
egyebünk, a mivel kezdetben a támadónak útját álljuk. — 
De útját álltuk, útját birtuk állani; mert meg volt népünk 
keblében a nagy tettek nemtöje, az önfeláldozó honszeretet, 
mely a törpéből is óriást csinál. Mintegy lábdobbantásra 
állottak elő a földből a bajnok seregek, — mintegy varázs- 
ütésre az alföld hallgatag városai sürgékeny hadszer-gyárakká 
változtak; puszta tenyerünkből nőttek halamra a raktárak, a 
békés munkás nép fiai harcedzett katonákként sorakoztak a 
hon háromszínű zászlói alá, — kik szemhunyorítás nélkül 
néztek a halál szemébe, hymriuszt énekelve rohanták meg a 
halált szóró ütegeket, s mosolylyal ajkaikon hulltak el ezren- 

ként a hazáért, ök a névtelen félistenek! kik tudták, hogy 
még csak nevöket sem jegyzi fel a história, s kiknek ismeret- 
len nagysága előtt ép azért bensőbb pietással kell meghajol- 
nunk, mint azok emléke előtt, kiknek nevét a história dics- 
koszoruval övedzte körül. Igaz, mindez hiába vala. Árulás és 
idegen erőszak, mely százezrenként szórta friss fegyveres 
csordáit véres győzelmekben megritkult sorainkra, — erőt 
vett rajtunk, de csak is ez vett rajtunk erőt, nem az osztrák, 
' azt névtelen felisteneink oda dobták az orosz cár zsámolyához 
segítséget koldulni, s koldulva bevallani a világ előtt, hogy 
saját erejével nem képes a magyart meghóditani. 

Nemzetem ugy akará, hogy e rémületes vészeken keresz- 
tül én kormányozzam a statushajót, s én alakítsam ténynyé a 
nemzet akaratát: meg nem hajolni az önkény s erőszak előtt. 
S az osztrák, ki sejteni sem képes az ösztönszerű magasztalt- 
ságot, mely egy romlatlan honszerető nép keblét dagasztja, 
az osztrák csak bennem látta, csak bennem kereste tervei 
akadályát; elhitette magával, s szerette volna elhitetni a vi- 
lággal is, hogy a nemzet lelkesedése csak állelkesedés, melyet 
én idéztem elő mesterkéléssel, csábitásokkal. A balgatagi 
ő liem ismeré a helyzetet, nem nemzetemet. Ha nemze- 
tem engem a vész napjaiban vezérévé tőn, s ha vezérletem 
alatt bámulatos erélyt fejtett ki, az nem onnan van, mintha 
én lelkesítettem volna fel a magyar népet, hanem onnan, 
mert szivemnek minden dobbanása a nép szivének dobbaná- 
saival azonos vala, mert bennem a n^p személyesítve találta 
érzelmeit, óhajtásait, határozatait, s mert én csont a nép 
csontjából, test a nép testéből, tolmácsa valék annak; mit a 
nép ösztönszerűleg erezett, s tetté érlelem^ mit a nép akart. 

S ez igy van most is. A szikra, mely keblemben pislog 
a nemzetem kebelét melegítő tűznek egy szikrája csak. A 
magyar nép és én egyet érzünk, egyet akarunk. Én sem 
érezni, sem gondolkozni nem tudok máskép, mint a nép érez 
és gondolkozik. Köztünk nincs, s nem is lehet különbség, 
nem mintha a nép velem egy volna, hanem mert én vagyok 
^gy a néppel. 

Nem egyszer lázassá hevült keblemben a y&gjj hazánk 
szabadságnapjának melegét, bárcsak néhány rövid percen át 
is élvezhetni; mielőtt sokat hányatott fejemet örök nyuga- 
lomra hajtanám. De koromban az évek, s viszonyaim közt a 
bú súlya, hamar gördítik az életóra fenmaradt homoksze- 
meit. Legyen meg az Isten akarata. Én nem hiszem, hogy 
szükséges emberek vannak a nemzetek életében. A természet 
semmi ürt nem tür. Egy ember kidül, helyét más foglalja 
el; s életrevaló népnél, minő a magyar, minden kornak szük- 
sége találand mindig személyesitőt. 



Hazám viszontlátásának reménye csaknem az egyedüli 
kapocs, mely még az élethez köt. 

Hiszen magyarnak születtem, s mi magyarok nem bí- 
runk a világpolgárság azon fokáig elmállani, vagy ha ugy 
tetszik, felemelkedni, hogy hazánkon kivül hont találhas- 
sunk. A „nescio quo natale solum dulcedine trahit" leirhat- 
lan erővel lüktet szivünk minden dobbanásában. Nálam 
talán még erösebben mint sok másoknál, mert nagyon rég- 
óta vagyok hontalan. Én fel tudom fogni ama velenceit, ki 
bűnt színlelt, melyért számkivetéséből haza kellett vitetnie, 
hogy halálra Ítéltessék, miszerint hazáját bár csak a ,jSÓha- 
jok hídjáról" még egyszer láthassa. Ah mert az ö hazája 
igazságtalan, kegyetlen lehetett egyes polgárai iránt, de füg- 
getlen volt, saját sorsának szabad ura. 



Tizennyolc éve eszem a számkivetés keserű kenyerét, 
melyet, mert tiszta, de üres kézzel vettem búcsút hazámtól, 
csak nélkülözések közt keserves munkával valék képes meg- 
szerezni örömtelenül. — Embernek, ki szereti hazáját, mi- 
ként én szeretem, mindig kínos a hontalanság; kétszeresen 
az, ily helyzetben; és irtózatos a gondolat, hogy fáradt csont- 
jaim tán idegen földbe fognak örök nyugalomra tétetni, 
mint tétettek széjjel két világrészben előbb anyám s két 
testvérem csontjai, utóbb leányomé s nőmé; és velők családi 
boldogságom, mely egyedüli vigasza volt hazafiúi bánatomnak. 

Digitized by VjOOQIC 



— 128 

De bár meniiyire sóvárogjon is lelkem hazám felé, e so- 
várgásnak engedni tilt az elvhűség s a kötelesség. 

Volt idö, midőn nem tartottam szabadnak fenyegetett 
életemet, hitem és vallásom megtagadásával biztosítani. 

Még kevésbé tartom szabadnak a száműzetés keserveitől 
politikai hitem árán megszabadulni. 



Fogok-e még valamit tehetni hazánk függetlenségének 
visszaszerzésére? nem tudom. Ez a körülményektől fíigg, s 
függ mindenekfölött a nemzet magatartásától. Nemzetünk 
elég erős arra, hogyha akar, sorsának ura lehessen. Sorsa 
Isten után, saját határozottságától függ — egyes polgár csak 
annyi erővel bir, a mennyit neki a nemzet kölcsönöz. Ha a 
múltban némely nagy dolgoknak lehetek eszköze, az érdem a 
népé, nem az enyim. Én csak tükör valék, mely a kapott vi- 
lágot visszasugárzá. A világ a nép vala. A mely percben ön- 
bizalom-rontó cselszövények folytán e világ meghomályoso- 
dott, én tehetetlenné váltam. A múlt jövendőnek tüköré. 

Engem az alkalom, hazafiúi kötelességem önzéstelen 
teljesítésére mindig késznek fog találni. De ha ugy akarnák 
a végzetek, hogy hazánk függetlenségének visszaszerzésében 
napszámos többé nem lehetnék; legalább egy élő tiltakozás 
gyanánt akarok s fogok véglehelletemig állani^ minden alku,. 
minden törekvés ellen, mely hazánk állami függetlenségé- 
nek s nemzeti önállásának akármi áron, akárminő föltételek 
alatt, megcsonkítására van irányozva. 



Nagyon sovárgom hazámat viszont láthatni, de csak a 
független vagy függetlenség felé törő magyar hazát szabad 
viszont látnom, az állami jogállásról lemondó Magyarorszá- 
got nem. 

Wenkheim miniszter ur engem hivatalosan notórius- 
nak nyilatkoztatott. Köszönöm a bókot. Merci cher bá- 
ron! Nem rósz kompániába jutottam, ha nem roszúl tudom a 
történelmet. Mert tény, hogy körülbelől három század óta a. 

magyar nemzet azoknak emlékén csügg a legnagyobb pietás- 
sal, s a magyar történelem azoknak nevére tűzte a hazafiúi 
hűség legszebb koszorúit, kiket a hatalom hütlenségi nó- 
tával bélyegezett meg. Szomorú, hogy ennek igy kellett 
lenni, mert a konstans tény arra mutat, hogy ezen egész 
hosszú idö alatt hazánk állami viszonyai nem voltak harmó- 
niában a nemzet érzelmeivel. Pedig a magyar nemzet nem 
csinál professiót a forradalmi viszketegböl (bizony én sem!)* 
Rendszerető, türelmes és nagyon loyalis nemzet az ; — nagyon ! 



Oda jutottunk-e már a gyánusitgatások között, hogy 
emlékeztetnem kelljen, mi az a „magas piedestal", melyre 
állitva vagyok ? 

A tizennyolc évi hontalanságnak nyomor börtöne, mely 
nek ajtaját még most is csak a reversalisok és elvmegtagadát 
kulcsával nyithatnám meg. 

Hogy e hosszú nyomor és keserűség közben saját ember- 
ségemből álltam meg a szenvedések viharát becsületesen, s 
ha idegen földön sok nemes rokonszenvre, sok hü barátra 
találtam is, de saját személyemre nézve senki „nagylelkűsé- 
gének" egy morzsával sem vagyok kötelezettje, az önérzetem 
kincséhez tartozik, és ez rendén van. 

Hanem jöttek idők, midőn a hazafi keserveihez irtózatos 
családi csapások súlya is járult, melyek a száműzöttnek 
magánéletét vigasztalhatlan örökbúba meritek, s járult oly 
időkben, midőn ugyancsak nem mondhatám el, mint ama 
római, hogy „cladem domus meae secunda fortuna 
publica c.o nso la tur*V özönlöttek felém a világ öt részéből, 
baráttól, ellenségtől, ismeretlentől a részvétnek meleg szavai, 
és — nem tagadom — fájt, hogy azon hajdani barátaim kö- 
réből, kik most jobb oldalon ülnek, soha a legkisebb részvét- 
nek még csak egy hangját sem hallottam. — Intrigát, ellen- 
ségeskedést akár mennyit, de „nagylelkűséget", sőt csak 
részvétet is — soha. 

Ez is rendén lehet. Elviselem én, mig saját erőmmel 
birom — az élet reám mért terheit. Ha nem birom, megtö- 

rom alattuk, de sem meg nem hajlok, sem senki hálájának, 
senki nagylelkűségének mankójára nem támaszkodom. 



Viszontagságteljes, de nem eredménytelen életem esten- 
den annyit jogom van megkövetelni minden magyartól, hogy 
érezze miként e szó : é n, politikai pályámon soha tekintetbe 
nem jött, s nem is jövend soha. Bármi alant álljanak is egyéb- 
ként tehetségeim, egyben legalább nem ismerem el felettem 
elsőbbségét senkinek múltban, jelenben és jövőben, és ez 
hazafiúi ináulatim önzéstelensége. 



Én nemzetünk jogait és hivatását, s e jogoknak és hiva- 
;ásnak megfelelő képességét illetőleg, igen határozott meg- 
győződésekkel birok, melyektől — ha egyedül maradnék is 
velők széles e világon — soha és semmi körülmények közt 
el nem állok, mert e meggyőződések hazánk állami létének 
alapjára vonatkoznak. Reform kérdések körül, még a kor- 
mányforma kérdését is közéjök értve, szabad sőt esetleg 
hazafiúi kötelesség is lehet a transaktió, mint részletfizetés 
elfogadása, csak valóban részletfizetés természetével birjon, 
jogot fel ne adjon s a helyes irányban tovább haladásnak 
útját ne vágja. De a hol egy, milliókból álló ezredéves nem- 
zet állami életének alapja forog kérdésben, ott én a trans- 
aktiókat semminemű feltételek alatt sem szabadoknak, sem 
magának az állami létnek feladása nélkül lehetségeseknek 
nem tartom. 

És mert az élet, a sokszerü tapasztalás, a tudomány s a 
történelem bölcselmének gondos észlelése azon meggyőző- 
désre vezettek, hogy a nemzetek életébe vágó válságos 
problémáknál mindig csak egyetlen egy megoldás lehetsé- 
ges, hogy ezen egyen kivül akár mely bölcscség is hiában 
keres megoldásokat, s hogy keresésével végtére sem ér el 
egyebet; mint azt, hogy a mesterkélt módozatok kutatásának 
maga a cél esik áldozatul; én meggyőződésemet semminek, 
még az összes élő nemzedék ellenkező meggyőződésének sem 
rendelhetném alá. ^ 

Az én vezérelvem az: hogy hazánk állami függetlenségét 
s nemzeti önállását f?;Jadni, vagy annak megcsonkitásába 
beleegyezni, nem csak nem kell, de nem is szabad semmi 
körülmények közt, semmi nyomás miatt, semmi áron. 

Nincs ezen Vezérelvben semmi tulbizakodás , semmi 
nyugtalankodási viszketeg. Életfeltétele az fajunknak; nem- 
zet vagyunk, s jogunk is erőnk is van, hogy ne engedjük 
magunkat tartománynyá sülyeszteni. Jogunk is erőnk is van, 
hogy öncél legyünk, s ne idegen céloknak eszköze. 

Nem is oly elv ez, melyet csak mi állítottunk volna föl 
1848 — 49-ben; mi csak védtük azt törvénynyel előbb, midőn 
fegyverrel lőn megtámadva. Az elv oly régi, mint a magyar 
név Európában. Alapelve az a magyar államjognak. Őseink- 
nek ezredéves szent hagyománya, a jövendő nemzedékeknek 
elidegeníthetlen öröksége, melyhez ragaszkodni elengedhetet- 
len kötelesség, mint őseink ragaszkodtanak rendületlenül. 



Nekem hazánk függetlensége polgári hitvallásom Isten- 
sége. 

Az Isten nem halt meg, bár ha oltára körül a hivek 
meggyérültek is. Az ámítások köde szétfoszlik, a csalódások- 
ból kiábrándulnak. És a hivek sorai újból megtömörülnek 
az oltár körül. 

Megőszültem a tapasztalásokban gazdag szenvedések 
iskolájában, az évek súlya, s a bú és bánat alatt. Nekem szemé- 
lyemre nézve nincs semmi várni, nincs semmi kivánni valóm, 
sem a nemzettől, sem az élettől. De keblemben fiatal erély- 
lyel él, s fog élni halálomig a kötelesség érzete hazám iránt. 



12. Széchenyi szerété hazáját mondhatlanul; szerété ama 
keserédes búskomolysággal, mely nemzeti jellemünk saját- 
sága, mikint mind ezt szívmelegébe mártott tollal oly meste- 
rileg festi, valahányszor megszállja (és — istennek hála! — 

gyakran szállja meg) a magasztos polgári erények poesisa, 
— E honszeretet azonban gróf Sz^henyinél henye sopán- 
kodásban nem párolgott el. ujjait a kornak üterére tévé, és 
megértette lüktetéseit. És ezért, egyenesen ezért tartom én 
öt legnagyobb magyarnak; mert nem ismerek senkit histó- 
riánkban, kirölel ne mondhatnók, hogy százados hatásra 
számított lépései sem korán sem későn nem érkeztek. — Ki 
korán jö, isoláltan áll, s az egyedülállónak lépteit maradandó 
hatás nem követheti. „II ne fant pas devancer son 
siécle." A ki későn jö, fényes nappal gyújt gyertya világot, s 
még hálát adhatunk, ha működése csak haszontalan. — Ah ! 
vajmi sok van nemzetünk évkönyveiben, a mi már születése- 
kor homlokán horda a „késő*' szót; miről, mert vagy nem 
egyesektől, vagy tulhatalmas egyesektől jött, nem mondhat^ 
juk el, hogy: istennek hála! csak haszontalan. — Gróf Szé- 
chenyit a kor szükségeinek ^ hatalma alkalmas percben 
ragadta meg. ö korának nyelvévé lön; ö a nemzet jobbjai 
gondolatának szavakat adott. És hatásának titka itt fekszik. 
Ezeknek valóságát tagadni alig lehet; s ha nem hibáz- 
tam e felfogásban, kettő van, mi belőle következik. Egyik az: 
hogy a ki korának óramutatója, az korának nem Prometheusa; 
tán inkább őt teremte a kor, mintsem Ö a kort; dajkája lehe- 
tett a jövendőnek, kapocs a tegnap és a holnap közt: de ha 
ugy gondolkozik, hogy az óramutató teremti az időt, s min- 
dig annyi időnek kell lenni, mennyit ő mutat, holott ép azért, 
mivel az idő örökké halad, az óramutatónak előbb vagy 
utóbb okvetlenül elkésnie kell — a ki igy gondolkozik, épen 
azon szempontot veszíti el, a mely hatását föltételezé, k o m- 
bin átlóiból természetesen kifő rgattatik, a hazai moz- 
gony haladását természetesen hátulról nézi (honnan 
az ember poros utakon bizony csak port lát, s a por miatt 
magát nem a haladót); és midőn mind ezt önkényt megvalja, 
egyszersmind vallomást teszen arról is, hogy időmutatás 
helyett a teremtés vagy gondviselés szerepét igényelvén^ 
idegen térre jutott, melyen alkalmasint nem oly biztos mu- 
tató, mint egykor volt. — Fogalmam másik következménye 
az: hogy ha e nemzet sir szélén dermedező, beteges aggott 
vén test volt volna, midőn füleibe mennydörgött gróf Szé- 

€henyi: okvetlenül vagy meghalt, vagy legalább a menny- 
dörgés minden siker nélkül hangzott volna el; más szóval: a 
„Hitel" Írójának föllépte vagy kárt okoz, vagy legalább ha- 
szontalan marad; és mivel nem maradt haszontalan, és mivel 
hatása bámulatos volt, önkényt következik, hogy nem beteg, 
nyavalygós vagy gyönge lábadozó nemzetnek vagyunk tagjai, 
hanem egy ép, erős, fiatalnak, mely bizonyosan nem csak so- 
kat megbir, mi a betegnek ártalmára lehetne ; de söt életere- 
jének fentartására sokat megkíván, mit a lábadozó nem bírna 
naeg. 

Hogy a magyar nemzet akkor, midőn gróf Széchenyi 
István a polgári nyilvános életet oly dicsőn megkezdette, 
nem volt sir szélén álló vén beteg, arról alig kételkedhetünk, 
ha figyelembe veszszük a megtörhetlen visszahatást, miszerint 
alkotmányszerüség s nemzetiségi elem a germanizálás fáklya- 
tüzénél újult lángra gyúlt, azon nagy férfiú törekvéseinek 
ellenében, kiről Platthy Mihály halhatatlan tollával írva van: 
hogy „prínceps justus, sapiens, aequus, quem praeceps boni 
publici fervor et peregrina juribus nostris consilia lege 
praescríptos cancellos siverunt perrumpere"; ha továbbá 
figyelembe veszszük az 1790-íki országgyűlést, melyen annyi 
felvilágosodás annyi türelemmel, annyi lelkesedés annyi mél- 
tósággal, annyi szabadságszeretet annyi törvényességgel, 
annyi körülmény ismeret annyi előrelátó gondossággal, 
annyi engesztelő szellem a jövendőbe oly mély belátással 
párosultak, hogy ezen országgyűlés történetét évrajzaink 
legfényesb lapjaihoz sorozhatnók ; utóbb ha megolvassuk az 
1790: 67 törvénycikk által kirendelt országos választmányok 
munkálatait, melyek nagy részben a XIX. század gyermekei- 
nek is becsületökre válhatnának, ámbár a statusgazdasági 
tudomány még akkor rendszeritve nem igen volt; és ha el 
nem felejtkezünk a lelkesedésről, nem az oly nemes áldozati 
készségről, melyet nemzetünk a következett századnegyed- 
nek minden phasisain át bizonyított; és szemmel tartjuk, 
mikép a viszontagságok minden kísérletein keresztül, egy 
részről a nemzetiség nagy érdekében soha nem ernyedő buz- 
gósággal küzdött előre lépésenkint; más részről pedig vágyait 

a reform után, mint sérveinek és bajainak egyedüli orvosa 
után, ha néha tévedezve bár, de mégis kitünteté ; és nem 
siklanak el figyelmünk elöl a municipalis élet körébeni jele- 
netek, melyek még azon időszakból sem hiányzanak, mikor 
a magyar oly súlyos áldozatoktól, annyi veritékes fáradal- 
maktól pihengetve, tespedett ugyan, s tespedésére ürügyül 
vévé a méltó remények valósulatára, alapos igények teljesü- 
létére várakozást; azonban e tespedő várakozás közben is uj 
meg uj erőket gyüjtögete, mig majd elkövetkeztek az 
1823-iki események, és elkövetkezett az 1825-iki országgyű- 
lés, melyről gróf Széchenyi oly igazán monda: hogy „a 
pillanati nyomásnak visszahatása nyilván bizonyitá be a vi- 
lágnak, mikint Magyarország fejedelme élő s fiatal, nem vén 
s megholt nemzeten uralkodik:" valóban ha ezeket megfon- 
toljuk, lehetlen meg nem győződnünk, miképen mind ezek 
nem arra mutatnak, mintha nemzetünk már a sir szélén der- 
medett volna. - 

Mosony követe, ha valamely eszmébe szerelmes, azt 
gondolja, hogy a másik árt neki. 



13. Természet elleni politikai rendszerek is 
soká tarthatják fen magokat, mert a népek tü- 
relme s a kétségbeesés közt hosszu ut fekszik; de 
vannak politikai rendszerek, melyek azáltal, hogy soká tar- 
tottak, erőben nem nyertek, hanem vesztettek s végre elkö- 
vetkezik a perc, midőn azokat tovább tartogatni veszé- 
lyes volna, mert hosszu életök megérett arra, hogy meghal- 
hassanak, halálban pedig osztozni lehet, de azt kikerülni 
nem. Tudom én, hogy elvénhedt rendszernek, mint elvénhedt 
embernek nehéz megválni egy hosszu élet eszméjétől; tudom, 
hogy fáj darabról darabra összedőlni látni, mit egy hosszu 
élet építgetett; de midőn az alap hibás, a dőlés fátuma ki- 
kerülhetlen. 

A ki az országot akarja elfoglalni, a népet akarja elfog- 
lalni, — mert az ország maga eszméletlen föld; az önkény 
jármát nem a föld, hanem a nép fogja hordani. 

Az ország szabadsága a nép szabadsága! ha az ország 
szabadságát fegyverrel eltörlik, a népet tették szolgává, a 
nép szabadságát törlötték el. 



Dynasztia iránt, mely népeinek szabadságára támaszko- 
dik, keletkezni fog mindig lelkesedés, mert szivböl hü csak 
szalDad ember lehet; a kit nyomnak, az csak szolgálni fog, a 
mint kénytelen, de bureaukratiák iránt lelkesedés nem kelet- 
kezhetik. Életet és vért adhatnak a népek szeretett dynasz- 
tiájokért, de egy nyomasztó kormányrendszer politikájaért 
egy verébfiunak sem lesz kedve soha'meghalni. 



Minden szövetségi érintkezések mellett is élni nem fog 
azon nemzet, mint azon ember sem, kit nem saját életereje 
tart fen, hanem csak másoknak gyámolitása. 



A kinek keze egy nemzet zsebében, s kinek kezében egy 
nemzet fegyvere: az ezzel a nemzettel rendelkezik. 



A tétlenül elfecsérlett percet a mindenható sem adhatja 
vissza. 

Uraim! Mídön a szószékre lépek, hogy önöket felhivjam, 
uraim: „mentsék meg a hazát,*' e percnek irtózatos nagysze- 
rűsége S[zoritva hat keblemre. 

ügy érzem magamat, mintha isten kezembe adta volna 
a tárogatót, mely fölkiáltsa a halottakat, hogy ha vétkesek, 
vagy gyöngék, örök halálba sülyedjenek; ha pedig van ben- 
nök életerő, örök életre ébredjenek. Ugy áll e percben a nem- 
zet sorsa. Uraim! önök kezében van, isten kezökbe adta a mai 
határozattal a nemzet életét, de kezökbe adta a nemzet halá- 

lát is. önök határozni fognak. De épen, mert a perc ily nagy- 
szerű, feltettem magamban, nem folyamodni az ékesszólás 
fegyveréhez. 

Lehetlen nem hinnem, lehetlen meggyőződve nem len- 
nem, hogy bármiben különbözzenek is a vélemények e ház- 
ban, a haza szent szeretete, a haza becsületének, a haza önállá- 
sának, a haza szabadságának olyan érzete, hogy azért utolsó 
csepp vérét is kész a ház feladni: mindnyájunkkal közös. És 
a hol ezen érzés közös, ott nem kell buzdítani, ott a hideg 
észnek kell az eszközök között választani csak. 



Tisztelt ház! Ha az örökkévaló istentől kezdve az utolsó 
emberig, kit a természet kissé ép Ítélettel s becsületes szív- 
vel megáldott, akárkinek Ítéletére is bocsátjuk azt, hogy Ma- 
gyarország jelen helyzetében kivan a törvénytelen lábon: azt 
hiszem: sem a jelenben, sem a jövőben a história soha sem 
fogja azt mondhatni a magyarországgyülésről, sőt azt fogja 
mondhatni, hogy nagyobb mértékben tűrte a törvénytelen- 
ség minden nemeit, mint a mennyit önérzettel bíró nemzet- 
nek tűrni szabad. Már kérem, mikor egy király megesküszik 
a törvényre, mely Magyarország önállását biztosítja, és nem 
uj adomány gyanánt biztosítja, hanem mint teljesítését azon 
feltételnek, mely mellett az ausztriai ház a magyar nemzet- 
nek szabad akaratától kapta a koronát, s melyre 14 király 
esküdött meg, s mind a 14 esküszegő volt. 



A váciakhoz: 

„Fogadják önök a nemzet háláját magasztos hazaszerel- 
mükért. 

Harangjaiknak hangja, mely önöket áhítatra hívta az 
isten házába, ágyukká öntetve önöket a dicsőség mezejére, 
— ellenségeinket pedig halálra hívandja s fülükbe fogja dö- 
rögni: „Ne bántsd a magyart!" 

S a lelkeket pietásra emelő hang, az igazságos boszu 
mennydörgésévé változandik át, melyből ellenségeinknek 
veszte, magunknak pedig üdve virágozandik fel. 

Háttérbe kell hogy vonuljon most a gyermeknek szülői, 
a férjnek nője s gyermekei, a testvérnek testvére iránti 
gyöngéd érzete; háttérbevonulni a keresztény lélek vallásos 
pietásának, melylyel imaházba megyén, áldást kérni istentől; 
háttérbe kell vonulni mindennek, mert a legtisztább szabad- 
ság az — isten." 

Nem dicstelen a lap, mely a magyar nemzet a 48-ki elha- 
tározás folytán a történelem könyvébe igtatott. S habár egy 
idegen nagyhatalom jogtalan fegyvereinek súlya alatt sike- 
rült is az árulásnak nemzetünk önbizalmát megrendíteni^ s a 
megrendített önbizalommal karját elzsibbasztani; a hössies- 
séget, melylyel jogait védte volt, csodálattal kisérte a világ ; 
nem érdemlett bukásának rokonszenvvel adózott, s nemze- 
tünk életrevalóságának amaz óriási revelatiója, — melynél 
a sikerhez csak egy kissé több kitartás hiányzott — annyit 
mindenesetre eredményeze, hogy ugy a hatalmak politikájá- 
ban, mint a népek érzelmeiben, a magyar nemjfet még buká- 
sában is, azon öncélú életerős tényezők közé lőn sorolva, 
melyekkel az európai történelem progressusáT3an számolni 
lehet, számolni kell, s melyeknek a történelem logikája 
jövendőt igér, hacsak a história önálló tényezői sorából ön- 
gyilkos kézzel maguk magukat ki nem törlik. 



A magyarnak most csak két teendője van. Egyik : fel- 
állani tömegben a haza földét megszállott ellenség agyon- 
nyomására. — A másik: ,,emlékezni". 

Ha a magyar e kettőt ne ín teszi, akkor oly gyáva nyo- 
morult nép, melynek neve a világ históriájában ugyanazo- 
nossá lesz a szégyen- s gyalázat-névvel; akkor a magyar oly 
gyáva nyomorult nép, mely megfertőztette ősei szent emlé- 
két, melyre maga az örökkévaló isten azt fogja mondani : 
„Bánom, hogy teremtettem", akkor a magyar oly istentől 
elátkozott nép, melytől a levegő meg fogja tagadni éltető 
erejét, melynek kezei alatt a televény búzaföld sivatag ho- 
mokká fog változni,' melynek közelítésekor kiaszik a szomjat 

enyhitö forrás, ki hontalanul bujdosandik a föld hátán, ki 
hiában kérendi az irgalomtól az alamizsnának száraz kenyerét, 
kit alamizsna helyett arcul csapand az idegen faj, mely öt 
saját hazájában vándor koldussá teendi, kit mint a gazdátlan 
ebet, büntetlenül verend agyon bármely gazember; olyanná 
lesz, mint a bélpoklos, kit minden ember kerül, mint az 
indus pária, kire az ebeket uszítják. Hiában forduland a val- 
lás malasztjához, neki nem adand az vigasztalást. Isten! kinek 
teremtési mívét gyávasága által meggyalázta, nem bocsá- 
tandja meg bűneit sem ezen a világon sem a másikon; a 
leány, kihez szemeit felemelendi, seprővel hajtandja el a kü- 
szöbről, mint a rühes állatot, neje utálattal köpend gyáva 
szemei közé, s gyermekének első szava slZ lesz, hogy apját 
megátkozza. 

Borzasztói borzasztó! de igy lesz. Az átok kérlelhetlen 
esküjével esküszöm a szabadság istenére, e hont vérrel szer- 
zett őseink meggyalázott emlékezetére esküszöm, hogy igy 
leszen, ha a magyar faj oly gyáva, hogy tömegestül fel nem 
kel, Jellachich szolga- poroszlóit s a szerb rablókat és min- 
den árulót, ki a magyar ellen karját emelni meri, összezúzni, 
mint zúzza a fergeteg az útjába vetett kötetlen szalmakéyét, 
s ha oly gyáva lesz a magyar faj, hogy szétzúzván ellen- 
ségeit, meg tudna bocsátani vagy egy percig is elfelejteni 
az árulókat és az árulást. 



Ima 1849. március 15-én. 

— Isten segits, Isten könyörülj! 

Te ülteted el egy napon a szabadság fáját s ápolád a 
sötét századokon át és védelmezed vihar és rósz szellem elleii. 

Mikor az ember lelki sötétségben vadállatként pusztitá 
az embert uj tanok miatt; mikor a keresztes hadak rohama 
pusztító árként kergette kelet felé agyrémei csalképeit; mi- 
kor a középkor depravatiójábul emelkedett fellegek 30 éven 
át huUaták a fanatizmus véresőit: akkor szent lelked a vé- 
getlen világ- saharában egy oázis teremtésével foglalkozott, 
hol a véres harcokban megtisztult emberi vágyak megpi- 
henjenek. 

Egy világot borit már a fa lombjaival; tavaszod kinyitá 
a századokon át fogamzott bimbókat; tartsd meg uram a 
szabadság fáját s engedd, hogy a kiomlott ártatlan vérért, a 
kiszenvedt népeknek dúsan teremje gyümölcseit. 

„Isten segits, Isten könyörülj!" 



A kápolnai csata után az elhullt magyar vitézek sir- 
halmain. 

— Fölséges ur ! Árpád hadának istene I Nézz alá csillag- 
trónusodról könyörgő szolgádra, kinek ajkáról millióknak 
imája szól eged kárpitja felé, magasztalon áldva mindenha- 
tóságodnak munkás erejét. 

Istenem! fölöttem napod ég, térdem alatt elhullott 
vitéz lestvéreimnek csontjai nyugosznak: fejem fölött kék az 
ég, lábam alatt pirossá lett a föld ősapáink unokáinak szent 
vére áltaL 

Csak hadd égjen napod teremtő sugara, hogy vér fölött 
virág nőhessen, mert a porladó tetemek koszorú nélkül nem 
hamvadhatnak. 

Isten! ös apáim s népeknek nagy istene! hallgasd meg 
ezután s áldjad hadainknak bömbölő szózatát, melyben vitéz 
népeknek karja és lelke mennydörög — széjjeltépni az ön- 
kénynek bilincseket osztó vaskarjait. 

Mint szabad ember térdelek ez uj temetőn véreim ron- 
csolt tetemein! Ily áldozatok után szentté lett földed, ha 
bűnös volt is; Istenem, e föld és sírhalmok fölött rabnépnek 
élni nem szabad. 

Atyám, atyáinknak nagy atyjai milliók felett hatalmas 
ur! ég, föld s tengereknek mindenható nagy istene! E csontok- 
ból dicsőség nőtt ki, mely nemzetem homlokán ragyog — a 
porokat szenteld meg te kegyelmeddel, hogy a szent ügyért 
elhullott testvér bajnokok szentül nyugodjanak hamvaikban. 
Ámen! 

Xí. 



Függelék. í. Kossuth Lajos, a nemzet parancsából Ma- 
gyarország s minden hozzátartozó országok, részek és tarto- 
mányok kormányzó-elnöke ezennel adom tudtára minden 
törvényhatóságoknak, egyházi, világi s katonai hivataloknak, 
tisztviselőknek és lakosoknak, mikint én az álladalom ide- 
iglenes miniszteri kormányzata szerkezete iránt a nemzetgyű- 
lésnek következő előterjesztést s illetőleg tudósítást nyújtot- 
tam be: 

Kötelességemnek tartom a nemzetgyűlésnek jelenteni, 
mikiot a nemzetgyűlés által reám ruházott hatóságnál fogva 
miniszterekül következőket neveztem ki; 

Belügyminiszterré , egyszersmind a miniszteri tanács 
elnökévé Szemere Bertalan képviselőt. 

Külügyminiszterré gr. Batthyány Kázmér baranyai fő- 
ispánt. 

Pénzügyminiszterré Duschek Fereni^ pénzügyminiszteri 
status titkárt. 

Közlekedési miniszterré Csányi Lászlót. 

Vallás- és közoktatási miniszterré Horváth Mihály, váL 
Csanádi püspököt. 

Igazságügyminiszterré Vukovics Sebő képviselőt. 

A hadügyminiszter iránt jelentésemet legközelebb meg- 
teendem, 

A kereskedelmi minisztérium vezetését az illető minisz- 
ter kineveztetéseig ideiglenesen gróf Batthyány Kázmér kül- 
ügyminiszter viendú 

A mi a kormányzatnak organismusát illeti, ennek a 
designált minisztérium már itt levő tagjai közegyetértésével 
történt megállapításánál két alapelv tartatott szem előtt. 

Egyik az, hogy midőn a nemzetgyűlés april 19-én ho- 
zott függetlenségi határozatában az ország jövendő kormány- 
rendszerének minden részleteiben a nemzetgyűlés által tör- 
ténendő megállapitásáig azt rendelé, hogy az országot egész 
egyetemes kiterjedésében a magam mellé veendő miniszte- 
rekkel ugy saját magamnak mint az általam nevezendő mi- 

Digitized by VjOOQ IC 



— 141 - 

nisztereknek személyes felelősségünk s számadási kötelezett- 
ségünk mellett kormányozzam, csak ideiglenes kormányt 
alapitott, az alkotmányozás hatalmát pedig, mint a függet- 
lenségi nyilatkozat által a nemzetgyűlésre visszaszállott nép- 
fenség természetes koroUáriumát s egyszersmind a kormány- 
zat egész működése felett a felelősségre és számadásra vonás 
folytonos gyakorlásának jogát is magának tartotta fen. A 
miből természetesen következik, hogy a nemzetgyűlés ható- 
ságára, működésére és működési körére, idejére s formájára 
nézve bármit is határozni, szóval a nemzetgyűlés iránt s 
felett rendelkezni az ideiglenes kormányzati organisatio kö- 
réhez nem tartozhatik, hanem mindez a dolog természeténél 
fogva magának a nemzetgyűlésnek van fentartva. 

Következőleg az álladalom ideiglenes kormányának a 
nemzetgyűlés irányábani viszonya a folytonos felelősségben, 
számadási kötelezettségben s törvényei és határozatai iránti 
engedelmességben határozódván, csak arra van szűkség, hogy 
a kormányzó és miniszterek közti kölcsönös viszony a szüksé- 
ges egység s öszhangzás végett fövonásaiban kijelöltessék. S 
ert'enézve alapul második vezérelv gyanánt az vétetett fel, 
hogy ezen viszonynak akkép kell meghatároztatni, miszerint 
a nemzetgyűlés folytonos őrködésén kivűl a nemzet a maga 
szabadságának és függetlenségének biztositékát ebben is 
feltalálja. • 

Ezen elvből indulva, az alkotmányos élet kelléke szerint, 
a miniszterekkel abban állapodtam meg : 

1. Hogy a kormányzó bármely rendeletei, parancsai, ha- 
tározatai, kinevezései csak ugy érvényesek, ha a miniszterek 
egyike által is aláiratnak; következőleg 

2. Hogy a kormányzó csak a miniszterek által kormá< 
nyozhat. 

3. Hogy a kormányzónak valamint felelőssége, ugy ha- 
tósága is a magasabb, ugy egyházi mint világi és katonai hi- 
vatalok kinevezésén kivűl, különösebben az álladalom kor- 
mányzati politikájának meghatározására s a rendezést és 
szabályozást meghatározó rendeleteknek megállapítására 
szorítkozik. Mikre nézve tehát a miniszterek sem összesen, 

sem egyenként, a kormányzó megegyezése nélkül nem hatá-' 
rozhatnak. Mig ellenben 

4. Az egyetértöleg megállapított kormányzati politikát 
s rendezést szabályzó rendeletek végrehajtása körében a köz- 
igazgatás minden ágaira nézve a miniszterek saját hatóságuk- 
kal és saját felelösségök mellett intézkednek. A miniszterek 
választása, következőleg ha felelősség érzetében azt elkerül- 
hetlennek látná, részben vagy egészben változtatása is, ezen 
ideiglenes kormány egész ideje alatt a nemzetgyűlés határo- 
zata értelmében természetesen a kormányzó hatóságához 
tartozván. 

5. Oly rendelkezések, melyek az álladalom sorsának s 
jövendőjének alakulására lényeges befolyással lehetnek, mint 
például: hadüzenet, béke- és szövetségkötés, teljes érvényes- 
séget csak a nemzetgyűlés helybenhagyásával nyerhetnek. 

Ezek azon állapodások, miket a nemzetgyűlés helyben- 
hagyása alá terjeszteni valamint kötelességemnek ugy ele- 
gendőnek is tartottam. Minden egyebek az al]j;:almazási rész- 
letekhez s az eljárás formáihoz levén számithatók. 

Annyit mindazonáltal a kormányzati ügyek tárcaszerinti 
felosztására nézve megemlíteni nem tartok feleslegesnek, 
hogy azon mínÍ3zterium, mely az 1848. 3. t. c. által a király 
személye mellé volt rendelve, a volt dynasztia hitszegése s a 
nemzet függetlenségi nyilatkozata által magában elenyészvén, 
helyébe az álladalom külügyeinek igazgatása végett a kül- 
ügyminiszter lép. Ellenben más egyéb azon megszüntetett 
minisztérium köréhez számított ügyek, mint nevezetesen a 
katonai hivatalokrai kinevezések, az illető miniszter ellen- 
jegyzési köréhez tartozandnak. 

A megkegyelmezési jognak gyakorlatára nézve pedig 
célszerűnek látszik egy kegyelmi széknek felállítása^ mely 
4 tagból álland; kiket a kormányzó nevez ki. Ezen kegyelmi 
szék fogván az igazságügyminíszter elnöksége alatt minden 
megkegyelmezési ügyekben, de csak bírói ítélet után, hatá- 
rozni. A megkegyelmezési oklevél pedig az igazságügymi- 
níszter ellenjegyzése mellett a kormányzó áltál a nemzet ne- 
vében fog aláíratni és kiadatni. 

Ezen elvek alapján vélném ugy a kormányzó által a 

nemzetgyűlés előtt, mint a miniszterek által a kormányzó 
előtt leendő esküformát megállapitandónak, mely a jelen kö- 
rülmények szerint alig volna többre terjeszthető, mint a 
nemzet függetlenségi nyilatkozatának minden következmé- 
nyeiben fentartására s a nemzetgyűlés törvényei s határoza- 
tai iránti engedelmességre. Kelt Debrecenben, május l-jén 
1849., az ország kormányzó-elnöke, Kossuth Lajos, m, k. 

Mely előterjesztésemet a nemzetgyűlés mai napon tar- 
tott vegyes ülésében a miniszteri kinevezésekre nézve kellő 
tudomásul vevén^ többi részeire nézve pedig helyeselvén és 
helybenhagyván ezennel közhírré teszem, hogy a fenínevezett 
miniszterek mai naptól kezdve kormányzati hivatalos műkö- 
déseiket megkezdették. Kelt Debrecenben, május 2-án 1849. 
Kossuth Lajos, országos kormányzó. 



2. A magyar nemzet ünnepélyes óvása az orosz avatko- 
zás ellen. 

A magyar nemzet országos életének velejében megtá- 
madtatva, az igazságos isten segedelmével lehóditotta a 
pártütést, melyet törvény és alkotmány ellen maga a hit- 
szegő uralkodó ház a legirtózatosb ármány és erőszak által 
felbujtogatott. 

És az ország határszéléig visszakergette a nemzet sza- 
badságának s önállásának meggyilkolására törő ausztriai 
hagseregeket. 

S az egész nemzetnek egyhanpu lelkesedésével s köz- 
megegyezésével, elidegenithetlen nemzeti jogánál s az önfen- 
tartás szent kötelességénél fogva kimondotta örökrevaló 
száműzetését a habsburg-lothringeni háznak, mely magát a 
legirtózatosb bűnökkel és hitszegésekkel me^ertőztette. 

Soha nemzet igazságosabb harcot nem vivott. 

Soha uralkodóház igazságosabban nem bűntettetett. 

Soha nemzet méltóbb várakozással nem remélheté, hogy 
közmegállapodással alakított nemzeti kormányának a béke s 
nyugalom ölén azon sebek gyógyítására lehetend fordítani 
gondjait, mikkel a trónvesztett zsarnok e nemzet keblét el- 
árasztotta. 

És ime minden hadüzenet nélkül orosz fegyveres töme- 
gek mutatkoznak a szomszéd Gallicia és Krakkó területén, 
Magyarországot az istentelen habsburgház fölhívására betö- 
réssel fenyegetők. 

Minden készületek, minden tudósítások arra mutatnak, 
hogy a szintoly zsarnok, mint saját bűnei miatt erőtlen habs- 
burg-lothringeni ház, az orosz hatalommali szövetkezés által 
igyekszik a sokat szenvedett magyar nemzet sirján emelni 
fel újra zsarnok hatalmának trónusát. 

A magyar nemzet el van határozva, e megtámadásnak is 
ellenállani. 

El van határozva inkább utolsó emberig elvérezni, mint- 
sem hogy gyilkosát urának fogadja el valaha. 

De midőn e komoly és rendithetlen határozatában ájta- 
tos reménynyel hiszi igazságos fegyvereinek győzelmét, 
egyszersmind az engesztelhetlen elkeseredés érzetével kiált 
fel isten s a mivelt világ népei előtt és ünnepélyes óvást 
teszen az orosz hatalmasság igazságtalan avatkozása ellen, 
^^ly ^SY hitszegő zsarnok kedveért minden emberi és nem- 
zeti közjogot szentségtelen lábbal készül tiporni. 

Teszi ezen óvást a kényszeritett önvédelem kétségbe 
vonhatlan kötelességének érzetében. 

Teszi azon köz népjog nevében ^ mely az álladalmak köl- 
csönös viszonyainak fölszentelt alapját képezi. 

Teszi azon szerződések, nyilatkozatok és óvások nyo- 
mán, melyek a nemzetek életét a bitorlás túlhatalmaskodásai 
ellen minden más népek jogérzetének közös oltalma alá 
helyezik. 

Teszi a szabadság, az európai egyensúly s a cívilisatio 
nevében. 

Teszi az emberiség s azon ártatlan vér nevében, mely 
ily háborúban kiontva, boszuért kiáltand fel az igazságos 
istenhez. 

A magyar nemzet biztosan számit reá, hogy ezen óvá- 
sára minden jogot tisztelő és szabadságot szerető nép meleg 
rokonszenve felelend. 

De bár az egész világ által elhagyatnék is, határozott 
öntudattal jelenti ki isten és világ előtt, hogy a zsarnok erő- 

szaknak meghajolni nem fog, hanem önvédelmének igazságos 
harcát utolsó csepvérig megvivandja. 

Isten s a mi veit világ legyen biró közöttünk és zsarnok 
megtámadóink között. Kelt Debrecenben, május 18-án 1849. 
Kossuth Lajos, kormányzó. Gróf Batthyány Kázmér, küt 
ügy miniszter. ________ 

3. Fölvilágositások a dunai Confoederatio Pro- 
jectumához. Sajnálom, hogy a dunai confoederatio iránti 
privát vélemény nyilvánosság elibe került, mielőtt az érdek- 
lettek közötti értekezlet utján az egyes tételek praecisáltat- 
tak, a lényeges pontok a módosítást szenvedhetöktöl, vagy 
épen módosítást szenvedni kellőktől megkülönböztettek, és 
az egésznek azon kifejtés adatott volna, melyre szükség van, 
hogy a terv. egész horderejében megértessék, a balmagyará- 
zatoknak eleje vétessék, az aggodalmak inegnyugtattassanak, 
s a terv praktikus alakot nyerjen. 

A javaslat, mely ily váratlanul nyilvánosságra jutott, 
nem egyéb, mint egy proponált értekezleti basis, melyet nem 
én fogalmaztam ugyan, de melyhez s csak is mint ilyenhez, 
örömest adtam aláírásommal megegyezésemet; mert okom 
van hinni, hogy ennek folytán az Európának nem kevésbé 
mint az érdeklett nemzetek szabadságának érdekében fekvő 
eszme, melyet eddig a vak szenvedély taglalat nélkül hagyott, 
az illetők között higgadt értekezletre kerülhet, s ha egyszer 
arra került, kölcsönös jó akarás hozzá járulásával szerencsés 
megoldásra is vezettethetik. 

Csak ennyi s nem több annak értelme ; nem manifestum 
az, még csak nem is kidolgozott terv, hanem csak privát 
használatra szánt konstatirözása annak, hogy én és politikai 
barátaim készek vagyunk a hazánkban, s hazánk szomszéd- 
jában felizgatott ne^izetiségl viszályok kiegyenlítésére, egy- 
szersmind az osztrák birodalom felbomlása miatt némely 
ószerü diplomatikai körökben az európai súly egyen iránt táp- 
lált vagy színlelt aggodalmak eloszlatására mindent meg- 
tenni, a mit saját hazánk iránt tartozó kötelességeink meg- 
engednek. 

Minthogy azonban a dolog nyilvánosság elibe került^ 
szükségesnek tartom azt némely folvilágositásokkal kísérni. 

A dunai confoederatio eszméje nem uj; talán én voltam 
az első, ki ezen eszmét mint Európa fejlődésének logikai pos- 
tulatumát még 1851-ben szóba hoztam. 

Meglepöleg különös, hogy a legelső ellentmondás ezen 
eszme ellen épen a Román fejedelemségekből jött, melyeknek 
e confoederatióra minden mások felett legnagyobb szükségök 
van, mindenesetre sokkal nagyobb szükségök van mint a 
magyarnak. De a Daco-roman ábrándok fanatismusa ke- 
veredett a játékba, mely a magyar nemzétet azzal 
gyanúsította, mintha ez a confoederatio szine alatt Nagy La- 
jos, s a még nagyobb Mátyás királyok hajdani nagy Magyar- 
országát visszaállitani, tehát a keleti szomszéd népek felett 
uralkodni vágyódnék. -^ Mennyire alaptalan ezen gyanúsí- 
tás, mindenki át fogja látni, a ki meggondolja, mennyi baja 
van a magyar nemzetnek az ujabb időkben felizgatott nem- 
zetiségi kérdésekkel, ugy hogy valóban bolondnak kellene 
lennie, ha ezen bajokat még ujabb idegen elemek agglomera- 
tiojával nagyobbítani akarhatná. Annál elidegenítöbben ha- 
tott pedig a magyar nemzet érzelmeire ezen alaptalan gya- 
núsítás, minthogy épen azon oldalról jött, mely köztudomá- 
silag a magyar korona legdrágább gyöngyének, a magyar 
nemzeti test egyik karjának, Erdélynek elszakitásáról ábrán- 
dozik. E gyanúsítás által fölizgatott 1)alvélemény volt az első 
akadály, melynek elhárításáról volt még csak az is feltéte- 
lezve, hogy az eszme értekezletre kerülhessen. És tudván, 
hogy a hol szenvedély s gyanakodás keveredik a játékba, ott 
a kötés természetében, s az institutio modalitásában fekvő 
tényleges garantiák adhatnak legbiztosabb megnyugtatást: e 
célból lőn az proponálva, hogy míg a népesség számából de- 
rivált kötelességeknek megfelelő politikai súly aránya azáltal 
biztosíttatnék, hogy a foederatíonalis képviselőház a népszám 
aránynak lenne kifolyása, más részt a kisebb országok állami 
egyenjogúságát a foederalis senatusbani egyenlő képviselte- 
tés, s a foederatio elnökségének és székhelyének alternalása 
garantiroznák. 

Minden félreértés kikerülése végett azonban megjegy- 

zem, hogy bár lelkiismeretes gonddal keresve a csomó meg- 
oldásának módját, nekem a javaslatban tett mód, mind prak- 
tikusnak, mind olyannak látszik, mely mindazon tekintetek- 
nek megfelel, mikre e dologban reflektálni kell; mindazon 
által, ha valaki jobbat, célszerűbbet proponál, én első leszek, 
ki azt támogatni fogom, mert nekem nem az initiativa dicső- 
sége, vagy inkább hiúsága, hanem a cél fekszik szivemen, a 
célt pedig ekként formulázom: 

Nemzetem sérelme nélkül a nemzetiségi viszályok ki- 
egyenlítése; kül támadás, kül absorbtio, kül suprematiatól 
függés elleni biztosság véderő egyesítés által, — vám, s ke- 
reskedelmi egység. 

Van egy körülmény, mely a confoederatio formulázásá- 
ban a mint különös figyelmet követel, ágy nehézségekkel is jár. 
Ez az: hogy mindazon statusokra nézve, melyek a pro- 
jektált confoederatioban részt venni hivatva lehetnek, a kon- 
stutionalis monarchia elve Európa jelen helyzetében kikerül- 
hetlen kénytelenség. 

Magyarországra nézve ez a nemzet által általánosan el 
van ismerve. S én, ki hazámat jobban szeretem mint akármi 
theoriákat, ezen elvet nyiltan s reservata nélkül elfogadom. 
Akarjuk, hogy hazánk az osztrák uralom alól felszabaduljon, 
tehát akarnunk kell a feltételeket, melyek alatt a felszabadí- 
tás lehetséges. A függetlenségét kivivandott Magyarország- 
nak királyt kellend választania, még pedig e királynak rom. 
katholikusnak lennie, s az európai uralkodó családok egyiké- 
ből kell választatnia. — Az első históriai, a második politikai 
kénytelenség. Csak egytől kellend a magyarnak óvakodnia: 
— nem kell oly dynasztiából választania, mely hazánkat 
ujolag absolutistikus és absorbtionalis törekvésekkel fenye- 
gethetné. 

Nem lehet tagadni, hogy monarchikus elv alapján con- 
foederatiot alkotni nem könnyű feladat. 

A példák, miket eddig a história fel tud mutatni: úgy- 
mint a hajdani rhenusi confoederatio, s a mostani német 
szövetség épen nem biztató példák. 

De nem kell e nehézségtől visszariadni, mert nagy a 
különbség ezek s a projektált confoederatio között. A^rhenusi 

confoederatio csak név volt, azzal a protektor rendelkezett. A 
német pedig fejedelmék confoederatioja, melyet helyesebben 
fejedelmek konspiratiójának kellene nevezni a német nemzet 
szabadsága ellen. — Itt ellenben szabad nemzetek confoede- 
ratiojáról van szó, melyben minden hatóság a néptől eredne, 
s a nép kontrolljának volna alávetve. 

Másrészt azonban a dunai confoederatio eszméjét az 
amerikai unipval sem kell konfundálni, mint azt némely hír- 
lapok konfundálták. A kettő között nincs semmi analógia. 
Amott unió, itt confoederatio, amaz tehát kilépésre az unió- 
ból nem hagy fel hatóságot, ennél idöszakról-idoszakra a ki- 
lépés hatóságának fel kell tartatnia. Amott bár külön auto- 
nómiával adminisztrált, de mintegy uralkodó felsöbbsége 
alatt állott kolóniák egyesültek, melyek nem voltak nemze- 
tek, s egyikök sem birt soha népjogilag a külföld irányában 
állani personalitással, söt csak az unió által lettek nemzetté ; 
itt különböző nemzetekről, különböző államokról van szó, 
melyek némely közös érdekek végett szöveti;eznek, de állami 
personálitásokról nem mondanak le, sem magukat államilag 
absorbeáltatni nem engedik. 

Ezek oly lényeges különbségek, melyek az Egyesült Sta- 
tusokkal! minden analógiát kizárnak. 

Egyszersmind azonban az előadott igen lényeges consi- 
deratiokból s a monarchikus elv kénytelenségéből az követ- 
kezik, hogy a dunai confoederatio alkotásában a következők- 
nek kell lenni a vezértekinteteknek. 

•1) Ugy intézkedni, hogy a confoederatio a célul kisza- 
bott közérdekeknek megfelelhessen, de annak határán túl ne 
terjeszkedjék. 

2) Az egyes komponens tagok állami personalitása az 
európai nemzet-család irányában ne absorbeáltassék. 

3) Szorgosan ügyelni, hogy az egyes komponens statu- 
soknak mind territoriális épsége, mind aouverain autonómiája, 
ugy az összes foederatio, mint annak egyes komponens tagjai 
ellenében is csorbitatlan s biztosítva legyen. 

Minden propositio jó, mely a vezérelveknek megfelel, 
rósz, tehát módosítandó, a mi azoknak meg nem felel. 

A confoederationalis terv, mint mondám, csak értekez- 

leti bázisul lévén destinálva, nem eléggé definiált; az egyes 
pontok praecisálása az értekezletre lévén feltartva; de mint- 
hogy nyilvánosságra került, szükségesnek tartom a fentebbi 
három vezérelv szempontjából a következőket megjegyezni: 

A második pontot illetőleg, : mely azt mondja, hogy: 
„tutto cio che concerne l'armata, le fortezze ed i porti mili- 
tari sara regolato dalle autorita féderali." Ezen szót „sara 
regolato" ugy értem, hogy a confoederationalis kötés szabja 
meg minden egyes status kontingensét a foederalis hadsereg- 
hez ugy béke, mint háború idején. — Azt az illető status 
készen tartani, s a foederalis hatóság requisitiojára kiszolgál- 
tatni tartozik. De a foederalis hatóság rendelkezései nem az 
illető kormányok mellöztével, hanem azoknak utján hajtat- 
nak végre. Minden egyes status hadi ereje, saját kormányá- 
nak felsőbbsége alatt áll, s minden egyes statusnak joga van 
annyi haderőt tartani, s oly katonai organisatiót követni, a 
mennyit s a milyet tetszik, csak foederalis kötelességeinek 
eleget tegyen. — Béke időben a foederalis kormány egyik sta- 
tusba más status katonaságát nem küldheti, sem akármelyik 
statusnak katonaságát saját országából ki nem húzhatja. Az ő 
feladata csak is a kül-ellenség elleni védelem. A foederatio ha- 
tározza meg, melyek a foederationalis erődök — de azokra 
nézve is az illető status kormánya utján intézkedik, s más 
statusbeli garnisont azokba nem küldhet, háború alatti takti- 
kai szükség esetét kivéve. A' foederationalis erődökön kivül 
minden kormánynak joga van más erődöket tartani, a mint 
azt belbiztonsága tekintetéből szükségesnek tartja. — A foede- 
rationak lesz közös lobogója, de a mellett minden egyes status 
is megtarja a magáét. 

A harmadik pontra nézve, mely diplomatikai represen- 
tatióról szól, a foederalis diplomatia bizonyosan csak egy le- 
het; azt azonban, hogy a foederatiót képező statusoknak az 
idegen udvaroknál nem lesznek külön representansai, csak a 
foederalis érdekekre kell érteni; de a komponens statusoknak 
speciális érdekeikre nézve lehetnek külön diplomatikai re- 
presentansai — mint például a német szövetség közös repre- 
sentansain kivül az egyes statusok külön is küldhetnek s 
fogadnak is követeket. Hogy a dunai confoederatio <^gyes tag- 

jai a mennyiben nemcsak autonóm, hanem souyerain statusok 
is ezen joggal birjanak, az természetes postulatuma azon 
alapelvnek: hogy a foederatio által az egyes statusok állami 
personalitásának nem kell absorbeáltatni. 

Az 5-ik pontra nézve a federalis képviselőket és senato- 
rokat az egyes statusok országgyűlései által vélem válasz- 
tandóknak. 

A 6-ik pont: az Executiv Comité. Magában értetik 
hogy az egyes statusokban a foederalis végrehajtó hatalom 
rendeletei az illető statuskormányok közbejöttével hajtatnak 
vé^re. 

7-ik j)ont: a hivatalos nyelvről szól. A kellemetlen súr- 
lódások kikerülése tekintetéből, egy egészen idegen, s külö- 
nösen az európában diplomatikainak ugy is elfogadott francia 
nyelvet tanácsolnám. 

8-ik pont. A foederalis kormány székhely ének'alternálása. 
Ezt sokkal célszerűbbnek tartom, mint amolyan Washington- 
féle állandó centrumot valamely neutrális ponton. Ez meg- 
felel az unió eszméjének, amaz a confoederatioénak; — nieg- 
testesiti az egyenlőség eszméjét, s elő mozditja a testvéri 
egyetértést. — Ha Erdély is külön komponens tagja leszen 
a foederationak, mondanom sem kell, hogy Kolozsvár is az 
alternálandó székhelyek közé lenne számítandó. 

Megjegyzem még, hogy a dunai confoederatio eszméje 
feltételes eszme, mely a keleti kérdésnek a népszabadság s 
civilisatio érdekeivel öszhangzó megoldását supponálja, — 
mely kérdésről talán meg fogom egy második levélben véle- 
ményemet mondani. Ha a solutio tovább késnék, mint azt 
gyanítani lehet, a terv valósítása vagy szűkebb körre szo- 
rulna, vagy más irányban válhatnék alkalmazhatóvá, s a 
terv részletei ugy egyik, mint a másik esetben a komponens 
elemekhez képest módosításokat szenvedhetnének. 

Én mindenesetre fel kivánom használni ezen alkalmat, 
hogy határozottan kimondjam nézetemet a nemzetiségi kér- 
dést, s jövő politikai viszonyt illetőleg azon országokra s tar- 
tományokra nézve, melyek a magyar szent korona componens 
részeit képezik. 

E részben külön tekintetek fordulnak elö : 

1) A tulajdonképeni Magyarországot, 2) külön tekinte* 

tétek Horvát-, Slavon-Dalmátországokat, s ismét 3) küloii 

tekintetek Erdélyt illetőleg. 

1) A mi a tulajdonképi Magyarországot illeti, nézeteim 
a közlött confoederationalis java&lat 11-ik pontjában vannak 
kifejtve, melynek részletei az 1851. organisationalis terv- 
vázlatomból vannak kivéve, s melyhez csak azt adom. hogy 
mivel Magyarországon egyetlen egy vármegye sincs, melyet 
tisztán szerbek laknának^ vagy a melyen csak túlnyomó 
többséggel is birnának, annálfogva alig van megye, hol a 
többi lakosok sérelme nélkül a szerb nyelv politikai érvé- 
nyességre számithatna, annak részemről nem volnék ellene, 
hogy a bánáti határőrvidék szerbek által lakott részeiből, s a 
Osajkás kerületből, — ha szükség a szomszéd megyékből is, 
— némely szerbek által lakott részek hozzá csatolásával (ha 
mindjárt ugy, mint a Kis-Kunság, • nem volnának is közvet- 
lenül kontiguusok) két uj megye alkottassék, melyekben a 
szerb nyelv politikailag is érvényesíttessék, más fajok a 
nemzetiségek sérelme nélkül. 

Egyébiránt Magyarországot illetőleg, én is ugy, mint 
(Tisza Kálmán indítványa folytán) az 186 L országgyűlés, 
rendithetlen elvnek vallom, hogy az ország territoriális in- 
tegritása s politikai egysége azon határ, melyet a nemzeti- 
ségi kérdések elintézésénél szentnek és sérthet lennek kell te- 
kinteni. Ezen határon belől mindent a nemzetiségi igények- 
nek, mit csak az igazság követelhet, a méltányosság kívánhat, 
s testvér testvértől, honpolgár polgártársától igénybe vehet. 

De az országnak feldarabolását nyelvek szerint, s politi- 
kai egységériek nyelvek szerinti szétszaggatását hongyilkos- 
ságnak tartom, s abban részemről soha, de soha és semmi 
áron részes nem leszek. 

2) A mi Horvát-, Tót-Dalmátországokat illeti, é]i ezen 
országokat, mind jogilag, mind tényileg, nemcsak nemzetisé- 
geknek, hanem nemzetnek, souverain individualitással bíró 
államoknak vallom, melyek kirekesztőleg maguk birnak sou- 
verain joggal, magukról rendelkezni. — Azért is valamint 
azt vallom, hogy Dalmátórszágnak szabad akaratától függ 

elhatározni, vájjon akar-e, s ha igen, mily alapon Horvát- 
Tótországokkal államegységi kapcsolatba lépni, ugy hason- 
lóképen elismerem, hogy Horvát-, Tót- s Dalmátországoknak 
saját tetszésétől függ : akarnak-e a magyar korona irányá- 
ban, annyi jó- s bal szerencse által megszentelt hétszázados 
kapcsolatba visszalépni, vagy pedig azt végkép megszakítva, 
a magyar koronától definitive elválni. Ha az elsőt akarják^ 
meg vagyok győződve, hogy a magyar nemzetet késznek ta- 
lálandják velők, mint teljesen egyenjogú társnemzettel (regna 
socia s nem partes adnexae) uj államszerződésre lépni, mely 
autonómiájukat, s nemzetiségűket tökéletesen biztositva, a 
társállami kapcsolatot bizonyos meghatározandó köz s közös 
érdekekre szorítsa- Ha pedig tökéletes elválásra határozzák 
magukat, emlékeztetem a horvát nemzetet, hogy én voltam 
az, ki már 1843- vagy 44-ben Pestmegye gyűlésén indít- 
ványba tettem (s inditványom el is fogadtatott), hogy ha 
horvát testvéreink megunták a velünk 700 éves kapcsolatot, 
tétessék nekik országgyülésileg ajánlat, hogy a magyar nem- 
zet nem ellenzi elválásukat; — váljanak békével, s Isten 
segélje külön utjpkon. 

A mint akkor szóltam, ugy szólok most is, és ha lehet, 
még határozottabban, mint valaha. Én, mint a magyar neme- 
zét tagja, nemzetem részére horvát testvéreinktől semmit 
sem kivánok, mint hogy saját érdekökben fogjanak velünk 
kezet az osztrák járom lerázására, — aztán rendelkezzenek 
magukról tökéletes souverain joggal, a mint jónak látják. 

Egyébiránt azon véleményben vagyok, hogy a közlött 
confoederatiohalis javaslat elfogadása, köztünk s a horvát 
nemzet között minden képzelhető differenciának véget vetne, 
és alig is tudok más kérdést képzelni, mint Fiume s Mura- 
köz hovatartozásának kérdését, mely azonban a confoederatio 
eszméje folytán fulánkját jóformán elvesztené. Mindenesetre 
a mondó vagyok, hogy e kérdés — az illetők meghallgatásá- 
val is — egy barátságos hatalom arbitrage-a utján legköny- 
nyebben elérhető. 

Különben azt hiszem, hogy ha a confoederationalis 
eszmének valósítását a körülmények a magyar korona kom- 
ponens részeire szorítanák, horvát atyánkfiai maguk is 

érezni fogják hogy az uralkodó személyének egytíége ér* 
dekökben áll, söt meggondolván, hogy ha a még török 
felsöség alatt levő szláv tartományoknak, egy déli azláv 
államba egyesülése jövendővel bir, arra nem igen azá- 
mithatnak, hogy az a peripherian kivíil fekvu Zágráb felé 
gravitálhasson: söt el kell ismerniök, hogy sok oknál fogva 
inkább Szerbia látszik annak magkövéiil hívatva lenni, ugv> 
hogyha Horvátország a jövő déli Szláviának komponens 
részét képezné, nem hogy ö számithatna a többi komponens 
részek assimilatiojára, hanem ö volna annak kitéve, hogy 
nemzeti individualitása absorbealtatik. Ha pedig külön uUanii 
állást foglalna el, egy külön királynak, a királyi udvarnak 
föltartását alkalmasint igen költséges kominodi tágnak tapasz- 
talná: ugy tetszik tehát nekem, hogy mind nemzeti indivi- 
dualitasukhozi ragaszkodásuk, mind politikai atatuagazdüüági 
tekintetek oda mutatnak, hogy még szélesebb terjedelmű 
confoederatio esetére is inkább érdekökben állana a horvátok- 
nak azt választani királyokul, kit a magyar nemzet is kirá- 
lyává választand: annyival inkább, minthogy a confoedera- 
tionalis tervben javaslatba hozott altér náláa a királynak idíi- 
szakonként Zágrábban lakását biztosítaná. Ez azonban csak 
igénytelen nézet- A határozatban nekünk magj^aroknak 
semmi közünk, ez csak a hovátokat illeti. 

3) A mi végre Erdélyt illeti, az egészen más tekintetbe 
jö, mint Horvátország/Erdélyi nemzetiség nincs és soha nem 
is volt, mint van és volt horvát nemzetiség- Hanem Erdély 
lakossága épen ugy mint Magyarország sok más vidékéé^ 
különféle nemzetiségű. Aztán a mi legfőbb, Erdély nem mint 
külön állam csatlakozott szerződésileg Magyarországhoz^ 
nem is ugy jött a magyar korona birtokába, hogy azt mint 
külön államot a már külön álló Magyarország meghódította 
volna; nem, Erdély Magyarország őseredeti alkotásának, ós- 
eredeti alkatrésze: a. magyar koronának kiszakithatatlan 
gyöngydarabja. Erdély oly föld, mely jogilag, históriailag, 
phisikailag, geographiailag, politikailag, atatusgazdászatilag 
a magyar korona integráns része, mely nélkül a magyar ko- 
tona nem korona, Magyarország nem Magyarország, hanem 
valami csonka, nem tudom micsoda. Erdély oly föld, melyet 

Magyarországtól ephemer viszontagságok egy időre elszakítot- 
tak ugyan, mint elszakiták 160 évre Budát, a magyar királyok 
székhelyét ; Fehérvárt, a magyar királyok sírhelyét, de melyet 
a história logikája a magyar koronának visszaadott előbb külön 
administratioval, de politikai egységgel, később pedig admi- 
nistrationalis egységgel is, Magyarország mint Erdély törvé- 
nyesén konstituált országgyűlései által törvényesen hozott, s 
a közös uralkodó által szentesitesitett törvényei értelmében ; 
— mely azonban nem uj jogcímet alapított, hanem csak az 
Isten, természet^ s história által szentesitett jogot állította 
vissza érvényébe. 

Nem is tartom szükségesnek azok ellen cáfolatba eresz- 
kedni, kik a Traján császár idejére vonatkozó 170 éves római 
hódításra alapított phalaciak folytán Erdélyt a magyar koro- 
nától elszakítani követélik. Boldog Isteni mivé lenne Európa, 
ha annak közjoga a római birodalom bukása, s népvándorlás 
előtti alapokra vitetnék vissza. Távol vagyok attól, hogy az 
oktatlan phanatismus eme barbár ábrándjait a román nem- 
zetnek szánpiítsam be: hanem mert ily ábrándok vannak, s 
merész rágalmakkal kevert izgatásokkal iparkodnak a tudat- 
lan tömegnek szenvedelmeit fólpaskolni, határozottan (s ezt 
a magyar nemzet nevében) kinyilatkoztatom, hogy a mig 
Árpád honában egyetlen egy magyar él (milliók élnek pedig), 
Erdélyt a magyar koronától sem vokssal, sem karddal elsza- 
kítani senki sem fogja. 

De már a mi azt illeti, vájjon, Erdélynek a magyar ko- 
ronáhozi tartozása mindenesetre épségben tartatván, Erdély 
administrative is uniálva maradjon-e Magyarországgal, vagy 
mint 1848-ig volt, külön administratioval birjon-e — erre 
nézve véleményem következő. 

Az admínistratíonalis unió törvényessége kétségbe hoz- 
hatlan. Tulajdon azon legalitási alapon nyugszik ez, mint 
amaz egykorú másik törvény ^ mely az egykori volt jobbá- 
gyokat szabad földbirtokosokká s az alkotmány sáncain kivül 
tartott népet; a nemességgel s privilegizált osztályokkal 
egyenjogú szabad polgárokká tette. Faj, nyelv, valláskülönb- 
ség nélkül. S még nem hallottam, hogy az erdélyi románok 
közöl valaki ama felszabadító törvény érvényességét két- 
ségbe vonta volna. r^ ^ 

Abban is tökéletesen egyet értek, hogy mig az osztrák 
ház uralmat bitorol a magyar korona földterülete felett, az 
unióhoz szilárdan ragaszkodni elengedhetlen hazafiúi köteles- 
ség. Söt az áhitáttal várt szabadságharc lefolyása alatt is 
szükségesnek tartom az administrationalis egységet, mert az 
a sikernek, a győzelemnek feltétele. 

De a mely, pereben az osztrák járóra le van rázva, s a 
függetlenség ki van víva, nem látok abban legkevesebb ve- 
szélyt is, hogy Erdély összes lakosságának szavazatára bo- 
osájtassék: vájjon Erdély külön autonóm administratióval 
birjon-e, vagy Magyarországgal administrative is uniálva 
maradjon ? A politikai egység s a magyar koronának erdély- 
hezi joga mindenesetre épségben hagyatván; mert ezt, ós az 
uralkodó azonosságát a magyar nemzet csak kérdésbe is 
venni sohasem engedendi. 

Azt tartom egyébiránt, hogy bölcs, s követésre méltó az 
amerikai Egyesült-Statusok provisiója, mely konstitutionális 
törvények megváltoztatására a praéponderans többséget, a sza- 
vazatok két-harmadrészét kivánja. 

Ha aztán a szavazás oda ütne ki^ hogy Erdély külön tör- 
vényhozással és közigazgatással birjon, mint 1848 előtt birt, 
a a dunai confoederatio eszméje valósittatnék, nemcsak ter- 
mészetes s igazságosnak, hanem különösen magyar szem- 
pontból nagyon kívánatosnak is tartom, hogy az autonóm 
Erdély annak tagja legyen, s benne mint egyenjogú társ 
képviseltessék. Az Erdélynek a magyar koronáhozi viszonyát 
nemcsak hogy nem tágitaná, söt azt az érdekek hatalmánál 
fogva, ha lehet, még szorosabbra fűzné. 

Magától értetik, hogy Erdély belsejét illetőleg, a nem- 
zetiségi kérdésre nézve tulajdon azon elvek volnának köve- 
tendők, melyeket Magyarországot illetőleg felállítottam. 

Az előre bocsájtott észrevételek s fölvilágositások tisz- 
tább fölfogást nyujtandnak javaslatom horderejéről s termé- 
iSzetéröl, mint azt a puszta terv teheté. 

Meg leszek sikerökkel elégedve, ha azt eszközlendették, 
hogy a terv praktikai valósítása az' érdeklettek között komoly 
értekezletekre kerüljön. 

A dolog a mily fontos, szintöly korszerű; imperiosus 

motivumok ajánlják a tárgyalást. Nem szükség azokat fejte- 
getnem. A ki gondolkodva végig tekint Európa komplika- 
tióin, és számba tudja venni az elutasithatlan kérdések solu- 
tiojának exigentiáit, annak magyarázatokra ninos szüksége. 
A mi pedig különösebben a saját hazámfiait illeti, azoknak 
már épen nincs szttkségök magyarázatra, hogy egyrészről 
átlássák, mennyire élet-halálkérdés íiiggetíenségi aspiratioik 
valósítására nézve, a szerencsétlen elzárt geographiai fekvés- 
ből eredő akadályokat elhárítani, s hogy másrészt érezzék : 
miként egészen más nyomatékkal bir a magyar kérdés az 
európai kombinatiokban, ha az faj- és nyelvviszályok által 
meg nem szaggatott imposant, kompakt erőt képes felmu- 
tatni, mint akkor, ha ugy benn az országban, mint délkeleti 
szomszédjainál az 1848-ki viszályok ismétlődése csak lehető- 
nek is képzeltetik. 



IIL 

Adomák Kossuthról. 1. Debrecenben hideg téli éjje- 
len Kossuth a miniszteri tanácsból épen hazamenvén, egy ház 
alatt didergő honvédőrt lát. 

— Te fázol? kérdé őt. 

— Oh nagyon ! már négy órája vagyok itt, s még nem 
váltottak föl. 

— S hány órát kellene itt állnod? 

— Csak egyet. 

— Fölváltlak én. 

— uram az nein lehet. Főbe lőnek. 

— Mitől se tarts, add át fegyveredet és fövegedet, s az 
enyémmel menj az őrügyelö tiszthez. 

— Azt nem teszem uram, én becsületes katona vagyok. 

— De én parancsolom. 

S átvevé a honvédtől a puskát és csákót, s saját íovegét 
tette fejére. 

A honvéd a helyre érvén, hol az őrügyelö tiszt mulatott, 
ez egész bámulva rárivall: 

— Fickó, hogy mertél elj6ni? ' 

— Fölváltottak uram. 

— Megörültél? ki váltott föl? 

— Nem ismerem. Valami föur lehetett, mert ugyancsak 
parancsolt. 

Meglátva a tiszt a föveget a honvéd fején, kérdi tőle : 

— Se föveg? 

— Tőle van uram. 

A tiszt eszeveszetten szaladt az őrhelyhez. 

S valóban nem csalódott. Ki ottan fegyveresen nyugod- 
tan előre s hátra járkált, Kossuth vala. 

Bámultában szálni sem tudott, de igen Kossuth, ki szi- 
gorral kérdé tőle: 

— ön az őrtiszt? 

— Igen urán. 

— Vegye ön e puskát. Reggeli 8 óráig fog itt őrt állani. 



2. Kossuth Debrecenben percet sem hagyott tétlenül el- 
repülni. Toborzott, alakitá a zászlóaljakat, és küldözé a vezé- 
reknek! Semmiből pénzt teremtett, melynek hitele szerencsé- 
jével nőtt. A nép rögeszméjévé tette, hogy „a haza veszélyben 
van!" S midőn a haza veszélyben van, mikor maradt a ma- 
gyar hátra? Embere volt. Lőport gyártott, puskákat csempé- 
szett be, kémei mindenről értesiték, ágyukat öntetett, „ne 
bántsd a magyart" felirattal. Táborból táborra járt, a csügge- 
dőket mindenütt biztatá, a versengőket kiegyenlité. Ma itt 
volt, holnap ott, de mindenütt ott, hol baj volt, s mindenütt 
mint olyan, ki a bajokat enyhité. 

„Csak egy kis diadalt, irta egykor Perczelnek, s e kis 
diadalt föl fogom tudni használni ösztönül egy nagyobb ki- 
vivására." ■__ 

íi. A honvédek között a veVessipkások voltak a legjele- 
sebbek. Az értelmesb fiákból állott e sereg. Veressipkásnak 
lenni dicsőség vala. Midőn Kossuth a veressipkások fölött 
szemlét tartott, levette elöttök föveget és ezt monda: ,^üsz- 

kék lehetnek egymásra^ e sereg az ügyre, melyet véd, s az 
ügy, melyet ily sereg védJ^ 



4. Egy Ízben d gróf Metternich hercegnél a magyar 
ügyek felöl beszélgetvén, u mindenható miniszter kikelt Kos- 
suth agitatiói miatt és az ellenzéket nyugtalan szellemmel 
vádolta. Ekkor Széchenyi elismerve a herceg megjegyzéseinek 
igazságát, tanácsolta, hogy Kossuth irányában szükséges 
volna más politikát követni, Metternich kérdé: 

— Minő politikát ? 

~ Utiüsálni kell Öt, monda a gró£ 

— S ha nem lehet? — tudakolta a herceg. 

— Akkor lolabasztatni, — válaszolta Széchenyi hidegen 
és vállvonitva. 



IV. 
Kossuth LaJo>4 azt Izente. • • 

Kossuth Lajos az izente: 
Elfogyott a regimentje, 
Ha még egyszer azt izeni, 
Mindnyájunknak el kell menni 
Éljen a hazai 

Esik eső karikára, 
Kossuth Lajos kalapjára, 
Valahány csép esik rája, 
Annyi áldás szálljon rája! 
Éljen a haza! 



Kossuth Lajos édes apám.. 

Kossuth Lajos édes apám, 

Felesége édes anyám. 

Én vagyok az igaz fia, 

Magyarország katonája. , .„^^^^Googk 

Kossuth Lajos udvarába' 
Eltörött a lovam lába; 
Jere pajtás gyógyítsuk meg. 
Itt a muszka, szalaszszuk meg. 



Lajos báesi azt izente... 

Lajos bácsi azt izente: 
Elfogyott a regimentje, 
Ha még egyszer azt izeni, 
Mindnyájunknak el kell menni. 

El kell menni háborúba, 
Hirt fűzni szép koszorúba; 
S szabadságunk koszorúja 
Nem hervad el többé soha. 

Virágos kert Taljánország, 
Messze vagyunk mi tehozzád : 
Majd elvisz a német ingyen, 
Oda segit a jó isten. 

Lesz Kossuthnak regimentje, 
Lesz kard, puska, ló és mente, 
örömnapod is lesz, csak várd, 
Szegény, szegény Magyarország! 



Magyarország dolga • • . 

Magyarország dolga bajos. 
Mert nincsen bent Kossuth Lajos, 
De ha bejön Kossuth Lajos, 
Mindjárt nem lesz semmi bajos. 

